RR vs KXIP 2019 Live Score: শেষমেশ জয় পাঞ্জাবের, কিন্তু রয়ে গেল তিক্ততা – Indian Express Bangla\nIpl 2019 Kings Xi Punjab Rajasthan Royals Live Score Updates\nBy: IE Bangla Sports Desk\tJaipur Updated: March 25, 2019, 11:47:42 PM\nVivo IPL 2019 KXIP vs RR Live Score: জয়পুরের সাওয়াই মান সিং স্টেডিয়ামে আজ রাজস্থান রয়্যালস বনাম কিংস ইলেভেন পাঞ্জাবের ম্যাচে ক্রিকেট জগতের নজর ছিল স্টিভ স্মিথের ওপর। সম্প্রতি বাংলাদেশ প্রিমিয়ার লিগে কনুইয়ে চোট পেয়েছিলেন স্মিথ, সেই চোট পুরোপুরি সারেনি। অজিঙ্ক রাহানের নেতৃত্বাধীন রাজস্থান রয়্যালসের শক্তি অনেকটাই বাড়বে স্মিথের মতো তারকার প্রত্যাবর্তনে, এ নিয়ে সংশয় ছিল না। কিন্তু শেষমেশ আসল খেল দেখালেন জস বাটলার, এবং রবিচন্দ্রন অশ্বিনের হাতে তাঁর চূড়ান্ত বিতর্কিত রান আউটই সম্ভবত এই ম্যাচের স্মরণীয় মুহূর্ত হয়ে থেকে যাবে।\nম্যাচের শেষে রাহানে বাটলারের আউট প্রসঙ্গে বললেন, “কোন বিতর্কিত বিষয় নিয়ে মন্তব্য করব না, যা সিদ্ধান্ত নেওয়ার, ম্যাচ রেফারি নেবেন।” কিন্তু তিনি যাই বলুন, ম্যাচ শেষের পর প্রথাগত করমর্দনের সময় অশ্বিনের সঙ্গে হাত মেলালেন না বাটলার! তিক্ততা সহজে যাবে না, স্পষ্ট।\n11.36 pm: শেষ! পাঞ্জাব জিতল, কিন্তু বিতর্ক থামবে না বাটলারের রান আউট নিয়ে, যিনি আউট হওয়ার পর তাসের ঘরের মতো ভেঙে পড়ল রাজস্থান।\n11.34 pm: আউট! উনাদকাট রান আউট, ম্যাচ পাঞ্জাবের পকেটে, ৫ বলে ২১ চাই, হাতে উইকেট দুটো। বলতে বলতেই আউট গৌতম! ম্যাচ জিততে চলেছে পাঞ্জাব, এই মাঠে রাজস্থানের বিরুদ্ধে এই প্রথম।\n11.30 pm: আর্চার রান আউট, ম্যাচে শেষ হাসি অশ্বিনদের? বাটলারের ওই রান আউটই টার্নিং পয়েন্ট হয়ে দাঁড়াল? শেষ ওভারে ২২ চাই। প্রায় অসম্ভব দেখাচ্ছে।\n11.29 pm: আউট! রান আউট হয়ে গেলেন আর্চার! স্কোর ১৬৪-৭\n11.28 pm: ৮ বলে দরকার ২২, অভিজ্ঞতা উজাড় করে দিচ্ছেন শামি।\n11.27 pm: নয় বলে ২৪ চাই এখন\nআজকের নায়ক, নাকি ভিলেন?\n11.25 pm: আউট! রাহুল ত্রিপাঠি আউট ছক্কা মারতে গিয়ে। বারো বলে ২৭ চাই, ১৫৮-৬। চাপের মুখে খেই হারাচ্ছে রাজস্থান।\n11.21 pm: ছক্কা! স্টোকস গ্যালারিতে পাঠালেন মুজিবকে, এবং পরের বলে আবার ছক্কা মারতে গিয়ে আউট! কট লং অনে। গ্যালারিতে দমবন্ধ উত্তেজনা।\n11.18 pm: আউট! স্যামসন তুলে মারতে গিয়ে অশ্বিনের তালুবন্দি। ম্যাচের ভাগ্য দুলছে পেন্ডুলামের মতো। কে জিতবে ? ক্রিকেট দেবতাই জানেন! হাতে আর তিন ওভার, জিততে চাই ৩৪ রান, ছয় উইকেট বাকি।\n11.16 pm: আউট! স্মিথ আউট! কারানের বলে প্রায় ৭০ মিটার দৌড়ে অবিশ্বাস্য ক্যাচ রাহুলের! এই ক্যাচ দেখার জন্য কয়েক মাইল হাঁটা যায়। নাটকীয় ম্যাচ, এই না হলে ক্রিকেট!\n11.12 pm: চার ওভারে রাজস্থানের চাই ৩৯, হাতে আট উইকেট থাকলে যেটা আদৌ কঠিন নয়। একটা বারো চোদ্দ রানের ওভার এসে গেলে বাকিটা হাতের মুঠোয় এসে যাবে রাজস্থানের।\n11.10 pm: শামিকে কভারের উপর দিয়ে অসাধারণ ছক্কা স্যামসনের, ২৮ বলে ৪৩ চাই। পাল্লা ফের ঝুঁকছে রাজস্থানের দিকে। উইকেট চাই পাঞ্জাবের, এখনই, ম্যাচ বেরিয়ে যাচ্ছে পাঞ্জাবের হাত থেকে।\n11.05 pm: স্মিথ স্বমহিমায়! কারানকে স্কোয়ার লেগের উপর দিয়ে দুরন্ত ছক্কা! ওয়েলকাম ব্যাক স্টিভ স্মিথ! রাজস্থানের জেতা-হারা অনেকটাই স্মিথের উপর এখন। পাঁচ ওভার বাকি, জিততে হলে চাই ৫০, সোজা হিসেব।\nবাটলারের বিতর্কিত আউট\n11.03 pm: ম্যাচ যদি হেরেই যায় রাজস্থান, বাটলারকে ওভাবে অশ্বিনের রান আউট করাটাই টার্নিং পয়েন্ট ধরা হবে এবং অশ্বিনের জনপ্রিয়তা যে ক্রিকেট মহলে বাড়বে না তাতে, এটা লিখে দেওয়া যায় নিশ্চিন্তে।\n11.00 pm: পরপর দুটো নো বল রাজপুতের! দুটো ফ্রি হিট, যার একটা ব্যাটে লাগেনি স্মিথের, দ্বিতীয়টায় মাত্র এক রান। চোদ্দ ওভারে ১১৮-২। ৩৬ বলে ৬৭ চাই। ম্যাচ জমে গেছে।\n10.57 pm: হঠাৎ রাজস্থানের জয়ের রাস্তা কঠিন দেখাচ্ছে, ৩৯ বলে ৭৩ চাই। স্টিভ স্মিথ ক্রিজে। কামব্যাক ম্যাচে যাঁর ওপর আজ নজর সকলের।\n10.55 pm: বাটলার স্তম্ভিত মুখে মাঠ ছাড়ছেন, অশ্বিনকে অবশ্য অনুতপ্ত দেখাচ্ছে না একটুও। ক্রিকেটীয় আইন অনুযায়ী কিস্যু বলার নেই আউটের পদ্ধতি নিয়ে, কিন্তু এভাবে আউট শেষ কবে কে কাকে করেছে আন্তর্জাতিক ক্রিকেটে, মনে করা মুশকিল। ‘স্পিরিট অফ দ্য গেম’ নিয়ে টুইটারে ঝড় ওঠা ছিল শুধু সময়ের অপেক্ষ।\n10.53 pm: শুরু হয়ে গেছে সোশ্যাল মিডিয়া ট্রায়াল…\nAbsolutely disgusting stuff that from Ashwin. Yes that’salegal way of dismissal but first you warn the opponent batter and if he still keeps on takingastart then mankad him, disgusting stuff from Ashwin. #RRvKXIP #IPL2019\n— Prantik (@JoeHarts_hat) March 25, 2019\nAnd I am not the only one against that Mankad…. The Great Sunil Gavaskar himself was absolutely disgusted on air….. @IPL @rajasthanroyals @lionsdenkxip @StarSportsIndia #RRvKXIP\n— Vishal (@Vishal_14_) March 25, 2019\n10.50 pm: অশ্বিন আর মুজিবের শেষ দু’ওভারে এল মাত্র নয়, বারো ওভারে ১০৫, আস্কিং রেট ওভার পিছু দশ। শেষ বলে নাটক! বাটলার ব্যাক আপ করে বেরিয়ে গিয়েছিলেন, এবং অশ্বিন বল না করে বেল তুলে নিলেন! বাটলার আউট! চূড়ান্ত বিতর্ক হতে চলেছে এই আউট নিয়ে। আইনত আউট, কিন্তু ‘স্পোর্টসম্যান স্পিরিট’?\n10.44 pm: দশ ওভার শেষ, স্কোর ৯৬-১। বাকি দশ ওভারে চাই ৮৯। পরপর উইকেট না পড়লে আরামসে জেতা উচিত রাজস্থানের। তবে ক্রিকেট তো! বলা যায় না কখন কী ঘটে যায়। লিখতে লিখতেই ১১ ওভার শেষ, এগারো ওভারে ৯৯-১\n10.39 pm: রাজপুতের বলে ইম্প্রোভাইজ করে লেগে সরে এসে ফাইন লেগে স্কুপ করে বাটলারের চার। আবার চার, এবার কভারের উপর। ছেলেখেলা করছেন বাটলার পাঞ্জাব বোলারদের নিয়ে, ব্যক্তিগত স্কোর ৩৭ বলে ৬৪। তাঁকে ফেরাতে না পারলে আশা নেই অশ্বিনদের।\n10.37 pm: আরও উইকেট চাই পাঞ্জাবের, এবং তাড়াতাড়ি। নয় ওভারে ৮৩-১, রানরেট নয়ের উপর। উইকেট হাতে থাকলে জয় কষ্টসাধ্য হবে না রাজস্থানের।\nস্বকীয় মেজাজে বাটলার\n10.35 pm: আউট! রাহানে বোল্ড অশ্বিন! ক্যারম বল, জোরের উপর। কাট করার আগেই নড়ে গেল উইকেট। ক্রিজে সনজু স্যামসন, স্কোর ৮২-১\n10.33 pm: ১৮৫ তাড়া করতে গেলে শুরুটা ঠিক যেমন হওয়া দরকার, ঠিক তেমনই হয়েছে রাজস্থানের। বাটলারের পঞ্চাশ এল ২৯ বলে!\n10.30 pm: বোলিং বদল, আক্রমণে অশ্বিন এবং অঙ্কিত রাজপুত, কিছুটা হলেও রাশ টানলেন দুজনে। দুজনেই সাত রান দিলেন ওভার পিছু, আট ওভারের শেষে স্কোর ৭৮-০, ওভারের শেষ বলে বাটলারের চার।\n10.22 pm: কুরানকে এই ওভারে গুঁড়িয়ে দিলেন বাটলার, তিনটি চার, একটি ছয়, সবসুদ্ধ ১৯ রানের গুঁতোয় স্কোর এখন ছয় ওভারে ৬৪-০, ড্যামেজ কন্ট্রোলে আক্রমণে নামলেন অশ্বিন।\n10.15 pm: পাঁচ ওভারের শেষে ৪৫-০, মহম্মদ শামির এই ওভারে উঠল সাত রান\n10.12 pm: এবং চার ওভারের শেষে ৩৮-০। বাটলার মুজিবুর রহমানের এই ওভারে একটি চার এবং একটি ছক্কা হাঁকালেন। তাঁর এই বিধ্বংসী রূপ প্রত্যাশিতই, কিন্তু রাহানেকেও আজ চেনা যাচ্ছে না!\n10.10 pm: রীতিমত মারমুখি মেজাজে ইনিংস শুরু করলেন রাহানে এবং বাটলার, চারের বন্যা বইছে জয়পুরে, তাল রাখা দায়। তিন ওভারের শেষে স্কোর ২৭\nভুললে চলবে না সরফরাজ খানকে\n9.45 pm: হাল ছাড়েন নি সরফরাজ। একা হাতে শেষ ওভারে স্কোর নিয়ে চলে গেলেন ১৮৪ তে, অপরাজিত রইলেন ২৯ বলে ৪৬ করে। বেন স্টোকসকে হজম করতে হলো একটি চার, একটি ছক্কা, রান উঠল ১৭। ইনিংস বিরতি, ফিরছি একটু পরেই।\n9.37 pm: আউট! পুরান আউট! সোজা লং অফে রাহানের হাতে ক্যাচ। ইনিংসের শেষ ওভারে চাপের মুখে নতি স্বীকার, যদিও ১২টি মূল্যবান রান তুলে দিয়ে গেলেন।\nগেইলের ক্যাচ নিয়ে উল্লসিত ত্রিপাঠি\n9.25 pm: ক্রিজে পুরান, চালিয়ে খেলায় বিশেষ পারদর্শী বলে খ্যাত। যে মঞ্চ তৈরি করে দিয়ে গেছেন গেইল, তার ওপর পুরান তাঁর ‘ন্যাচারেল গেম’ খেললে এখনও বড় স্কোরের সম্ভাবনা প্রবল। ১৭ ওভারে ১৫০-৩, তিন ওভার বাকি, ১৮০ অসম্ভব নয় এখন। ১৭৫ হলেও লড়াই করার মতো স্কোর।\n9.20 pm: আউট! গেইল আউট! ডিপ মিড উইকেটে ক্যাচ, নিজের ওপর অসম্ভব বিরক্ত হয়ে ড্রেসিং রুমে ফিরে যাচ্ছেন ‘ইউনিভার্স বস’, ৪৭ বলে ৭৯ রানের ঝড় তুলে। এই ওভারেই ছয়, চার, চার, মেরে ২০ রান তুলেছিলেন তিনি।\n9.15 pm: ১৫ ওভার হয়ে গেল, সরফরাজ ২৬, গেইল ৬৫, বোর্ডে ১৩o। স্টোকসের পরের ওভারের প্রথম বলে গেইলের ছক্কা! থার্ড বলে চার! ইউনিভার্স বস! আবার চার!\n9.07 pm: ছক্কা! আবার গেইল! বোলার আর্চার, যার নিখুঁত বোলিং অ্যাভারেজে আঁচড় পড়ল এবার। ১৪ ওভারে ১১৫-২, গেইল ৪২ বলে ৬৫ করেছেন। শেষ ছয় ওভারে কত উঠবে?\n9.02 pm: গৌতম নিজের স্পেলের শেষ ওভার করছেন। প্রথম দুটো বলে সরফরাজের পরপর চার। বড়ে মিয়াঁ তো বড়ে মিয়াঁ, ছোটে মিয়াঁ শুভানাল্লাহ! তেরো ওভারে ১০৫-২। মঞ্চ তৈরি ১৬০ প্লাসের।\n????????#VIVOIPL #RRvKXIP pic.twitter.com/u0LLbiwuG0\n— 》♡ VIVO IPL 2019♡《 (@HRS_Cricket) March 25, 2019\n8.57 pm: উনাদকাটের পরের ওভারের প্রথম দুটো বলে গেইলের পরপর দুটো চার। তৃতীয় বলেও চার। পাওয়ার আর টাইমিংয়ের যুগলবন্দি। চতুর্থ বলে সোজা ছক্কা! ৩৩ বলে গেইল ৫২! জয়পুরে ‘গেইল স্টর্ম’!\n8.55 pm: গেইলের ব্যাটের দিকে তাকিয়ে পাঞ্জাব। এখন পর্যন্ত রাহানের বোলাররা অসম্ভব টাইট বোলিং করে চলেছেন। বলতে বলতে পুল করে স্টোকসের বলে বাউন্ডারি গেইলের। এগারো ওভারে ৭৫-২। হাতে আর মাত্র ৫৪ টা বল।\n8.50 pm: গেইলের সঙ্গী হয়েছেন সরফরাজ খান। দশ ওভার হয়ে গেল, রান ৬৮। শেষ বলে আপার কাটে চার সরফরাজের। গেইল ব্যাটিং ২৭।\n8.45 pm: ছক্কা! এবার গেইল! গৌতমকে ওড়ালেন লং অনের উপর দিয়ে। বল কতটা দূর গেল? মাত্র ৯৮ মিটার! পঞ্চম বল ময়াঙ্ক মাঠের বাইরে ফেলতে গিয়ে বাউন্ডারি লাইনে ধবল কুলকার্নির তালুবন্দি, আউট! নয় ওভার শেষ, ৬০-২। রানরেট প্রায় সাত।\n8.35 pm: রাশ আলগা করলেন জয়দেব উনাদকাট। প্রথম বলে কাট করে থার্ড ম্যান দিয়ে চার গেইলের। চতুর্থ বলে কভারের উপর দিয়ে ছক্কা ময়াঙ্কের। দুরন্ত শট! চোখের আরাম। আট ওভারে ৫০-১\n8.32 pm: বড় স্ট্রোক খেলার চেষ্টা চালাচ্ছেন গেইল-ময়াঙ্ক, কিন্তু হচ্ছে না। গৌতমের ওভারে এল পাঁচ রান। সাত ওভারে ৩৭, চার-ছয়ের দেখা নেই।\nWe have managed to keepalid over Gayle so far. Very good bowling against the big hitter.#HallaBol #RRvKXIP #RR\n8.30 pm: গত পাঁচটি টি২০ ইনিংসে ক্রিস গেইলের রান – ১৩৫, ৫০, ১৬২, ৭৭, ১৫ এবং পাঁচ। এহেন গেইল ক্রিজে থাকা সত্ত্বেও আর্চার জায়গাই দিচ্ছেন না ‘স্কোয়ার অফ দ্য উইকেট’ স্ট্রোক খেলার, ফের দুরন্ত ওভার। খরচ মাত্র ১ রান, পাওয়ার প্লে শেষ। রান সবে ৩২।\n8.25 pm: স্টোকস পঞ্চম ওভার করছেন, প্রথম বলেই ময়াঙ্কের বাউন্ডারি। গেইলও ‘মিডল’ করতে শুরু করেছেন ঠিকঠাক। ওভার নম্বর পাঁচ শেষ, বোর্ডে ৩১-১। আহামরি তো নয়ই, খুবই সাদামাটা স্কোরিং রেট বরং।\n8.20 pm: চার নম্বর ওভারে বল আর্চারের হাতে। স্টাম্প-টু-স্টাম্প বোলিং নিখুঁত লাইন-লেংথে। শেষ বলে একটা সিঙ্গল, বাকি পাঁচটা ডট। দারুণ ওভার, চারের শেষে ২২ -১\n8.15 pm: গেইল শুরুর দিকটা ইদানিং সাবধানী থাকেন একটু, একটু নড়বড়েও। সেট হতে সময় লাগে দশ-বারো বল। কিন্তু সেট হয়ে গেলে এবং ব্যাটে বল লাগতে শুরু করলে ভয়ঙ্কর হয়ে উঠবেন। লিখতে লিখতেই চার, গেইলের কভার ড্রাইভ ফাঁক খুঁজে নিল ফিল্ডারদের মধ্যে দিয়ে। পরের বলে সিঙ্গল, আইপিএলে ৪,০০০ রান পূর্ণ গেইলের। তিন ওভারে ২১।\nচার হাজার রানের মালিক ‘ইউনিভার্স বস’\n8.10 pm: দুই ওভার শেষ, পাঞ্জাব ১৪, যেমন ভাবা হয়েছিল, গৌতমকে পাওয়ার প্লে-তেই এনেছেন রাহানে।\n8.07 pm: প্রথম ওভারের শেষে রাজস্থান ৬, রাহুল প্যাভিলিয়নে। গেইলকে লম্বা খেলতে হবে আজ। দ্বিতীয় ওভারের শুরুতেই গৌতমের বলে মায়াঙ্কের ছক্কা!\n8.05 pm: আউট! রাহুল আউট! তৃতীয় বলে একটা চার মেরে পরের বলে দ্বিধাগ্রস্ত খোঁচা। ঝাঁপিয়ে অসামান্য ক্যাচ ধরলেন বাটলার। শুরুতেই ঝটকা দিল রাজস্থান। ক্রিজে ময়াঙ্ক আগরওয়াল। পরিসংখ্যান বলছে, এই নিয়ে গত ছবারে কুড়ি-বিশের ক্রিকেটে চারবার লোকেশকে আউট করেছেন কুলকার্নি।\nScenes after that blinder from @josbuttler ???????? #HallaBol #RRvKXIP #RR pic.twitter.com/pWTSrjKEHO\n8.01 pm: না, গৌতম নন, প্রথম ওভারে বল হাতে ধবল কুলকার্নি। স্ট্রাইকে লোকেশ রাহুল।\n8.00 pm: অফ স্পিনের বিরুদ্ধে গেইলের দুর্বলতা আছে বরাবরের। সেটা কাজে লাগাতে কি পাওয়ার প্লে-তে কৃষ্ণাপ্পা গৌতমকে ব্যবহার করবেন রাহানে?\n7.58 pm: ম্যাচ শুরু হতে যাচ্ছে মিনিটখানেকের মধ্যেই। মাঠে নামার জন্য তৈরি এক এবং অদ্বিতীয় ক্রিস গেইল, ‘ইউনিভার্স বস’! আজ ঝড় উঠবে গেইলের ব্যাটে? উত্তর মিলবে কিছুক্ষণের মধ্যেই।\n7.50 pm: রাজস্থানের চার বিদেশি আজ বেন স্টোকস, বাটলার, আর্চার, স্টিভ স্মিথ। অশ্বিনের টিমের হয়ে বাইশ গজে চার বিদেশি হলেন স্যাম কারান, মুজিবুর রহমান এবং দুই ক্যারিবিয়ান পাওয়ার হিটার, নিকোলাস পুরান এবং ‘ইউনিভার্স বস’ ক্রিস গেইল স্বয়ং।\nCome on Royals ????????#RRvKXIP #RR #HallaBol ???? https://t.co/MFJj42RP1C\n— Anteros  (@reema_zara) March 25, 2019\n7.40 pm: ‘পিঙ্ক সিটি’ জয়পুরের সওয়াই মান সিং স্টেডিয়াম টইটম্বুর কানায় কানায়। ভরে গেছে তিরিশ হাজার সিটের গ্যালারি। ডিজে গান বাজাচ্ছেন, ঘরের টিমের পতাকা উড়ছে ব্লকে ব্লকে। একেবারে আইপিএল-সুলভ উৎসবের মেজাজ মাঠে।\n7.36 pm: টস জিতলেন রাহানে, আগে ফিল্ডিং করবে রাজস্থান। অশ্বিন বললেন, টস জিতলে তিনিও আগে বোলিংয়ের সিদ্ধান্তই নিতেন।\n7.35 pm: জয়পুরে দিন-রাতের টি-টুয়েন্টি আন্তর্জাতিক ম্যাচ বা আইপিএল ম্যাচের অতীত পরিসংখ্যান বলছে, আগে ব্যাট করা টিমের গড় স্কোর ১৫৮।\n7.30 pm: জয়পুরের এই মাঠ চিরদিনই পয়া রাজস্থান রয়্যালসের কাছে। আইপিএল-এ এই মাঠে এর আগে পাঁচবার পাঞ্জাবের মুখোমুখি হয়েছে রাজস্থান, এবং জিতেছে প্রতিবারই। ঘরের মাঠে পাঞ্জাবকে হারানোর সেই ট্র্যাডিশন কি আজও সমানে চলবে?\n7.20 pm: বিরল মাইলস্টোনের সামনে আজ ক্রিস গেইল, আর মাত্র ছয় রান করলেই আইপিএল-ইতিহাসে দ্রুততম ব্যাটসম্যান হিসেবে ৪,০০০ রান পূর্ণ করবেন দীর্ঘদেহী ক্যারিবিয়ান। ১১১ ইনিংসে তাঁর রান এখন ৩,৯৯৪।\nThe Captain has his say on @stevesmith49’s return and the core strength of our team! ????????\nThe match starts in justafew hours! How are we feeling, Royals? ???? #RRvKXIP #HallaBol pic.twitter.com/jRgeP7rOyB\n6.40 pm: এক সপ্তাহ আগে ২০১৫ সালের পর এই প্রথম সওয়াই মানসিং স্টেডিয়ামকে চোখের দেখা দেখেন স্মিথ। তার পরের দু’বছর আইপিএল থেকে নিষিদ্ধ হয়ে যায় রাজস্থান রয়্যালস। এই সেই মাঠ, যেখানে বছর দশেক আগে অস্ট্রেলীয় কিংবদন্তী শেন ওয়ার্নের কাছ থেকে পাওয়া উপদেশ কেরিয়ারের মোড় ঘুরিয়ে দেয় স্মিথের। ওয়ার্ন স্মিথকে বলেছিলেন, লেগ স্পিন বোলিং ভুলে গিয়ে স্রেফ ব্যাটিংয়ের ওপর নজর দিতে। তার পরের ইতিহাস জানে ক্রিকেটবিশ্ব।\nব্যাটিং-বোলিংয়ে যথেষ্ট ভারসাম্য আছে রাহানের টিমে। গতবার দুর্দান্ত পারফরম্যান্স করা বাটলার, স্মিথ-রাহানে, সঞ্জু স্যামসন, রাহুল ত্রিপাঠী। আছেন বেন স্টোকসের মতো অলরাউন্ডার, যাঁকে গত বছর আইপিএল নিলামে সবচেয়ে বেশি দামে কেনা হয়, কিন্তু যিনি গত বছরের সাদামাটা পারফরম্যান্স ভুলে যেতে চাইবেন এবার। পেস আক্রমণে থাকছেন উনাদকাট-ধবল কুলকার্নি, স্পিনে শ্রেয়স গোপাল আর কৃষ্ণাপ্পা গৌতম।\nএছাড়াও রাজস্থান ফ্যানদের মধ্যে বিশেষ উত্তেজনা জস বাটলারকে ঘিরে। গত সিজনে ধুন্ধুমার বাঁধিয়েছিলেন জস, প্রতি ম্যাচে পঞ্চাশ করে। সেখানে থেমে থাকেন নি জস, সম্প্রতি পুনরুজ্জীবিত ওয়েস্ট ইন্ডিজের বিরুদ্ধে ৭৭ বলে ১৫০ করে হৈহৈ ফেলে দিয়েছেন তিনি।


বঙ্গবন্ধুকে নিয়ে কটূক্তিকারীদেরকে শাস্তির আওতায় আনতে আইন করা হবে: নাসিম\nপ্রচ্ছদ জাতীয় রাজনীতি বঙ্গবন্ধুকে নিয়ে কটূক্তিকারীদেরকে শাস্তির আওতায় আনতে আইন করা হবে: নাসিম\n৭:২৮ অপরাহ্ণ এপ্রিল ১২, ২০১৪\nবঙ্গবন্ধুকে নিয়ে কটূক্তিকারীদেরকে শাস্তির আওতায় আনতে আইন করা হবে বলে জানিয়েছেন স্বাস্থ্যমন্ত্রী মোহাম্মদ নাসিম। শনিবার বিকেলে জাতীয় প্রেসক্লাবে বঙ্গবন্ধু স্মৃতি ফাউন্ডেশন আয়োজিত ‘বঙ্গবন্ধুর জীবন ও আদর্শ শীর্ষক আলোচনা সভায় তিনি এ কথা বলেন।\nনাসিম বলেন, হিমালয়ের নিচে বসে যারা হিমালয়কে মূল্যায়ণ করতে পারে না তারা অন্ধ। যারা বঙ্গবন্ধুকে ছোট করতে চায় মূলত তারা নিজেরাই ছোট হয়েছে। ইতিহাসকে কখনই বিকৃত করা যাবে না।\nখালেদা জিয়াকে উদ্দেশ্য করে নাসিম বলেন, আপনার নাবালক ছেলেকে (তারেক) থামান। তার জন্য আপনার ক্ষতি হচ্ছে। চিন্তা করে সিদ্ধান্ত নেন। দল গোছানোর জন্য পাঁচ বছর সময় পেয়েছেন। দল গোছান। তারপর সরকার বিরোধী আন্দোলনে নামেন।\nভারতের নির্বাচন শেষ হলে তিস্তার পানির সমস্যা সমাধান হবে বলে জানান তিনি।\nনির্বাচন সম্পর্কে তিনি বলেন, ৫ জানুয়ারি নির্বাচন সুষ্ঠু হয়েছে। ভোট বর্জন করেও লাভ হয়নি তাদের। সারা দুনিয়া বলছে শেখ হাসিনা বৈধ সরকার গঠন করেছে। আবারও নির্বাচন হবে। আওয়ামী লীগ আবারও সরকার গঠন করবে।\nবিএনপির নির্বাচন বর্জনের সিদ্ধান্ত ভূল ছিল উল্লেখ করে তিনি বলেন, তারা নির্বাচনে না গিয়ে অনেক ভুল করেছে। ভুল সিদ্ধান্তের কারণে খালেদা জিয়া বিরোধী দলের পদ হারিয়েছেন। এইভুলের মাশুল তাকে দিতে হবে।\nখালেদা জিয়ার উদ্দেশ্যে মন্ত্রী বলেন, চা খাওয়ার জন্য আমার চেম্বারে আসেন । আপনাকে দাওয়াত দিচ্ছি। স্বাস্থ্য মন্ত্রনালয়কে কিভাবে সাজানো যায় সে বিষযে পরামর্শ দেন।\nঅর্থনীতি সম্পর্কে মন্ত্রী বলেন, অর্থনীতি এগিয়ে চলছে। চারদিকে উন্নয়ন হচ্ছে। পদ্মা সেতুর কাজ করার চ্যালেঞ্জ নিয়েছে সরকার।\nসংগঠনের কেন্দ্রীয় কমিটির সভাপতি লায়ন সাখাওয়াত হোসেনের সভাপতিত্বে এতে আরও বক্তব্য রাখেন মো. ইসরাফিল আলম এমপি, ঢাকা বিশ্ববিদ্যালয়ের প্রাণী বিভাগের অধ্যাপক ড. আব্দুল কুদ্দুস, লেখক এম এ রাকিব সংগঠনের সাধারণ সম্পাদক অধ্যক্ষ মো. সুজাউল করিম চৌধুরী প্রমুখ।\nআগের খবরখালেদার মৃত্যু না হওয়া পর্যন্ত এদেশে শান্তি আসবে না: মায়া\nপরের খবর ছোটদের বৈশাখী পোশাক


ভালোবাসার অতিশয্য • বিবিজান.কম - BiBiJAAN.com\n“ভালোবাসা সব সময় ধৈর্য ধরে। দয়া করে। হিংসা করে না। গর্ব করে না। ভালোবাসা অহংকার করে না। খারাপ ব্যবহার করে না। ভালোবাসা নিজের সুবিধার কথা ভাবে না। সহজে রাগ করে না। কারো খারাপ ব্যবহারের কথা মনেও রাখে না। খারাপ কিছু নিয়ে আনন্দ করে না। বরং যা সত্য তাতে আনন্দ করে। ভালোবাসা সব কিছুই সহ্য করে। সকলকেই বিশ্বাস করে। সব কিছুতে আশা রাখে আর সর্বাবস্থায় স্থির থাকে।”\nঅনেকের মতে, পৃথিবীর ইতিহাসে মানুষ ভালোবাসাকে যতভাবে সংজ্ঞায়িত করার চেষ্টা করেছে তার মধ্যে এই সংজ্ঞাটি সর্বশ্রেষ্ঠ। এত সুন্দর সংজ্ঞা যিনি দিয়েছেন, তাঁর প্রতি স্বভাবতই শ্রদ্ধাবোধ জেগে উঠার কথা। তাঁর নাম সেইন্ট পল। যার ভাষ্যমতে, ফেরেশতাদের মতো করে কথা বললেও সে স্বরে যদি ভালোবাসা না থাকে, তবে তা ঘণ্টার ঝনঝনানি ছাড়া কিছুই না। কিন্তু ধর্মের প্রশ্নে ভালোবাসা আবশ্যকীয় হলেও, শুধুমাত্র এতেই পড়ে থাকলে চলবে না। আমরা যা বিশ্বাস করি, তাতে অবশ্যই ন্যূনতম যুক্তি থাকতে হবে। কেউ যদি বলে, “ঈশ্বর মানুষকে ভালোবেসে এই পৃথিবীতে গাছ সৃষ্টি করেছেন যাতে আমরা নিঃশ্বাস নেয়ার জন্য অক্সিজেন পাই, তাই গাছের পূজা করতে হবে।” তখন আমাদের মন স্বাভাবিকভাবেই বলবে, ঈশ্বর প্রেমময় কথাটা ঠিক। গাছের স্রষ্টা তাও ঠিক। কিন্তু এর সাথে তো গাছ পূজার কোনো সম্পর্ক নেই। গাছের স্রষ্টা হিসেবে ঈশ্বরের উপাসনা করা যেতে পারে।\nদুঃখজনকভাবে বর্তমান পৃথিবীতে প্রায় ২২০ কোটি মানুষ এই সামান্য কমনসেন্সের প্রয়োগ করতে নারাজ। তাদেরকে ‘খ্রিষ্টান’ বলা হয়। তারা ভালোবাসার কথা বলে। ভালোবাসার কারণে তাদের আইন মানতে হয় না। নিয়ম-কানুনের বালাই নেই। শুধু ভালোবেসে কিছু ব্যাপার বিশ্বাস করলেই চলবে। প্রশ্ন আসতে পারে, এমন অদ্ভুত ভালোবাসার শিক্ষা তাদের কে দিয়েছে। আবারো ফিরতে হয় সেইন্ট পলের কাছে। তিনি আসলে কে?\nবাইবেল অনুসারে, যিশুর তথাকথিত ক্রুসিফিকশনের ৪০ দিন পর তিনি স্বর্গে চলে যান। চলে যাবার আগে পৃথিবীবাসীর কাছে তাঁর বাণীগুলো পৌঁছে দিতে সাহাবিদের নির্দেশ দেন। তিনি তাঁদের নতুন কিছু প্রচার করার নির্দেশ দেননি। বরং তা-ই প্রচার করতে বলেছেন, যা পৃথিবীতে থাকা অবস্থায় তিনি প্রচার করেছেন। এখন কোনো সাহাবি যদি এমন কিছু প্রচার করেন যা যিশু প্রচার করতে বলে যাননি, তবে সেটা অবশ্যই অগ্রহণযোগ্য। তাহলে সাহাবি না হয়েও কেউ যদি এমন কিছু প্রচার করে যা যিশুর শিক্ষার একদম বিপরীত, তাহলে সেটা কতটুকু বাতিল হওয়া উচিত?\nপলের ক্ষেত্রে তা-ই হয়েছে। তিনি যিশুর মনোনীত বারোজন সাহাবির মধ্যে ছিলেন না। যিশুর জীবদ্দশায় তিনি যিশুর সাথে দেখা করেছেন, এমন বর্ণনাও পাওয়া যায় না। বাইবেল অনুসারে, যিশু স্বর্গে চলে যাবার পর শিষ্যরা তাঁর বাণী প্রচার করতে থাকে। সাহাবিদের নেতা পিটার এই মিশনের শুরুটা করেন এভাবে-\n“বনি-ইসরাঈলরা, এই কথা শুনুন। নাসরতের যিশুর মধ্য দিয়ে আল্লাহ্ আপনাদের মধ্যে মহৎ কাজ, চিহ্ন ও কুদরত প্রকাশ করে আপনাদের কাছে প্রমাণ করেছিলেন যে, তিনি যিশুকে পাঠিয়েছিলেন; আর এই কথা তো আপনারা জানেন।” [Holy Bible, Acts 2:22]\nসাহাবিদের নেতা হিসেবে পিটার মূলত যিশুর শিক্ষাই প্রচার করছিলেন। কারণ, যিশু তাঁর জীবদ্দশাতে আল্লাহ্‌র কাছে প্রার্থনা করার সময় বলেছিলেন,\n“(হে আল্লাহ্!) তারা তোমাকে জানে যে, তুমিই একমাত্র সত্য ঈশ্বর এবং তুমি যাকে পাঠিয়েছো, সেই যিশু খ্রিষ্টকে জানে।” [Holy Bible, John 17:3]\nপল শুরুতে যিশু খ্রিষ্টের শিক্ষা এবং তাঁর সাহাবিদের ঘোর বিরোধী ছিলো। যারা যিশুকে বিশ্বাস করতো, তাদের সে জেলে নিক্ষেপ করতো এবং হত্যা করতে চেষ্টা করতো। তখন তার উদ্দেশ্য ছিলো যিশুর শিক্ষাকে বিলুপ্ত করা। সে মিশন পূরণ করতে সে একবার দামেস্কের উদ্দেশ্যে যাত্রা আরম্ভ করে। তার ভাষ্য অনুযায়ী, সে সময়ে যিশু এসে তাকে মনোনীত করেন। তার ছাত্র লূক সে ঘটনার কথা লিখেছে এভাবে-\n“তিনি (পল) মাটিতে পড়ে গেলেন এবং শুনলেন কে যেন তাঁকে বলছেন, “শৌল (পলের আসল নাম), শৌল! কেন তুমি আমার উপর জুলুম করছো?” শৌল জিজ্ঞাসা করলেন, “প্রভু, আপনি কে?” তিনি বললেন, “আমি যিশু, যাঁর উপর তুমি জুলুম করছো। এখন তুমি উঠে শহরে যাও। কী করতে হবে তা তোমাকে বলা হবে।” যে লোকেরা শৌলের সঙ্গে যাচ্ছিলো, তারা অবাক হয়ে দাঁড়িয়ে রইলো। তারা কথা শুনেছিলো, কিন্তু কাউকে দেখতে পায়নি।” [Holy Bible Acts 9:4-7]\nএকই ঘটনা বাইবেলের অন্যত্র বর্ণিত আছে। কিন্তু সেখানে বেশ কিছু পরস্পরবিরোধী কথা রয়েছে। যেমন:\n১) প্রেরিত (Book of Acts) ৯:৭ এ বলা হচ্ছে যে, পলের সঙ্গীরা যিশুর কণ্ঠ শুনতে পেয়েছিলো। প্রেরিত ২২:৯ এ পল বলছে যে, তার সঙ্গীরা যিশুর কণ্ঠ শোনেনি।\n২) প্রেরিত ৯:৭ এ বলা হচ্ছে যে, পলের সঙ্গীরা দাঁড়িয়ে ছিলো। কিন্তু প্রেরিত ২৬:১৪ তে পল বলছে যে, সে তার সঙ্গীসহ সব দেখে আবেগের আতিশয্যে মাটিতে পড়ে গিয়েছিলো।\n৩) প্রেরিত ২২:১০ এ পল বলছে যে, যিশু তাকে বলেছিলেন সে দামেস্কে যাবার পরে তিনি তাকে প্রয়োজনীয় নির্দেশনা দেবেন। আবার প্রেরিত ২৬:১৪-১৮ তে পল বলছে যে, যিশু তাকে দামেস্কে পৌঁছার পূর্বে, ঐ রাস্তাতেই যাবতীয় নির্দেশনা দিয়ে দেন!\nএমন পরস্পরবিরোধী কথাই প্রমাণ করে যে, পলের সাথে আসলে যিশুর দেখাই হয়নি। এটা সম্পূর্ণ বানানো গল্প, যা সে নিজের গ্রহণযোগ্যতা বাড়ানোর জন্য ফেঁদেছিলো। স্বাভাবিকভাবেই পলের এই কাহিনী সাহাবিরা প্রথমে বিশ্বাস করতে চায়নি। কিন্তু বার্নাবাস পলের পক্ষে সত্যায়ন করার কারণে সবাই তাকে বিশ্বাস করতে শুরু করে। পল নিজেকে রূপান্তরিত মানুষ হিসেবে সবার সামনে উপস্থান করা শুরু করে। নিজের পূর্বের নাম ‘শৌল’ পরিবর্তন করে রাখে নতুন নাম রাখে ‘পল’।\nযিশুর সাথে তথাকথিত সাক্ষাতের পর সাহাবিদের সাথে দেখা না করে পল আরবে চলে যায়। তার সামনে তখন সর্বাপেক্ষা গুরুত্বপূর্ণ বিষয় ছিলো, নিজের নবলব্ধ জ্ঞানের আলোকে শারি’আতের নতুন ব্যাখ্যা দান করা।\nপ্রশ্ন আসতে পারে, পল কেন যিশুর উপর ঈমান আনার পর তিন বছর আলাদা কাটিয়েছিলো। সে কেন সরাসরি সাহাবিদের কাছে গিয়ে শিক্ষা গ্রহণ করলো না? মুফতি তাকী উসমানি তাঁর ‘খ্রিষ্টধর্মের স্বরূপ’ গ্রন্থে এর সহজ উত্তর দিয়েছেন-\n“সে আসলে হাওয়ারীগণ (যিশুর সাহাবিদের উপাধি) যে খ্রিষ্টধর্ম প্রচার করছিলেন, সেই ধর্ম গ্রহণে প্রস্তুত ছিলো না। মূলত সে শারি’আত ও খ্রিষ্টধর্মের নতুন এক ব্যাখ্যা দিতে চাচ্ছিলো।”\nপল এরপর শারি’আতের এমন অদ্ভুত ব্যাখ্যা দেওয়া শুরু করে, যা যিশু দূরে থাকুন, তাঁর সাহাবিরাও দেননি। উল্টো সে শিক্ষা ছিলো যিশুর শিক্ষার একদম বিপরীত। কয়েকটার উদাহরণ দেই:\n১) সাহাবিদের নেতা পিটার: “ইব্রাহিম, ইসহাক ও ইয়াকুবের আল্লাহ্, অর্থাৎ আমাদের পূর্বপুরুষদের আল্লাহ্ এই কাজের দ্বারা নিজের গোলাম যিশুর মহিমা প্রকাশ করেছেন।” (অর্থাৎ, যিশু হলেন আল্লাহর গোলাম) [Holy Bible, Acts 3:13]\nপল: “এই পুত্রই (যিশু) হলেন অদৃশ্য আল্লাহ্‌র হুবহু প্রকাশ। সমস্ত সৃষ্টির আগে তিনিই ছিলেন এবং সমস্ত সৃষ্টির উপরে তিনিই প্রধান। কারণ, আসমান ও জমিনে যা দেখা যায় আর যা দেখা যায় না, সব কিছু তাঁর দ্বারা সৃষ্ট হয়েছে। আসমানে যাদের হাতে রাজত্ব, কর্তৃত্ব, শাসন ও ক্ষমতা রয়েছে, তাদের সবাইকে তাঁকে দিয়ে তাঁরই জন্য সৃষ্টি করা হয়েছে।” (অর্থাৎ যিশুই ঈশ্বর) [Holy Bible, Colossians 1:16]\n২) যিশু: “এই কথা মনে কোরো না, আমি তৌরাত কিতাব আর নবিদের কিতাব বাতিল করতে এসেছি। আমি সেগুলো বাতিল করতে আসিনি, বরং পূর্ণ করতে এসেছি। আমি তোমাদের সত্যিই বলছি, আসমান ও জমিন শেষ না হওয়া পর্যন্ত যতদিন না তৌরাত কিতাবের সমস্ত কথা সফল হয়, ততদিন সেই তৌরাতের এক বিন্দু কি এক মাত্রা মুছে যাবে না।” (অবশ্যই তৌরাত মানতে হবে) [Holy Bible, Matthew 5:17-18]\nপল: “তিনি (যিশু) তাঁর ক্রুশের উপরে হত্যা করা শরীরের মধ্য দিয়ে সমস্ত হুকুম ও নিয়ম সুদ্ধ মুসার শারি’আতের শক্তিকে বাতিল করেছেন।” (তৌরাত মানার প্রয়োজন নেই) [Holy Bible, Ephesians 2:15]\n৩) যিশু: জন্মের আট দিনের দিন ইহুদিদের নিয়ম মতো যখন শিশুটির খৎনা করাবার সময় হলো, তখন তাঁর নাম রাখা হলো যিশু। [Holy Bible, Luke 2:21]\nপল: “আমি পল তোমাদের বলছি শোনো, যদি তোমাদের খৎনা করানোই হয় তবে তোমাদের কাছে মসীহের কোনো মূল্য নেই।” [Holy Bible, Galatians 5:2]\nএমন আরো অসংখ্য উদাহরণ দেয়া যায়। মুহাম্মদ (সা) বলে গিয়েছেন যে, তিনি একজন মানুষ ছাড়া আর কিছুই নন। আল্লাহ্ একজনই। এখন যদি তাঁর মৃত্যুর পর কেউ দাবি করে, সে রাসূল (সা)-কে দেখেছে আর রাসূল (সা) তাকে বলেছেন যে, আসলে মুহাম্মদ (সা)-ই আল্লাহ্ এবং আল্লাহ্ একজন হলেও তিনি হচ্ছেন তিনের বহিঃপ্রকাশ, চিন্তা করা যায় সাহাবিদের এবং অন্যান্য মুসলিমদের কাছে ওই লোকের অবস্থা কী হবে? পলের অবস্থা ছিলো ঠিক তা-ই।\nশুরুতে পল যিশুর সাহাবিদের আস্থা অর্জন করলেও পরবর্তীতে তাঁরা পলের ভণ্ডামি ধরতে পারেন। যার কারণে তাঁদের সাথে পলের মতবিরোধ হয়। সাহাবিরা পলের বিরুদ্ধে যেসব লেখা লিখেছেন, দুঃখজনকভাবে তার অধিকাংশই আর পাওয়া যায় না। আর যেগুলো পাওয়া যায়, সেগুলোকে খ্রিষ্টানরা অবিশুদ্ধ বলে বাতিল ঘোষণা করে। যেমন, বার্নাবাস তাঁর গস্পেলে লিখেন-\n“যারা মাসীহকে আল্লাহ্‌র পুত্র বলছে, খতনা অস্বীকার করছে- যা আল্লাহ্‌র একটি অস্থায়ী বিধান, আর অপবিত্র মাংসাহারকে জায়েজ বলছে, আমি অত্যন্ত দুঃখ ও বেদনার সাথে উল্লেখ করছি যে, তাদেরই কাতারে পলও গোমরাহ হয়ে গিয়েছে।” [Gospel of Barnabas 1:2-9]\nখ্রিষ্টানরা বার্নাবাসের গস্পেলকে যদিও অবিশুদ্ধ বলে, কিন্তু বিশুদ্ধতার বিচারে এ গস্পেলটি বাইবেলের কোনো গ্রন্থের চেয়েই পিছিয়ে নেই। বরং কোনো কোনো ক্ষেত্রে বেশ এগিয়ে। অবশ্য বাইবেলের সকল গ্রন্থগুলো যদি আমাদের হাদিসগ্রন্থের মতো পরীক্ষা-নিরীক্ষা করে গ্রহণ করা হতো, তাহলে হয়তো সব গ্রন্থের সাথেই হয় ‘অত্যন্ত দুর্বল’ নয়তো ‘জাল’ উপাধি লেগে থাকতো। পঞ্চম শতকে পোপ গেলাসিয়াস ‘Gelasius Decree of 496’ জারি করেন। সেখানে গস্পেল অফ বার্নাবাসের পাঠকে নিষিদ্ধ করা হয়। কারণ, এই গস্পেলে মুহাম্মদ (সা)-এর কথা ভবিষ্যদ্বাণী করা হয়েছে। এছাড়া অস্বীকার করা হয়েছে যিশুর ঈশ্বরত্ব ক্রুসিফিকশন। সেখানে বলা হয়, যিশুর পরিবর্তে বিশ্বাসঘাতক জুডাসকে ক্রুশবিদ্ধ করা হয়।\nযিশুর অন্যান্য সাহাবিরা পলের এইসব কুফরী মতবাদের নিন্দা করেন। বাইবেলে বর্ণিত যিশুর ভাই জেমস লিখেন-\n“যে লোক সমস্ত শারি’আত পালন করেও মাত্র একটা বিষয়ে গুনাহ্ করে, সে সমস্ত শারি’আত অমান্য করেছে বলতে হবে। যিনি বলেছেন, ‘জেনা করো না।’ তিনিই আবার বলেছেন, ‘খুন করো না।’ তাহলে যদি তোমরা জেনা না করে খুন করো, তবে কি তোমরা আইন অমান্যকারী হলে না?” (অর্থাৎ, শারি’আতের একটি আইনকেও অমান্য করা যাবে না।) [Holy Bible, James 2: 9-11]\nপল কম যায় কীসে? সে উল্টো বার্নাবাস আর পিটারকে মুনাফিকির দোষে দুষ্ট বলে [Holy Bible, Galatians 2:11-13]. তার কথার জাদু দিয়ে খুব সহজেই সে বহু মানুষকে আকৃষ্ট করতে পারতো। দ্রুত পলের অনুসারী বাড়তে থাকে।\nযিশু নিজেই প্রচার করেছিলেন, ঈশ্বর তাঁর চেয়েও মহান [Holy Bible, John 14:28]। যার অর্থ তিনি ঈশ্বর নন। বাইবেলের অসংখ্য জায়গায় যিশুর মানবিক সত্তার প্রকাশ পায়। অন্যদিকে পল প্রচার শুরু করে, যিশু নিজেই ঈশ্বর ছিলেন। এ কারণে ঈশ্বরত্বের প্রশ্নেই খ্রিষ্টানরা অসংখ্য ভাগে ভাগ হয়ে যায়। যেমন:\n- ইবোনাইটসরা বিশ্বাস করতো যিশু ঈশ্বর ছিলেন না।\n- ইবোনাইটদের আরেক দল বলতো- যিশু ঈশ্বর ছিলেন বটে, কিন্তু তিনি ব্যক্তি ঈশ্বর নন বরং ঈশ্বরের গুণের প্রকাশ।\n- প্যাট্রি প্যাশিয়ানরা বিশ্বাস করতো, ঈশ্বর মানবরূপে যিশু হয়ে পৃথিবীতে এসেছেন।\n- পৌলিশিয়ানরা বলতো, যিশু আসলে ফেরেশতা ছিলেন।\nযিশুর মানব সত্তা আর ঐশ্বরিক সত্তার মধ্যে কীভাবে সামঞ্জস্য আনা যায়, তা নিয়ে পরবর্তীতে থিওলজিয়ানরা বিপদে পড়েন। এমনকি সেইন্ট অগাস্টিনের (তিনি পরিচিত ‘Saint Augustine of Hippo’ নামে। যিশুর সমসাময়িক সময়ের লোকদের পর তাকেই বলা হয় খ্রিষ্টধর্মের সবচেয়ে গুরুত্বপূর্ণ ও প্রভাবশালী ব্যক্তি। ক্যাথলিকরা তাকে ডাকে ‘Doctor of the Church’ নামে। তার লেখা বিখ্যাত বই ‘Confessions’ এবং ‘The City of God’) মতো জ্ঞানী লোক এ ধাঁধা সমাধান করতে হাস্যকর যুক্তি দেন। বলেন-\n“খোদা হিসেবে তিনি মানুষ সৃষ্টি করেছেন, আবার মানুষ ছিলেন বিধায় তিনি নিজেই সৃষ্ট ছিলেন।” [Augustine Vol 2, page 678]\nআনুমানিক ৬৭ খ্রিষ্টাব্দের দিকে পল মারা যায়। রেখে যায় তার ভ্রান্ত মতবাদ। যে পরিমাণ মানুষ পলের দ্বারা ধর্মীয়ভাবে পথভ্রষ্ট হয়েছে আর এখনো হচ্ছে, তা আর কারো দ্বারা হয়নি। পলের দাবী অনুসারে, সে ছিল ফরাশীদের নেতা, একজন জ্ঞানী ইহুদি। কিন্তু যেভাবে সে বাইবেলের ওল্ড টেস্টামেন্ট থেকে ভুলভাবে উদ্ধৃতি দিয়ে যিশুর ঈশ্বরত্ব আর ক্রুসিফিকশনকে প্রমাণ করতে চেয়েছে, তা তার এই দাবীকে যথেষ্ট প্রশ্নবিদ্ধ করেছে।\nপল ও তার অনুসারীদের অনেক চেষ্টার পরেও বহু খ্রিষ্টান বিশ্বাস করতো যে, যিশু একজন মানুষই ছিলেন, ঈশ্বর নন। এ মতবাদের অন্যতম নেতা ছিলেন এরিয়াস। ফলে, খ্রিষ্টানদের মধ্যে দলাদলি সৃষ্টি হয়। এতে রোম সাম্রাজ্যে শান্তি বিঘ্নিত হলে সম্রাট কনস্টেনটিন বিশপদের নিয়ে নাইসিয়াতে (বর্তমান তুরস্কের ইজনিকে) একটা সভা ডাকেন। ইতিহাসে এটি ‘Council of Nicaea’ নামে পরিচিত। তাঁর উদ্দেশ্য ছিল বিভক্ত খ্রিষ্টানদের এক করা। সভায় এরিয়াসের মত বাতিল হয়ে যায় এবং তাঁর সব বই-পত্র পুড়িয়ে ফেলা হয়। ঘোষণা করা হয় ‘Nicene Creed’। যেখানে বলা হয়-\n“আমরা বিশ্বাস করি একজন ঈশ্বরে, সর্বশক্তিমান পিতা- দৃশ্যমান ও অদৃশ্য সব কিছুর স্রষ্টা এবং একমাত্র প্রভু যিশু খ্রিষ্ট- ঈশ্বরের পুত্র, তাঁর একমাত্র ঔরসজাত সন্তান। তাঁর পিতার উপাদান। ঈশ্বরের ঈশ্বর। আলোর আলো।” [A Select Library of Nicene and Post-Nicene Fathers of the Christian Church Wm. B. Eerdmans Publishing Co. 1979) 2d ser. 14:3]\nকাউন্সিল অফ নাইসিয়া সকল খ্রিষ্টানদের একটি ধর্মমতে বিশ্বাস করতে বাধ্য করে। যারা বিরোধিতা করে, তাদেরকে হত্যা করা হয়। অনেক বিশপ প্রাণের ভয়ে এটা মেনে নেন এবং পরবর্তীতে প্রচণ্ড অনুশোচনায় ভুগেন। যেমন ইউসেবিয়াস (৩য়-৪র্থ শতাব্দীর অন্যতম খ্রিষ্টান বিশপ ও ঐতিহাসিক। তাকে বলা হয় ‘Father of Church History’। তার লেখা ‘Ecclesiastical History’ প্রথম তিন শতাব্দীতে খ্রিষ্টধর্মের ইতিহাস জানার জন্য একটি মৌলিক গ্রন্থ) সম্রাট কনস্টেনটিনকে লিখেন:\n“হে প্রিন্স! আমরা খুবই খারাপ কাজ করেছি। আপনার ভয়ে এই ব্লাসফেমী মেনে নিয়েছি।”\nএভাবে পলের মৃত্যুর বহু বছর পর তার কুফরী আকিদাকে রাষ্ট্রীয়করণ করা হয়। অনেকে তাই বলেন, এখনকার খ্রিষ্টানরা মোটেও খ্রিষ্টের অনুসারী না, এরা আসলে সেইন্ট পলের অনুসারী। এদেরকে খ্রিষ্টান না বলে পৌলিয়ান বলা বেশি যুক্তিযুক্ত। মজার ব্যাপার, যে সম্রাটের অধীনে পৌলিয়ান আকিদাকে রাষ্ট্রীয়করণ করা হয়েছল, সেই কনস্টেনটিন নিজেই শেষ বয়সে এরিয়াসের মতবাদ গ্রহণ করেন। তিনি একজন এরিয়ান বিশপের দ্বারা ব্যাপ্টাইজড হন। [The Emperor Constantine, Page: 83]\nখ্রিষ্টানদের সাথে আমাদের আকিদার মৌলিক পার্থক্য তিন জায়গায়-\n১। ঈশ্বরের অবতারত্বে: আমরা বিশ্বাস করি না ঈশ্বর মানুষরূপে এ পৃথিবীতে এসেছিলেন। তিনি এসব মানবীয় বিষয় থেকে ঊর্ধ্বে। ঈসা (আ) একজন মানুষ আর রাসূল ছাড়া আর কিছুই ছিলেন না। কিয়ামতের দিন আল্লাহ্ তা’আলা ঈসা (আ)-কে খ্রিষ্টানদের এই ভ্রান্ত দাবী সম্পর্কে জিজ্ঞেস করবেন। জবাবে তিনি বলবেন-\n“আপনি পবিত্র মহান, যার অধিকার আমার নেই তা বলা আমার পক্ষে সম্ভব নয়। যদি আমি তা বলতাম তাহলে অবশ্যই আপনি তা জানতেন। আমার অন্তরে যা আছে তা আপনি জানেন, আর আপনার অন্তরে যা আছে তা আমি জানি না; নিশ্চয় আপনি গায়েবী বিষয়সমূহে সর্বজ্ঞাত।\n‘আমি তাদেরকে কেবল তাই বলেছি, যা আপনি আমাকে আদেশ করেছেন যে, তোমরা আমার রব ও তোমাদের রব আল্লাহ্‌র ইবাদাত কর। আর যতদিন আমি তাদের মধ্যে ছিলাম ততদিন আমি তাদের উপর সাক্ষী ছিলাম। অতঃপর যখন আপনি আমাকে উঠিয়ে নিলেন তখন আপনি ছিলেন তাদের পর্যবেক্ষণকারী। আর আপনি সব কিছুর উপর সাক্ষী।\nযদি আপনি তাদেরকে শাস্তি প্রদান করেন তবে তারা আপনারই বান্দা, আর তাদেরকে যদি ক্ষমা করেন, তবে নিশ্চয় আপনি পরাক্রমশালী, প্রজ্ঞাময়।” [আল কুরআন, সূরা মায়েদা ৫:১১৬-১১৮]\n২। যিশুর ক্রুসিফিকশনে: যিশু বা ঈসা (আলাইহিসসালাম) ক্রুশবিদ্ধ হয়েছিলেন, এটাও আমরা বিশ্বাস করি না। আল্লাহ্ তা’আলা বলেন,\n“তাদের (ইহুদিদের) এ কথার কারণে যে (তারা বলে), ‘আমরা আল্লাহর রাসূল মারইয়াম পুত্র ঈসা মাসীহকে হত্যা করেছি।’ অথচ তারা তাকে হত্যা করেনি এবং তাকে শূলেও চড়ায়নি। বরং তাদেরকে ধাঁধায় ফেলা হয়েছিল। আর নিশ্চয় যারা তাতে মতবিরোধ করেছিল, অবশ্যই তারা তার ব্যাপারে সন্দেহের মধ্যে ছিল। ধারণার অনুসরণ ছাড়া এ ব্যাপারে তাদের কোন জ্ঞান নেই। আর এটা নিশ্চিত যে, তারা তাকে হত্যা করেনি।” [আল কুরআন, সূরা নিসা ৪:১৫৭]\n৩। পাপ মোচনে: খ্রিষ্টানরা বিশ্বাস করে ক্রুশবিদ্ধ হয়ে যিশু পৃথিবীর সবার পাপের ভার বহন করেছেন। এ ধরনের হাস্যকর থিওরিতেও আমরা বিশ্বাস করি না।\n“কোন বহনকারী অন্যের (পাপের) বোঝা বইবে না। কেউ যদি তার গুরুভার বয়ে দেয়ার জন্য অন্যকে ডাকে তবে তার কিছুই বয়ে দেয়া হবে না। এমনকি নিকটাত্মীয় হলেও না। তুমি তো কেবল তাদেরকেই সতর্ক করতে পারো, যারা না দেখেই তাদের রবকে ভয় করে আর সালাত কায়েম করে। যে কেউ নিজেকে পরিশুদ্ধ করে সে তো পরিশুদ্ধ করে নিজের কল্যাণের জন্যেই। আর আল্লাহ্‌র দিকেই (সকলের) প্রত্যাবর্তন।” [আল কুরআন, সূরা ফাতির ৩৫:১৮]\nমজার ব্যাপার হলো, এই তিন জায়গায় খ্রিষ্টানরা নিজেরাই একমত হতে পারেনি। শুরু থেকেই নতুন নতুন দল বের হয়েছে, যারা নতুনভাবে এগুলোর ব্যাখ্যা দেয়ার চেষ্টা করেছে।\nমানুষ পলের এমন অদ্ভুত থিওলজি কেন গ্রহণ করেছিলো, যদিও তা যিশু আর তাঁর সাহাবিদের শিক্ষার বিপরীত ছিলো? উত্তর হচ্ছে- পল তার ভণ্ডামিকে ভালোবাসার চাদর পরিয়েছিলো। প্রচার করেছিলো-\n“ঈশ্বর ভালোবেসে তার পুত্রকে আমাদের জন্য কুরবানী দিয়েছেন। ক্রুশবিদ্ধ হয়ে যিশু তোমার পাপের ভার বহন করেছেন। বিশ্বাস করলেই তুমি নাজাত পাবে।”\nএটা খুবই সহজ নাজাত লাভের মাধ্যম। বেশিরভাগ মানুষ সহজটাকেই সবসময় আঁকড়ে অনুসরণ করতে চায়, যদিও সে চিন্তা করে না তা আল্লাহ্‌র কাছে কতটুকু গ্রহণযোগ্য। আর যারা এই মতবাদের বিরোধিতা করেছিলো, তাদের শক্ত হাতে দমন করা হয়।\nজ্ঞানীদের নিকট তো বটেই, এমনকি আমাদের মতো অনেক সাধারণ মুসলিমের কাছেই এই থিওলজি হাস্যকর। এটা কীভাবে সম্ভব একজন মানুষ কোনো মরুভূমিতে একজন নবির দেখা পেয়ে এমন কিছু প্রচার করা শুরু করবে, যা ঐ নবিরই শিক্ষার বিপরীত? আবার মানুষ এটাকে বিশ্বাসও করবে?\nকিন্ত আমরা নিজেরাই কি তাদের চেয়ে খুব পিছিয়ে আছি?\nহয়তো আমরা খ্রিষ্টানদের মতো এত বিচ্যুত হইনি আর কেউ এমন বিচ্যুতির শিক্ষা দিলে তাকে জানালার বাইরে নিক্ষেপ করেছি। কিন্তু মুসলিমদের একটা বড় অংশ কি এটা বিশ্বাস করে না যে, ঈমান থাকলেই হলো, একদিন তো জান্নাতে চলেই যাবো? অথচ মৃত্যুর আগেও আমাদের রাসূল (সা) বারবার সালাতের দিকে নজর দিতে বলেছেন। মৃত্যুর আগ পর্যন্ত তিনি শারি’আতের বিধি-নিষেধগুলো কঠোরভাবে মেনে চলেছেন।\nযিশু খ্রিষ্টের ভাষায় ইহুদিদের মধ্যে শুধু শারি’আতই ছিলো, কিন্তু ঈমান ছিলো না। আর এখন খ্রিষ্টানদের দাবী তাদের ঈমান আছে, তাই শারি’আত না মানলেও চলে। আল্লাহ্ তা’আলা কুর’আনের অসংখ্য জায়গায় ঈমান আনার সাথে সাথে ভালো কাজ করাকেও সম্পৃক্ত করেছেন। আমরা যেন একে আলাদা না করি। আমরা জানি, ঈসা (আ) যা বলেননি, যা করেননি- ভালোবাসার অতিশয্যে তা করতে গিয়েই খ্রিষ্টানরা পথভ্রষ্ট হয়েছে। আমরাও যেন রাসূল (সা)-কে ভালোবাসতে গিয়ে এমন কিছু না করি, যা তিনি করেননি। তাঁর সাহাবারা করেননি। আগের উম্মাতরা যে ভুল করেছে, যে গর্তে পা দিয়েছে- সে একই গর্তে যেন আমরা পা না দেই। আল্লাহ্ তা’আলা আগের উম্মাতদের সরিয়ে আমাদের জায়গা দিয়েছেন।\nআমাদের ভাগ্য যেন তাদের মতো না হয়।\n“যদি তোমরা মুখ ফিরিয়ে নাও, তবে তিনি তোমাদের পরিবর্তে অন্য জাতিকে প্রতিষ্ঠিত করবেন। এরপর তারা তোমাদের মতো হবে না।” [সূরা মুহাম্মদ ৪৭: ৩৮]


দাদার হাত ধরে ম্যাঞ্চেস্টার ইউনাইটেডের সাথে গাঁটছড়ার পথে লাল-হলুদ » Najarbandi24X7\nHome খেলা দাদার হাত ধরে ম্যাঞ্চেস্টার ইউনাইটেডের সাথে গাঁটছড়ার পথে লাল-হলুদ\nদাদার হাত ধরে ম্যাঞ্চেস্টার ইউনাইটেডের সাথে গাঁটছড়ার পথে লাল-হলুদ\nনজরবন্দি ব্যুরোঃ ইস্টবেঙ্গলে স্পনসর হবে কে? এই প্রশ্নই এখন ঘুরপাক খাচ্ছে ময়দানের আকাশে বাতাসে। তবে এই প্রশ্নের উত্তরের জন্য হয়তো আর বেশিদিন অপেক্ষা করতে হবে না। বাংলার লাল হলুদ শিবিরে ত্রাতার ভূমিকায় আসতে চলেছে ম্যাঞ্চেস্টার ইউনাইটেড সৌজন্যে সৌরভ গঙ্গোপাধ্যায়।\nআরও পড়ুনঃ ইডেনে ম্যচের দিন ঝড় বৃষ্টির সম্ভাবনা, খেলা না হলে কারা যাবে ফাইনালে?\nসরকারিভাবে কোনও ঘোষণা না হলেও ইস্টবেঙ্গলের সঙ্গে গাঁটছড়া যে ম্যান ইউ-এর হচ্ছেই, তা দিনের আলোর মতো পরিষ্কার বলেই মনে করছে ওয়াকিবহাল মহল। সূত্রের খবর, চলতি মাসে একাধিক বার ম্যান ইউ কর্তাদের সঙ্গে ইস্টবেঙ্গল কর্তাদের বৈঠক হয়। এবং সেই বৈঠক ফলপ্রসূ হয়েছে বলেই খবর। আপাতত ইস্টবেঙ্গল সমর্থকরা আশায় বুক বাঁধতেই পারেন।\nইস্টবেঙ্গলের সঙ্গে জুড়ে যাচ্ছে ম্যাঞ্চেস্টার ইউনাইটেডের নাম! আর এই ক্লাবকে ময়দানের ক্লাবের সঙ্গে জুড়ে দেওয়ার কাজটা করেছেন দাদা । ভারতীয় ক্রিকেটের খুব খারাপ সময়ে দলের হাল ধরেছিলেন দাদা তার পরের ঘটনা ইতিহাস । ঠিক তেমনি হিন্দুস্তানের সমস্যায় ভুগতে থাকা লাল-হলুদের সামনে ফের একবার ত্রাতার ভূমিকায় সৌরভ ।\nইনভেস্টর সমস্যা দূর করতে মহারাজের শরণাপন্ন হয়েছিলেন ইস্টবেঙ্গল কর্তারা। তারপর থেকে সৌরভের মধ্যস্থতাতেই ম্যান ইউ-এর সঙ্গে কথা শুরু হয় ইস্টবেঙ্গলের। একাধিক বার এক টেবিলে বসেছেন দুই দলের কর্তারা।সপ্তসাগর পাড়ের ক্লাব ম্যাঞ্চেস্টার ইউনাইটেড আসছে এই বঙ্গে।\nহাত ধরছে ইস্টবেঙ্গলের। ভারতীয় ফুটবলে এমন ঐতিহ্যের মেলবন্ধন আর সম্ভবত ঘটেনি স্মরণকালের মধ্যে। শতবর্ষের ইস্টবেঙ্গলের ঐতিহ্যও তো কম নয়। আপাতত তাই আর একটু সময়ের অপেক্ষা। নতুন এই গাঁটছড়া, নতুন এই সম্পর্কের রসায়নে ইস্টবেঙ্গল যে মাঝের সময়ের আঁধার কাটিয়ে আলোর রোশনাই ছড়াবে, সেই আশায় বুক বাঁধছেন দেশবিদেশের অসংখ্য ইস্টবেঙ্গল অনুরাগীরা।\nPrevious articleSunny Leonne Diet: সারা দিনে কি খেয়ে এখনও ৪২-এ এসে পর্দায় উষ্ণতা ছড়ান সানি লিওনি, জানুন…\nNext articleArjun Singh: ‘এপাং ওপাং ঝপাং’, অর্জুনের তৃণমূল প্রত্যাবর্তনে তীব্র কটাক্ষ সুজন চক্রবর্তীর।


আতি মহলে নিহত চার জঙ্গির মধ্যে এক নারীর ডিএনএ তার পরিবারের সঙ্গে মিলছে – crimebarta.com\nজুন ২০, ২০১৭ ক্রাইমবার্তা ডটকম ০ Comment\nআতি মহলে নিহত চার জঙ্গির মধ্যে এক নারীর ডিএনএ তার পরিবারের সঙ্গে মিলছে। তবে শীর্ষ জঙ্গি নেতা মুসাসহ বাকি তিনজনের পরিচয় এখনও নিশ্চিত করতে পারেনি পুলিশ ব্যুরো অব ইনফেস্টিগেশন (পিবিআই)। মঙ্গলবার (২০ জুন) সন্ধ্যায় পিবিআই সিলেটের অতিরিক্ত পুলিশ সুপার মো. সানোয়ার জাহান এই তথ্য নিশ্চিত করেন।\nঅতিরিক্ত পুলিশ সুপার বলেন, ‘আমরা কয়েকদিন আগে ডিএনএ রিপোর্ট পেয়েছি। নিহত চার জঙ্গি ও তাদের স্বজন দাবি করা ব্যক্তিদের নমুনা সংগ্রহ করে পরীক্ষা করতে পাঠিয়েছিলাম। পরীক্ষায় মর্জিনা নামের এক নারীর ডিএনএ মিলেছে। বাকি তিনজনের স্বজন দাবি করা ব্যক্তিদের সঙ্গে তাদের ডিএনএন মেলেনি। তাই বাকিদের পরিচয়ের বিষয়ে এখনই নিশ্চিত করে কিছুই বলা যাচ্ছে না।’\nআতিয়া মহলে জঙ্গি নেতা মুসা নিহত হওয়ার বিষয়ে জানতে চাইলে তিনি বলেন, ‘আমি আর কারও বিষয়ে বলতে পারবো না। নিহত নারীর নাম মর্জিনা। তার ডিএনএ তার বাবা-মায়ের সঙ্গে মিলছে। বাকিদের বিষয় কোনও মন্তব্য করতে পারবো না।’\nগত ২৩ মার্চ বৃহস্পতিবার দিবাগত রাতে সিলেটের দক্ষিণ সুরমার শিববাড়ি এলাকায় জঙ্গি আস্তানার তথ্য পেয়ে আতিয়া মহলের চারদিকে অবস্থান নেয় স্থানীয় আইনশৃঙ্খলা রক্ষাকারী বাহিনী। পরে সেখানে পুলিশের কাউন্টার টেরোরিজম অ্যান্ড ট্রান্সন্যাশনাল ক্রাইম (সিটিটিসি) ইউনিট ও র‌্যাব সদর দফতরের শীর্ষ কর্মকর্তারা অবস্থান নেন। তবে ওইদিন ভবনটির অবস্থান ও কাঠামোর বিষয়টি পুলিশ ও র‌্যাব অভিযান পরিচালনা থেকে বিরত থাকে। পরদিন ২৫ মার্চ শনিবার সকাল থেকে ‘অপারেশন টোয়াইলাইট’ পরিচালিত হয়। সেনাবাহিনীর ১৭ পদাতিক ডিভিশনের জিওসি মেজর জেনারেল আনোয়ারুল মোমেনের নেতৃত্বে এই অভিযান চালানো হয়। অভিযানের শুরুতে ওই ভবনে অবরুদ্ধ থাকা ৭৮ জনকে উদ্ধার করা হয়। এদিকে, ওইদিন রাতে আতিয়া মহলের অদূরে এক ঘণ্টার ব্যবধানে দু’টি বোমা বিস্ফোরণের ঘটনায় র‌্যাবের গোয়েন্দা কর্মকর্তা লেফটেন্যান্ট কর্নেল আবুল কালাম আজাদসহ সাতজন নিহত হন। এ হামলায় আহত হন অর্ধশত। গত ২৮ মার্চ সন্ধ্যায় শেষ হয় ‘অপারেশন টোয়াইলাইট’। অভিযানে নিহত হয় চার জঙ্গি। পুলিশের পক্ষ থেকে দাবি করা হয়েছিল, নব্য জেএমবি’র শীর্ষ নেতা মঈনুল ইসলাম ওরফে মুসার চেহারার মিল রয়েছে। নিহত চারজনের মধ্যে একজন মুসা হতে পারে। তবে ঘটনার প্রায় আড়াই মাস পর ডিএনএ রিপোর্টে পুলিশের সে ধারণার সত্যতা মিলল না।\nবাকি দুই জঙ্গি সুসাইডাল ভেস্ট পরে আত্মঘাতি হয়েছিল। তাদের পরিচয়ও ডিএনএ টেস্টে নিশ্চিত হতে পারেনি পিবিআই।বাংলা ট্রিবিউন\n← প্রধানমন্ত্রীর কথা নিয়ে ইউনূস সেন্টারের জবাব\nসবার অংশগ্রহণে সুষ্ঠু নির্বাচন সম্ভব : সিইসি →\nএস কে সিনহাকে যারা অপমানিত করছে তাদের বিচার হবে: ড. কামাল, অাদালতের ভেতর অাদালত হতে পারে না\nমিয়ানমারের সহিংসতা মানবাধিকারের জন্য দুঃস্বপ্নে রূপ নিয়েছে : জাতিসঙ্ঘ মহাসচিব


৩০ হাজারের বরাদ্দ এখন দুই কোটির ঘরে | জয়নিউজবিডি\nফরহান অভি 12 November 2018 8:15 pm\n১৯৮৮ সালে একটি দফতরের গোটা বছরের জন্য বরাদ্দ রাখা হয়েছিল ১০ হাজার টাকা। ২০১৫ পর্যন্ত এ বরাদ্দ বেড়ে ঠেকেছে ৩০ হাজার টাকায়। এরপর গত ৩ বছরে এ বরাদ্দ তিন দফায় লাফিয়ে হয়েছে ২ কোটি টাকা। বলছিলাম চট্টগ্রাম বিশ্ববিদ্যালয় গবেষণা পরিচালনা ও প্রকাশনা দফতরের জন্য বরাদ্দের কথা। যে দফতরের জন্য আসবাবপত্র কেনার অর্থ বরাদ্দ ছিল না গত দুই যুগ ধরে, সে দফতরের জন্য এখন হয়েছে নিজস্ব কার্যালয়।\nকোটি টাকা বরাদ্দের মাধ্যমে এ দফতরের অর্জনের খাতায়ও যুক্ত হয়েছে সমৃদ্ধির পালক। ২৭ বছরে যে দফতর ২৬০টি গবেষণা প্রকল্প বাস্তবায়ন করেছে, সে দফতর গত ৩ বছরেই বাস্তবায়ন করেছে ১৯৯টি গবেষণা প্রকল্প!\nচট্টগ্রাম বিশ্ববিদ্যালয় গবেষণা পরিচালনা ও প্রকাশনা দফতর প্রতিষ্ঠিত হয় ১৯৮৮ সালে। প্রতিষ্ঠার দুই বছর পর্যন্ত গবেষণা দফতরের অর্জন বলতে তেমন কিছু ছিল না। নির্দিষ্ট কোন কার্যালয়ও ছিল না এই দফতরের। অপ্রতুল বরাদ্দের কারণে শিক্ষকদের আনাগোনা ছিল না তাতে। পাশাপাশি ছিল পরিকল্পনার অভাব। প্রতিষ্ঠাকালীন বছরে মাত্র দশ হাজার টাকা বরাদ্দ ছিল এই দফতরের।\nএরপর বরাদ্দ বাড়িয়ে করা হয় বিশ হাজার টাকা, পরে আরেক দফা বাড়িয়ে করা হয় ত্রিশ হাজার টাকা। ১০টি আহ্বায়ক কমিটি ২৭ বছর পর্যন্ত টানা এই দফতর পরিচালনা করে। কিন্তু অপ্রতুল এই বরাদ্দ দিয়েই দায়সারাভাবে যাবতীয় কার্যক্রম পরিচালনা করেছে তারা। ফলে বছরে গড়ে গবেষণা প্রবন্ধ জমা হয়েছে দশটিরও কম।\n২০১৫ সালের জুন মাসে চট্টগ্রাম বিশ্ববিদ্যালয়ের উপাচার্যের দায়িত্ব নেন প্রফেসর ড. ইফতেখার উদ্দিন চৌধুরী। দায়িত্ব নিয়েই গবেষণা পরিচালনা ও প্রকাশনা দফতরের দায়িত্ব দেন প্রফেসর ড. ফরিদ উদ্দিন আহমেদকে। তিনি দায়িত্ব নিয়েই ২৭ বছর ধরে দেওয়া ত্রিশ হাজার টাকার বরাদ্দ ৫০ হাজার টাকায় উন্নীত করেন।\nএরপরের গল্পগুলো বদলে যাওয়ার। চট্টগ্রাম বিশ্ববিদ্যালয়ের এ দফতর হয়ে ওঠে গবেষকদের অন্যতম প্রাণকেন্দ্র। কারণ ২০১৫-১৬ অর্থবছরে এই বরাদ্দ বাড়িয়ে করা হয় ১০ লাখ টাকা। প্রতি গবেষণা প্রকল্পের জন্য গবেষকদের দেওয়া হয় ৫০ হাজার টাকা করে। ওই অর্থবছরে ২২টি গবেষণা প্রকল্প সম্পন্ন হয়।\nতারপর ২০১৬-১৭ অর্থবছরে বিশ্ববিদ্যালয় মঞ্জুরি কমিশন গবেষণার জন্য বরাদ্দ দেয় ৬০ লাখ টাকা। এই অর্থায়নে ৬৮টি গবেষণা প্রকল্প সম্পন্ন হয়।\n২০১৭-১৮ অর্থবছরে বিশ্ববিদ্যালয় থেকে বরাদ্দ রাখা হয় দুই কোটি টাকা। এই বরাদ্দ বিশ্ববিদ্যালয়ের গবেষণার ইতিহাসকে করেছে সমৃদ্ধ। এই অর্থায়নের ফলে বর্তমানে ১০৯টি গবেষণা প্রকল্প প্রক্রিয়াধীন রয়েছে। চার ক্যাটাগরিতে ভাগ করে এই দফতরের অধীনে গবেষণা প্রকল্প মঞ্জুর করছে বিশ্ববিদ্যালয় কর্তৃপক্ষ। এক থেকে সর্বোচ্চ পাঁচ লাখ টাকা পর্যন্ত বরাদ্দ রাখা হচ্ছে প্রতিটি গবেষণা প্রকল্পের জন্য।\nচবি গবেষণা পরিচালনা ও প্রকাশনা দফতর সূত্রে জানা গেছে, ১৯৮৮ সাল থেকে ২০১৮ পর্যন্ত এ দফতরের অধীনে ৪৫৯টি গবেষণা প্রকল্প বাস্তবায়িত হয়। ১৯৮৮ সাল থেকে ২০১৫ সেপ্টেম্বর পর্যন্ত এ দফতরের অধীনে গবেষণা প্রকল্প বাস্তবায়িত হয় ২৬০টি। বিপরীতে গত ৩ বছরে বাস্তবায়িত হয় ১৯৯টি গবেষণা প্রকল্প! এ দফতরের বরাদ্দকৃত অর্থে ১০টি গবেষণা গ্রন্থ প্রকাশিত হয়েছে। বর্তমানে প্রক্রিয়াধীন রয়েছে আরো দু’টি।\nচবি গবেষণা পরিচালনা ও প্রকাশনা দফতরের পরিচালক প্রফেসর ড. ফরিদ উদ্দিন আহমেদ জয়নিউজকে বলেন, একটি বিশ্ববিদ্যালয়ের গবেষণাই বলে দেয় ওই বিশ্ববিদ্যালয়ের গ্রহণযোগ্যতা কতটুকু। চট্টগ্রাম বিশ্ববিদ্যালয়ের অগ্রযাত্রার সমৃদ্ধ ইতিহাস রচিত হলেও গবেষণায় ছিল না তেমন অবদান। কিন্তু বিগত ৩ বছরে ১৯৯টি গবেষণা প্রকল্প বাস্তবায়ন করেছেন এই বিশ্ববিদ্যালয়ের শিক্ষকরা। যা বিশ্ববিদ্যালয়কে অনেক বেশি সমৃদ্ধ করেছে।\nতিনি আরো বলেন, বর্তমান সরকার গবেষণাকে প্রাধান্য দিয়ে বিশ্ববিদ্যালয়গুলোতে সর্বোচ্চ বরাদ্দ প্রদানে আন্তরিক। এক্ষেত্রে বাংলাদেশ বিশ্ববিদ্যালয় মঞ্জুরি কমিশন গুরুত্বপূর্ণ ভূমিকা রাখছে। মানসম্মত গবেষণা নিশ্চিত করতে বিশ্ববিদ্যালয়ের উপাচার্যের সার্বিক নির্দেশনায় আমরা বিশেষভাবে মনিটরিং করছি। ভবিষ্যতে চবি গবেষণা পরিচালনা ও প্রকাশনা দফতরকে বিশ্বমানের গবেষণা কেন্দ্র হিসেবে গড়ে তুলতে চাই।\nএ বিষয়ে চট্টগ্রাম বিশ্ববিদ্যালয় উপাচার্য প্রফেসর ড. ইফতেখার উদ্দিন চৌধুরী বলেন, চট্টগ্রাম বিশ্ববিদ্যালয় গবেষণার ইতিহাস তেমন সমৃদ্ধ ছিল না। ২০১৫ সালের আগ পর্যন্ত গবেষণা পরিচালনা ও প্রকাশনা দফতরের যে বরাদ্দ ছিল তা দিয়ে ওই দফতরের কোন কার্যক্রম পরিচালনাই অসম্ভব ছিল। কারণ মানসম্মত গবেষণার জন্য মেধাবী, যোগ্য ও দক্ষ গবেষকদের অবশ্যই যৌক্তিক অংকের অর্থের প্রয়োজন হয়। আমি দায়িত্ব নিয়েই এ দফতরকে ঢেলে সাজাতে বরাদ্দ কীভাবে বাড়ানো যায় তা নিয়ে শিক্ষা মন্ত্রণালয় ও বিশ্ববিদ্যালয় মঞ্জুরি কমিশনের সঙ্গে দফায় দফায় চিঠি চালাচালি করি। মাত্র ৩০ হাজার টাকা বরাদ্দ থাকা এই দফতরের বরাদ্দ বাড়িয়ে ২ কোটি টাকায় উন্নীত করতে সক্ষম হই। তিনি আরো বলেন, বর্তমান সরকার গবেষণা ও প্রযুক্তিগত উন্নয়নের জন্য বিশ্ববিদ্যালয়গুলোতে সর্বোচ্চ আর্থিক প্রণোদনা নিশ্চিত করেছে। যার ফলাফল হিসেবে চট্টগ্রাম বিশ্ববিদ্যালয়ে প্রযুক্তি ও গবেষণা খাতে একটি যুগান্তকারী পরিবর্তন এসেছে।


বিএনপি’র আরো তিন জন শপথ নিচ্ছেন!\nশিরোনাম: বিএনপি’র আরো তিন জন শপথ নিচ্ছেন! টাঙ্গাইলে শিক্ষক-কর্মচারীদের বিক্ষোভ মিছিল অনুষ্ঠিত চট্টগ্রামে ৪৩ উপজেলার চেয়ারম্যানদের শপথ ইনজুরিতে ডেল স্টেইন, অনিশ্চিত বিশ্বকাপে ড. কামালের ব্যাংক হিসাব তলব সরকারি কর্মকর্তাকে গুলি করে হত্যার দায়ে ৬ জনের মৃত্যুদণ্ড শিগগিরই বিয়ের পিঁড়িতে বসতে যাচ্ছেন সাবিলা নূর!\nPublished : Thursday, 25 April, 2019 at 8:59 PM\nদলের সিদ্ধান্ত উপেক্ষা করে বিএনপি থেকে নির্বাচিত ঠাকুরগাঁও-৩ আসনের সাংসদ জাহিদুর রহমান শপথ নিয়েছেন। আর জাহিদুর রহমানের পর এবার বিএনপি থেকে নির্বাচিত আর কোন সাংসদ শপথ নিচ্ছেন-এ নিয়ে রাজনৈতিক মহলে ব্যাপক আলোচনা সৃষ্টি হয়েছে। তবে বিএনপি থেকে নির্বাচিত বাকি ৫ জন্য সাংসদ এর মধ্যে মির্জা ফখরুল ইসলাম ইসলাম আলমগীর এবং মোশাররফ হোসেন দলের সিদ্ধান্তের বাইরে গিয়ে শপথ নেবেন না বলে পরিষ্কার জানিয়ে দিয়েছেন। তাদের বক্তব্য পরিষ্কার, যদি দল শপথ নেওয়ার পক্ষে সিদ্ধান্ত নেয় তাহলে তারা দু’জন শপথ নেবেন। অন্যথায় নয়।\nশপথ নেওয়ার বিষয়ে জানতে চাইলে বিএনপি থেকে নির্বাচিত বগুড়া-৪ আসনের সংসদ সদস্য মোশাররফ হোসেন বাংলাদেশ জার্নালকে বলেন, আমি এখনো দলীয় সিদ্ধান্তের অপেক্ষায় আছি। আমার অবস্থান পরিষ্কার। দল চাইলে আমি সংসদে যাবো, আর দল না চাইলে যাবো না। আমি দলের দিকে তাকিয়ে আছি।


বিএনপিকে জাতিসংঘের আমন্ত্রণ\nখালেদা জিয়ার মুক্তির দাবিতে ফের অবস্থান কর্মসূচির সিদ্ধান্ত * জাতীয় ঐক্যে সব শ্রেণী-পেশার মানুষকে অন্তর্ভুক্ত করার পরামর্শ উপদেষ্টাদের\nবিএনপিকে আমন্ত্রণ জানিয়ে চিঠি দিয়েছে জাতিসংঘ। মঙ্গলবার বিকালে রাজধানীর গুলশানে বিএনপির চেয়ারপারসনের রাজনৈতিক কার্যালয়ে দলটির নীতিনির্ধারকদের এক বৈঠকে বিষয়টি জানান দলের মহাসচিব মির্জা ফখরুল ইসলাম আলমগীর। এ ব্যাপারে দলের স্থায়ী কমিটির এক সদস্য যুগান্তরকে বলেন, ধারণা করছি একাদশ সংসদ নির্বাচনকে কেন্দ্র করে বাংলাদেশের রাজনীতি নিয়ে কথা বলার জন্য এ আমন্ত্রণ জানানো হয়েছে। মহাসচিব বরাবর এ চিঠি দিয়েছে জাতিসংঘ। বৈঠকে স্থায়ী কমিটির সদস্যদের মির্জা ফখরুল অবহিত করেন। সম্প্রতি বাংলাদেশে জাতিসংঘের আবাসিক কার্যালয়ের মাধ্যমে বিএনপির মহাসচিব বরাবর এ চিঠি পাঠিয়েছেন জাতিসংঘ মহাসচিব অ্যান্তোনিও গুতেরেস।\nবৈঠকে দলীয় চেয়ারপারসন খালেদা জিয়ার নিঃশর্ত মুক্তি ও সুচিকিৎসার দাবিতে আগামী সপ্তাহে অবস্থান কর্মসূচি ঘোষণার সিদ্ধান্ত নিয়েছে বিএনপি। এ ছাড়া সন্ধ্যা ৭টায় একই স্থানে বিএনপির চেয়ারপারসনের উপদেষ্টা পরিষদের সদস্যদের সঙ্গে নীতিনির্ধারকদের বৈঠক হয়। বৈঠকে উপদেষ্টারা সরকারবিরোধী সব রাজনৈতিক দল ও সংগঠন নিয়ে জাতীয় ঐক্য প্রক্রিয়ায় বিভিন্ন শ্রেণী-পেশার মানুষকে অন্তর্ভুক্ত করার জন্য মত দেন।\nনীতিনির্ধারকদের বৈঠকে দলের মহাসচিব মির্জা ফখরুল ইসলাম আলমগীর, দলের স্থায়ী কমিটির সদস্য ড. খন্দকার মোশাররফ হোসেন, ব্যারিস্টার মওদুদ আহমদ, ব্যারিস্টার জমিরউদ্দিন সরকার, ব্যারিস্টার রফিকুল ইসলাম মিয়া, মির্জা আব্বাস, ড. আবদুল মঈন খান, নজরুল ইসলাম খান ও আমীর খসরু মাহমুদ চৌধুরী উপস্থিত ছিলেন। উপদেষ্টাদের মধ্যে ছিলেন আমানউল্লাহ আমান, আবুল খায়ের ভূঁইয়া, গাজী মাযহারুল আনোয়ার, জয়নুল আবদিন ফারুক, মনিরুল হক চৌধুরী, ইসমাইল জবিউল্লাহ, অধ্যাপিকা তাজমেরী ইসলাম, গোলাম আকবর খোন্দকার, ফজলুর রহমান, হাবিবুর রহমান হাবিব, আতাউর রহমান ঢালী, কর্নেল (অব.) এমএ লতিফ প্রমুখ।\nআড়াই ঘণ্টার বৈঠকে দেশের সার্বিক রাজনৈতিক পরিস্থিতি, জাতীয় নির্বাচন ও আন্দোলনের কৌশল নিয়ে আলোচনা করা হয়। উপদেষ্টা পরিষদের সদস্যরা বলেন, অভিন্ন কর্মসূচির মাধ্যমে যুগপৎ আন্দোলন করতে হবে। একই সঙ্গে জাতীয় ঐক্য প্রক্রিয়াকে আরও ত্বরান্বিত করার ওপরও তারা জোর দেন। তারা বলেন, খালেদা জিয়ার মুক্তি ও তার নেতৃত্ব ছাড়া বিএনপি নির্বাচনে অংশগ্রহণ করবে না। তাই তার মুক্তির জন্য সর্বাত্মক আন্দোলনের প্রস্তুতি নিতে হবে। জেলা, উপজেলাসহ তৃণমূলের নেতাকর্মীদের বিরুদ্ধে মামলার বিষয়ে প্রতিটি জেলা প্রশাসক বরাবর স্মারকলিপি দিতে হবে। পুলিশ মহাপরিদর্শককে (আইজিপি) এ বিষয়ে অবহিত করারও প্রস্তাব দেন উপদেষ্টা পরিষদের সদস্যরা।\nবৈঠকে একজন উপদেষ্টা বলেন, বর্তমান রাজনৈতিক সংকটকালকে অতিক্রম করার জন্য দলের নেতারা সঠিক পথেই এগোচ্ছেন। এ জন্য তারা দলের ভারপ্রাপ্ত চেয়ারম্যান তারেক রহমানসহ দলের স্থায়ী কমিটির নেতাদের ধন্যবাদ জানান। নীতিনির্ধারকদের আন্তর্জাতিক সম্পর্ক আরও বাড়ানোর জন্যও তারা তাগাদা দেন। বৈঠকে দেশের সার্বিক রাজনৈতিক পরিস্থিতি, জাতীয় নির্বাচন ও আন্দোলনের কৌশল নিয়ে আলোচনা করা হয়।\nখালেদা জিয়ার চিকিৎসা নিয়ে ছলচাতুরী চলছে-রিজভী : বিএনপির সিনিয়র যুগ্ম মহাসচিব রুহুল কবির রিজভী বলেছেন, দলের চেয়ারপারসন খালেদা জিয়া গুরুতর অসুস্থ হলেও এখন পর্যন্ত তার সুচিকিৎসার কোনো ব্যবস্থা নেয়নি সরকার। তার শারীরিক অবস্থা দিন দিন অবনতির দিকে যাচ্ছে। চিকিৎসা নিয়ে ছলচাতুরী চলছে এবং কালক্ষেপণ করা হচ্ছে।\nতিনি বলেন, অথচ তার ব্যক্তিগত চিকিৎসকরা আশঙ্কা প্রকাশ করছেন- দ্রুত চিকিৎসা না দেয়া হলে তার বাম পা ও হাত অবশ হয়ে যেতে পারে। কালবিলম্ব না করে খালেদা জিয়াকে বেসরকারি বিশেষায়িত হাসপাতালে সুচিকিৎসার দাবি জানান তিনি।\nমঙ্গলবার রাজধানীর নয়াপল্টনে দলের কেন্দ্রীয় কার্যালয়ে এক সংবাদ সম্মেলনে তিনি এসব কথা বলেন। এ সময় আরও উপস্থিত ছিলেন- বিএনপি চেয়ারপারসনের উপদেষ্টা কবীর মুরাদ, যুগ্ম মহাসচিব খায়রুল কবির খোকন, সহ-সাংগঠনিক সম্পাদক আবদুল আউয়াল খান, সহ-দফতর সম্পাদক মুনির হোসেন, নির্বাহী কমিটির সদস্য আমিনুল ইসলাম প্রমুখ।\nরিজভী বলেন, বিএনপি মহাসচিব মির্জা ফখরুল ইসলাম আলমগীর ও দলের স্থায়ী কমিটির সদস্যদের একটি উচ্চপর্যায়ের প্রতিনিধি দল স্বরাষ্ট্রমন্ত্রীর সঙ্গে দেখা করার পর দু’দিন পার হয়ে গেছে। অথচ এখনও খালেদা জিয়ার চিকিৎসা বিষয়ে কোনো কার্যকর উদ্যোগ নেই। তিনি বলেন, সোমবার থেকে এ পর্যন্ত ঢাকাসহ দেশব্যাপী ৩০০ জনের অধিক বিএনপি ও অঙ্গসংগঠনের নেতাকর্মীকে গ্রেফতার করা হয়েছে। কেবল ঢাকাতেই প্রায় ২৭৫ নেতাকর্মীকে গ্রেফতার করা হয়েছে। অবিলম্বে নেতাকর্মীদের বিরুদ্ধে দায়েরকৃত মিথ্যা মামলা প্রত্যাহার ও তাদের নিঃশর্ত মুক্তির দাবি জানান তিনি।\nরিজভী বলেন, দেশব্যাপী মানববন্ধন পালনকালে পুলিশ ব্যাপক ধরপাকড়, নির্বিচারে গ্রেফতার ও হামলা করার পরও সব বাধা উপেক্ষা করে মানববন্ধন কর্মসূচি সফল করেছে বিএনপি ও অঙ্গসংগঠনের নেতাকর্মীরা। এজন্য দলীয় নেতাকর্মীদের ধন্যবাদ জানান তিনি। রিজভী বলেন, পুলিশের অনুমোদন নিয়ে শান্তিপূর্ণ মানববন্ধন কর্মসূচি পালন করলেও নির্বিচারে গ্রেফতারের ঘটনা ন্যক্কারজনক। মানববন্ধনের মতো শান্তিপূর্ণ কর্মসূচিতে হামলা, গুলি ও নির্বিচারে গ্রেফতারের ঘটনায় দেশজুড়ে সমালোচনার ঝড় বইছে। তিনি বলেন, সোমবার বিএনপির জাতীয় নির্বাহী কমিটির সহধর্মবিষয়ক সম্পাদক জন গমেজকেও পুলিশ গ্রেফতার করেছে। এছাড়া বিএনপির নির্বাহী কমিটির সদস্য আবুবকর সিদ্দিককে সোমবার থেকে কোথাও পাওয়া যাচ্ছে না।\nরিজভী আরও অভিযোগ করেন, সরকারের নীলনকশার অংশ হিসেবে আগামী একাদশ জাতীয় সংসদ নির্বাচনে বিএনপির সম্ভাব্য প্রার্থী ও সক্রিয় নেতাকর্মী এবং সমর্থকদের বিরুদ্ধেও ঢালাওভাবে মামলা দেয়া হচ্ছে। দেশব্যাপী বিএনপি নেতাকর্মীদের বিরুদ্ধে বিভিন্ন থানায় থানায় গায়েবি মামলা দায়ের অব্যাহত রয়েছে। স্কুল, কলেজ, মাদ্রাসার শিক্ষকদের তালিকা করা হচ্ছে- কারা বিএনপি করে বা বিএনপি পরিবারের সঙ্গে যুক্ত। আর বেছে বেছে আওয়ামী সমর্থিত লোকদের নির্বাচনী কর্মকর্তা হিসেবে নিয়োগ দেয়ার কার্যক্রম চলছে।


কলকাতা পুলিশের বিভিন্ন পদে কর্মী নিয়োগের বিজ্ঞপ্তি, জেনে নিন আবেদন পদ্ধতি। – Bartamannews.Com\nHome/নিউজ/কলকাতা পুলিশের বিভিন্ন পদে কর্মী নিয়োগের বিজ্ঞপ্তি, জেনে নিন আবেদন পদ্ধতি।\nBSNL নিয়ে এলো সব থেকে সস্তা ডেটা প্যাক! মাত্র 13 টাকায় পাবেন2GB নেট! জেনে নিন বিস্তারিত।


বড় ইমেজ : স্কয়ার নীচে স্ট্যান্ড আপ প্লাস্টিক জিপলক ব্যাগ স্তরিত উপাদান কাস্টমাইজ আকার\nব্যাগটিতে পুনঃব্যবহারযোগ্য জিপ সিল ™ টপস রয়েছে। শীর্ষটি স্থায়ীভাবে একটি ইমপালস সিলারের সাথে সিল করা যেতে পারে এবং একটি টিয়ার খাঁজ থাকে যাতে এটি সিল করার পরে সহজেই খোলা যায়। একবার খোলার পরে উপরেরটি সহজেই পুনরায় ব্যবহারযোগ্য জিপ সিলটি খুলতে এবং সিল করতে পারে\nআমাদের সংস্থাটি বহু বছর ধরে সমস্ত প্রকারের প্লাস্টিকের প্যাকিং ব্যাগগুলিকে আর অ্যান্ড ডি, ডিজাইন, উত্পাদন এবং রপ্তানিতে বিশেষীকরণ করেছে। আমাদের পণ্যগুলির মধ্যে এইচডিপিই, এলডিপিই প্লাস্টিকের প্যাকিং পণ্যগুলি বায়োডেগ্রেডযোগ্য উপাদান, অ্যান্টি-স্ট্যাটিক প্লাস্টিকের প্যাকিং ব্যাগ, সহ-বহির্মুখী ফিল্ম এবং অন্যান্য ধরণের প্লাস্টিক ফিল্ম অন্তর্ভুক্ত। (টি শার্ট ব্যাগ, ন্যস্ত ব্যাগ, শপিং ব্যাগ), বহন করার জন্য আরামদায়ক, বিভিন্ন দড়ির রঙ, বিভিন্ন রঙ এবং স্পেসিফিকেশন গ্রাহকের প্রয়োজন অনুসারে উপলব্ধ।\nপ্রশ্ন 1: আপনি একটি উত্পাদন কারখানা?\nহ্যাঁ, আমরা 10 বছরের অভিজ্ঞতার জন্য সরাসরি উত্পাদন কারখানা China\nআমাদের তিনটি কারখানা রয়েছে চীনের শেনজেন এবং ডংগুয়ানে।\nআমাদের প্রধান পণ্যগুলি হ'ল ফুড ব্যাগ, বায়োডেগ্র্যাডেবল ব্যাগ, কফি ব্যাগ, মেলিং ব্যাগ, কসমেটিক ব্যাগ, পোশাকের ব্যাগ এবং পানীয় ব্যাগ।\nQ3: আপনার সর্বনিম্ন অর্ডার পরিমাণ কি?\nএমওকিউ আলাদা। এটি আকার, শৈলী এবং উপাদানের উপর নির্ভর করে।\nপ্রশ্ন 4: দাম কী?\nআলিবাবা সিস্টেমের উপর ভিত্তি করে, উপাদান, ঘনত্ব, প্রযুক্তি এবং পরিমাণ হিসাবে সমস্ত পণ্যের বিবরণ নিশ্চিত না করা পর্যন্ত আমরা খুব নির্দিষ্ট মূল্য দিতে পারি না। অর্ডার দেওয়ার আগে দয়া করে আমাদের বিক্রয় নিয়ে পরামর্শ করুন।\nপ্রশ্ন 5: আমি একজন নতুন ব্যক্তি আপনার পণ্যগুলি বিক্রি করতে চাই, আমার প্রথম অর্ডারে আমার পুরো আকারের অর্ডার করা উচিত?\nনা, এটি প্রয়োজনীয় নয়। আমরা আপনাকে আমাদের পরামর্শ দেব এবং আপনাকে আপনার অবস্থানের বাজারের জনপ্রিয় আকারটি বলব।\nপ্রশ্ন 6: আমি স্থান অর্ডার দেওয়ার আগে নমুনা পেতে পারি?\nহ্যাঁ, অবশ্যই, আপনি আদেশ দেওয়ার আগে আমরা মানের পরীক্ষা করার জন্য আপনার জন্য স্টক নমুনা সরবরাহ করতে পারি। নমুনাগুলি নিখরচায় থাকবে তবে আপনি শিপিংয়ের জন্য মূল্য দিতে দয়া করে।\nQ7: আপনি স্বনির্ধারিত আকার বা কাস্টম মুদ্রণ গ্রহণ করেন?\nহ্যাঁ, বিশেষ আকার এবং মুদ্রণ কাস্টমাইজ করা যায়, অনুরোধের ভিত্তিতে উদ্ধৃতি দিতে পারে।\nপ্রশ্ন 8: আপনার প্রদানের মেয়াদটি কী?\nসাধারণত, আমরা টি / টি (ব্যাংক স্থানান্তর / ওয়্যার ট্রান্সফার), অগ্রিম 30% আমানত, চালানের আগে 70% ভারসাম্য গ্রহণ করি।


অভিনব ' ক্রিকুরু ' অ্যাপ নিয়ে এলেন সেহবাগ- সঞ্জয়রা - Kolkata TV অভিনব ' ক্রিকুরু ' অ্যাপ নিয়ে এলেন সেহবাগ- সঞ্জয়রা - Kolkata TV\nকলকাতা সোমবার, ১৪ জুন ২০২১, ০৭:১২ ( AM )\nঅভিনব ‘ ক্রিকুরু ‘ অ্যাপ নিয়ে এলেন সেহবাগ- সঞ্জয়রা\nপ্রকাশের সময় : বুধবার, ৯ জুন, ২০২১, ০৮:২১:১৯ পিএম\n/ ৩৬\tবার খবরটি পড়া হয়েছে\nক্রিকুরু। ক্রিকেটের সঙ্গে যে এ নাম যুক্ত, নামের প্রথম অক্ষর থেকে বোঝা যাচ্ছে। কিন্তু এই নামের সঙ্গে যদি শোনা যায়, বীরেন্দ্র সেহবাগের নাম? তাহলে আলোচনার পারদ ঊর্ধ্বমুখী হবে। হয়েছেও। ‘ ক্রিকুরু ‘ একটি অভিনব ক্রিকেট কোচিং অ্যাপ নির্ভর ওয়েবসাইট। সেহবাগের এই ওয়েবসাইট আর্টিফিসিয়াল ইন্টিলিজেন্স সাপোর্ট নিয়ে বানিয়েছেন। বছরে কমপক্ষে ২৯৯ টাকা দিয়ে সাবস্ক্রিপশন নেওয়া যাবে।\nএই ওয়েবসাইটের বৈশিষ্ট হল, যারা ব্যাবহার করবে তারা নিজেদের দিয়েই এই ক্রিকেট কোচিং\nপরখ করতে পারবে। প্রতিটি ক্রিকেটারের জন্য কী কী করতে হবে, তার পরিকল্পনা সাজিয়ে দেবেন সেহবাগ এবং প্রাক্তন জাতীয় ক্রিকেটার , জাতীয় দলের কোচ (২০১৫ – ২০১৯) সঞ্জয় বাঙ্গার।\nএমন অভিনব ভাবনার কারণ কী? সেহবাগ বলেছেন, ‘ আমাদের লক্ষ্য একটাই। ক্রিকেটের ইকোসিস্টেম চালু করা। এরজন্য বিশ্বের নামজাদা ক্রিকেটারদের থেকে সবরকম টিপস পাবে এইসব ক্রিকেটাররা। ‘\nসঞ্জয় বাঙ্গারের সঙ্গে যোগাযোগ করা হলে, তিনি বলেন, ‘ দেশ – বিদেশের তারকা ক্রিকেটাররা ভবিষ্যতের ক্রিকেটারদের সঙ্গে সরাসরি কথাবার্তা বলবেন। আবার নিজেদের অভিজ্ঞতা ভাগ করে দেবেন। এই ক্রিকেটারদের তালিকায় এখন পর্যন্ত আছেন, এ বি ডিভিলিয়ার্স , ব্রায়ান লারা, জন্টি রোডস, ক্রিস গেইল, হরভজন সিং দের মতন ক্রিকেটাররা। ‘\nএই অ্যাপ নাকি দেশে – বিদেশে যে কোনো কোনায় থাকা ভবিষ্যতের ক্রিকেটাররা ক্রিকেট কোচিং পেয়ে যাবে। সঞ্জয় বলছিলেন, মাসে ২০ হাজার সাবস্ক্রাইবার তারা পাবেন বলে আশাবাদী।\nসেহবাগ বলছেন,আই পি এলের উঠতি ক্রিকেটারদের নয় – অভিজ্ঞ ক্রিকেটারদের মাইন্ড সেট নিয়েও এখানে প্রচুর রসদ আছে। কোনও শিক্ষানবিশ ক্রিকেটার ইচ্ছে করলে পছন্দের ক্রিকেটারের সঙ্গে কথা বলতে পারবেন এই প্ল্যাটফর্ম থেকে।\nসঞ্জয় বলছিলেন, বিভিন্ন ধরনের মডিউল রাখা হয়েছে অ্যাপে। সিঙ্গল মডিউল ২৯৯ থেকে ১২০০ টাকা পর্যন্ত আছে। ১০ জনের মডিউল আছে, যা লাগবে ৪৯৯৯ টাকা। দেশের যে কোনও অংশে ক্রিকেট কোচিং সেন্টারে মাসে ২০০০ -৩০০০ টাকা নেওয়া হয়। সেই ভাবনায় বদল আনতে চলেছে, ক্রিকুরু। এত কম টাকায় সারা বছরের জন্য মেম্বারশিপ নিলে, মিলবে ক্রিকেট শেখার সব দিক।


জীর্ণ রূপে এই অভিনেত্রী আসলে কে? - The Dhaka Times\nএই সময়ের ছোটপর্দার জনপ্রিয় অভিনেত্রী মেহজাবিন চৌধুরী!\nOn Jun 28, 2019 Last updated Jul 7, 2019\nদি ঢাকা টাইমস্ ডেস্ক ॥ ময়লা পানির সামনে ময়লা কাপড়ে পাগলীর বেশে এক অসহায়ের মতো বসে রয়েছে এ্ক নারী তিনি আসলে কে? আপনি কি চিনতে পারছেন?\nতিনি আর কেও নন, তিনি এই সময়ের ছোটপর্দার জনপ্রিয় অভিনেত্রী মেহজাবিন চৌধুরী! গত সপ্তাহ হতে ছবিটি সোশ্যাল মিডিয়া’তে দেখা যাচ্ছে। জনপ্রিয় এই অভিনেত্রীর এই হাল দেখে সবাই যেনো বিস্মিত! এমন দৃশ্যটি আসলে বাস্তবে নয়। নতুন নাটক ‘পতঙ’ এর জন্য তার নতুন রূপ এটি।\nনাটকে নতুন নতুন রূপ এবং চরিত্র নিয়ে নিয়মিত হাজির হচ্ছেন অভিনেত্রী মেহজাবীন চৌধুরী। এবারেই প্রথমবারের মতো জীর্ণ রূপে অভিনয় করছেন এই জনপ্রিয় অভিনেত্রী।\nসামাজিক যোগাযোগ মাধ্যম ফেসবুকে নাটকের একটি স্থিরচিত্র শেয়ার করে মেহজাবীন লিখেছেন ‘পতঙ্গ’। সবাই বিস্মিয় ওই ছবিটি দেখে। মন্তব্যের ঘরও ক্রমেই বেশ ভারি হচ্ছে। বর্তমানে ঢাকার বিভিন্ন লোকেশনে নাটকটির শুটিংও চলছে।\nএদিকে, গত ঈদেও ‘বড় ছেলে’ খ্যাত অভিনেত্রী মেহজাবীন চৌধুরীর বেশকিছু নাটক ব্যাপক আলোচিত হয়েছে। তারমধ্যে উল্লেখযোগ্য নাটক হলো, ‘ভাইয়া’, ‘২২ শে এপ্রিল’, ‘শেষটা সুন্দর’, ‘মুঠো ফোন’, ‘প্রতি বৃহস্পতিবার সন্ধ্যা সাতটা’, ‘টম এন্ড জেরি ২’, ‘আনোয়ার দ্য প্রোডাকশন বয়’, ‘এই শহরে ভালোবাসা নেই’, ‘আগুন’ ইত্যাদি নাটক। অভিনয়ের পাশাপাশি তিনি বিজ্ঞাপনেও বেশ সরব রয়েছেন।\nWho is this actress worn?এই অভিনেত্রী আসলে কে?জীর্ণ রূপ


খালেদা জিয়াকে অন্যায়ভাবে সাজা দেওয়া হয়েছে : অলি\nমঙ্গলবার ২০ ফেব্রুয়ারি ২০১৮, ৮ ফাল্গুন ১৪২৪, ৩ জমাদিউস সানি ১৪৩৯\nমঙ্গলবার, ১৮ ডিসেম্বর ২০১৮, ০৪ পৌষ ১৪২৫, ১০ রবিউস সানি ১৪৪০\nএলডিপির সভাপতি কর্নেল (অব.) অলি আহমদ বলেছেন, জিয়া অরফানেজ ট্রাস্ট মামলায় বিএনপির চেয়ারপারসন খালেদা জিয়ার কোনো সম্পৃক্ততা নেই। তাঁকে অন্যায়ভাবে সাজা দিয়ে কারাগারে পাঠানো হয়েছে।\nআজ মঙ্গলবার দুপুরে জাতীয় প্রেসক্লাবের তৃতীয় তলায় খালেদা জিয়ার মুক্তির দাবিতে প্রতিবাদী ছাত্র সমাবেশে অলি এ সব কথা বলেন।\nঅলি আহমদ বলেন, এক-এগারোর সেনা সমর্থিত সরকারের সময় শুধু খালেদা জিয়া নয়, বর্তমান প্রধানমন্ত্রী শেখ হাসিনা ও আওয়ামী লীগের অনেক নেতার বিরুদ্ধে দুর্নীতির মামলা হয়েছে। তারা ক্ষমতায় এসে নিজেদের বিরুদ্ধে দায়ের হওয়া মামলাগুলো রাজনৈতিক বিবেচনায় বাতিল করেছে। কিন্তু অন্যায়ভাবে রাজনৈতিক উদ্দেশ্যে খালেদা জিয়া ও তারেক রহমানের বিরুদ্ধে হওয়া মামলাগুলো সচল রেখেছে।\nকর্নেল অলি বলেন, জিয়া অরফানেজ ট্রাস্ট মামলায় বলা হয়েছে, খালেদা জিয়া এতিমের টাকা মেরে খেয়েছেন। কিন্তু এ ট্রাস্টের সব টাকাই তো ব্যাংকে আছে। তাহলে আত্মসাৎ হলো কীভাবে? খালেদা জিয়াকে সাজা দেওয়াই সরকারের উদ্দেশ্য ছিল। তাই এ মামলায় তাঁকে সাজা দিয়ে কারাগারে পাঠানো হয়েছে। কারণ, খালেদা জিয়া বা তারেক রহমানের নামে এ ট্রাস্টের কোনো অ্যাকাউন্ট নেই।\nএলডিপি নেতা বলেন, খালেদা জিয়াকে যেভাবে সাজা দেওয়া হয়েছে, তা অন্যায় হয়েছে। কারণ, ১০ দিনের মধ্যে এত বিশাল রায় লেখা একজন বিচারকের পক্ষে সম্ভব নয়। সরকারের উদ্দেশ্য ছিল, খালেদা জিয়াকে কারাগারে পাঠাবে। আর সে জন্য রায় ঘোষণার আগে থেকেই কারাগার পরিষ্কার করার কাজ শুরু করে। তাঁকে অসম্মান করতেই ডিভিশন না দিয়েই নির্জন কারাগারে পাঠানো হয়েছে।\nবিএনপির সাবেক এই নেতা বলেন, বর্তমান সরকারের উদ্দেশ্য খালেদা জিয়াকে বাদ দিয়ে আবারও একটা পাতানো নির্বাচন করা, যাতে তাদের একদলীয় শাসন দীর্ঘ করা যায়। কিন্তু বাংলাদেশে খালেদা জিয়া, ২০ দল ও জাতীয়তাবাদী শক্তিকে বাইরে রেখে কোনো নির্বাচন হবে না।\nকর্নেল অলি বলেন, ‘অবিলম্বে খালেদা জিয়াকে কারাগার থেকে মুক্তি দিতে হবে। তাঁকে কারাগারে আটকে রেখে আগামী নির্বাচন হবে না। আমরা আশা করব, সরকার দ্রুত খালেদা জিয়াকে কারাগার থেকে মুক্তির ব্যবস্থা করবে। না হলে এটিই তাদের পতনের কারণ হবে।’\nগত ৮ ফেব্রুয়ারি জিয়া অরফানেজ ট্রাস্ট দুর্নীতি মামলায় সাবেক প্রধানমন্ত্রী খালেদা জিয়াকে পাঁচ বছরের কারাদণ্ড দেন বিশেষ আদালত।\nএ ছাড়া বিএনপির সিনিয়র ভাইস চেয়ারম্যান তারেক রহমানসহ পাঁচ আসামিকে ১০ বছর করে কারাদণ্ড এবং দুই কোটি ১০ লাখ টাকা করে জরিমানা করা হয়।\n২০১০ সালের ৫ আগস্ট আসামিদের বিরুদ্ধে অভিযোগপত্র দাখিল করেন দুদকের উপপরিচালক হারুন-আর রশিদ। ২০১৪ সালের ১৯ মার্চ তাঁদের বিরুদ্ধে অভিযোগ গঠন করেন ঢাকার তৃতীয় বিশেষ জজ আদালতের বিচারক বাসুদেব রায়।\nএরপর খালেদা জিয়াকে পুরান ঢাকার নাজিমুদ্দিন রোডের পুরোনো কারাগারকে বিশেষ কারাগার ঘোষণা দিয়ে সেখানে রাখা হয়েছে।\nজমে উঠেছে পাবনা-১ এর নির্বাচনী প্রচার\nঘূর্ণিঝড় ফেথাই’র প্রভাবে আজও সারাদিন বৃষ্টি\nশাবিপ্রবি আজ মুক্তমঞ্চের বিজয় দিবস উদযাপন\nআওয়ামী লীগের ইশতেহার ঘোষিত\nহবিগঞ্জে বিদ্যালয়ের ফ্লোর ধ্বসে ২০ শিক্ষার্থী আহত


উদার ইসলামের কথা বলে বিপাকে এক সউদী ধর্মীয় পুলিশ কর্মকর্তা\nইনকিলাব ডেস্ক : এ গোলমাল শুরু হওয়ার আগে ঘামদি একটি সরকারী বৃত্তি লাভ করে মক্কার একটি মসজিদে জুমআর খুৎবা পাঠ করতেন। কিন্তু তার মন্তব্য প্রকাশ পাওয়ার পর মুসল্লিরা আপত্তি জানায়। তাকে বাড়ি থাকতে বলা হয়। সরকারী বৃত্তিও হারান। ঘামদি কোনো আইন লংঘন করেননি, তার বিরুদ্ধে কোনো মামলাও কখনো হয়নি। কিন্তু সউদী আরবের ঘনিষ্ঠ বন্ধনযুক্ত সমাজে তার পরিবারের মাধ্যমে আক্রমণ আসে। তার বড় ছেলের বাগদত্তার পরিবার তার পরিবারের সঙ্গে আত্মীয়তা করতে চায় না জানিয়ে তাদের বিবাহ বাতিল করে দিয়েছে।\nঘামদি তার বোনের কথা জানান। বোনের স্বামী তার বোনকে জিজ্ঞেস করেছিলেন, তুমি কি তোমার ভাইয়ের পক্ষে না আমার পক্ষে? বোন জবাব দিয়েছিলেন, আমি ভাইয়ের পক্ষে। অচিরেই তাদের বিবাহ বিচ্ছেদ হয়ে যায়।\nঘামদির ১৫ বছর বয়স্ক ছেলে আম্মার স্কুলে উপহাসের শিকার হয়েছে। এক সহপাঠী তাকে জিজ্ঞেস করে, তোমার মা কি কিভাবে টিভিতে গেল? এটা ঠিক হয়নি। তোমরা রীতি-নীতি মান না। তার কথা সহ্য করতে না পেরে আম্মার তাকে ঘুষি মারে।\nকথা বলার জায়গা নয়\nজেদ্দায় এক সন্ধ্যায় বিশ্ববিদ্যালয়ের এক অধ্যাপক তার বাড়িতে রাতের খাবারের জন্য আমাকে দাওয়াত করেন। তার স্ত্রী একজন ডাক্তার । খাবার টেবিলে তিনিও যোগ দেন। চমৎকার ফ্যাশনের একটি বোরকায় তার মাথা ঢাকা ছিল। তাদের সম্প্রতি বিবাহ হয়েছে। অধ্যাপক কৌতুক করে বললেন যে, তারা একে অপরের জন্যই তৈরি হয়েছেন। কারণ, স্ত্রী ভালো রান্না করেন আর তিনি একজন ভোজন রসিক। তার স্ত্রী মুখ টিপে হাসলেন স্বামীকে আরো স্যুপ ঢেলে দিলেন।\nআমি তাকে ঘামদির কথা জিজ্ঞেস করলাম। তিনি বললেন, আমি যা পড়েছি ও দেখেছি, আমি মনে করি তিনি ঠিক বলছেন। তিনি যা বিশ্বাস করেন তার পক্ষে দাঁড়িয়েছেন। আমি তার প্রশংসা করি। কিন্তু কথা হচ্ছে, সউদী সমাজে মতবিরোধিতা সহ্য করার শিক্ষা দেয়া হয় না।\nতিনি বলেন, আমি যা বলি তা মানবে, অন্যথায় আমি তোমাকে শ্রেণিকরণ করব, আমি তোমাকে আহত করব, আমি তোমাকে আলোচনার বাইরে ঠেলে দেবÑ এটা ইসলাম বিরোধী। বহুলোক আছে যারা ভিন্ন চিন্তা করে। আপনি লড়াই করতে পারেন, কিন্তু আপনাকে একই ছাদের নিচে বাস করতে হবে। ছেলেমেয়েদের মিশ্র শিক্ষা বা মেয়েদের কাজ করার ব্যাপারে তার স্ত্রীর কোনো সমস্যা নেই। তবে ঘামদি তার মতের কথা প্রকাশ্যে বলে যে ঝামেলার সৃষ্টি করেছেন তা তিনি পছন্দ করেন না। রাজপরিবার আইন প্রবর্তন করেছে, তা পরিবর্তনের জন্য প্রকাশ্যে প্রচারণা চালানো ঠিক নয়। তার উচিত শাসককে মেনে চলা। সবাই যদি নিজ নিজ মতানুসারে চলতে চায় তাহলে গোলযোগ দেখা দেবে।\nরাতের খাবারের পর নিরাপত্তা বাহিনীতে কর্মরত এক তরুণ ইমাম আসেন। তিনিও ঘামদির সাথে একমত প্রকাশ করেন, কিন্তু সে কথা প্রকাশ্যে বলতে চান না। তিনি বলেন, রক্ষণশীল ওলামা মহল উন্নয়নে বাধা সৃষ্টি করছে। তরুণ আলেম নিরাপত্তা কর্মকর্তাদের উদ্দেশে বক্তৃতা করেন, তা নিয়ে পরে হয় আলোচনা। তিনি বলেন, তাকে যে প্রশ্ন সবার কাছ থেকে শুনতে হয় তা হচ্ছে ঃ সামরিক বাহিনীর ইউনিফরম কি হারাম নয়? তিনি মনে করেন, ইউনিফরম পরা ভালো। তিনি উদ্বিগ্ন যে এ ধরনের সংকীর্ণ চিন্তা লোকজনকে উগ্রপন্থা বিষয়ে সন্দেহভাজন করে তোলে।\nআমি ঘামদির সাবেক অফিস পরিদর্শন করতে পারিনি, কারণ অমুসলিমদের জন্য মক্কায় প্রবেশ নিষিদ্ধ। তাই কমিশনে (ধর্মীয় পুলিশ) যারা চাকরি করে তাদের আত্মীয়দের সাথে সাক্ষাতকার জন্য আমি বিভিন্ন লোকের মাধ্যম যোগাযোগ করি, কিন্তু তারা সবাই কথা বলতে অস্বীকার করেন। আমি কমিশনের মুখপাত্রকে ফোন করলে তিনি বলেন তিনি ভ্রমণ করছেন এবং ফোন বন্ধ করে দেন। রিয়াদ অভিমুখী এক মহাসড়কে কমিশনের সদর দফতরে আমি হাজির হই। এটি হচ্ছে একটি গ্যাস স্টেশন ও একটি গাড়ি বিক্রির দোকানের মধ্যে আয়তাকার ইস্পাত ও কাচ নির্মিত ভবন। কমিশনের ওয়েব সাইটে পরিচালকের সাথে সাক্ষাতের সময় দেখেছিলাম। আমি তার অফিসে গেলাম। তার সেক্রেটারি জানান, তিনি আজ আসেননি। আগামী সপ্তাহে আসতে পারেন। সেখান থেকে বেরিয়ে এলে দু’ব্যক্তি আমাকে একটি অফিসে নিয়ে যান ও কফি খেতে দেন। আমি তাদের জিজ্ঞেস করি, কমিশনে কাজ করতে কেমন লাগে?\nএকজন বলেন, যারা এ কাজ পছন্দ করে তারা সবাই কমিশনকে ভালবাসে। এটা হচ্ছে গোটা ইসলামী রাষ্ট্রের কাজ। লোকজনকে অন্ধকার থেকে আলোতে আনার ব্যাপারটি ভাল লাগে। অন্যজন ১৫ বছর ধরে এ বাহিনীতে আছেন এবং এখানে কাজ করা পছন্দ করেন। এক ব্যক্তি দরজায় উপস্থিত হন ও চোখ গরম করে বলেন, কারো সাথে আমার কথা বলার অনুমতি নেই। প্রথম ব্যক্তি দ্রুত স্থান ত্যাগ করেন। দ্বিতীয় ব্যক্তি আমাকে আবার কফি, তারপর চা দেন। তিনি আমাকে জোর করে এক বোতল পানি দেন। তারপর আমি চলে আসি।\nসংস্কার, কঠিন পথ\nঘামদির ঘটনায় পরিহাস হল যে রাজপরিবারের সদস্য, এমনকি গুরুত্বপূর্ণ আলেমরাও তার সাথে একমত, কিন্তু অধিকাংশই গোপনে। কিছু স্থান যেমন হাসপাতাল, সম্মেলন এবং মক্কায় হজের সময় নারী-পুরুষকে একসাথে দেখা যাওয়া সাধারণ বিষয়। কয়েকটি সউদী শহরে নারীদের মুখ, এমনকি তাদের চুলও চোখে পড়া অস্বাভাবিক নয়।\nকিন্তু সউদী সমাজ বিভক্ত। যারা রক্ষণশীল তারা রাষ্ট্রের খাঁটি ইসলামী পরিচয় বহাল রাখতে চায়। অন্যদিকে উদারপন্থীরা চায় আরো ব্যক্তি স্বাধীনতা। উদারপন্থীরা ঘামদির সপক্ষে, কিন্তু শেখদের কাছে তিনি বিশ্বাসঘাতক।\nদ্বিতীয় পরিহাস হচ্ছে, ঘামদি যেসব সংস্কার চেয়েছিলেন, সউদী আরব এ বছর তার কিছু কার্যকর করেছে। কমিশনের জন্য বছরটি খারাপ যাচ্ছে। ভাইরাল হওয়া এক ভিডিওতে দেখা যায় যে, রিয়াদের একটি মলের বাইরে কমিশনের পুলিশদের সাথে ধস্তাধস্তির সময় এক তরুণী চিৎকার করছে। তার আবায়া মাথার উপর উড়ছে এবং তার পা ও শরীর দেখা যাচ্ছে। বহু সউদীর কাছেই এ ‘নাখীল মল তরুণী’ ধর্মীয় পুলিশের বাড়াবাড়ির প্রতীক হয়ে উঠেছে।\nএরপর কমিশন প্রায়ই বিশিষ্ট ওলামাদের সমালোচনাকারী এক জনপ্রিয় টক শো’র আয়োজক আলী আল ওলিয়ানিকে গ্রেফতার করে। অনলাইনে মদের বোতল হাতে হ্যান্ডকাফ পরা ওলিয়ানির ছবি দেখানো হয়। এ ছবি যে বানানো তা সুস্পষ্ট এবং মনে হয় তার চরিত্র হননের জন্যই তা করা হয়েছে। বহু লোক এতে ক্ষুব্ধ। এপ্রিলে সরকার ধর্মীয় পুলিশকে অকার্যকর করে আকস্মিক এক ডিক্রি জারি করে। এতে তাদের গ্রেফতার করা, আটকদের প্রশ্ন বা ধাওয়া করা, পুলিশের সাথে কাজ করতে বাধ্য করার ক্ষমতা কেড়ে নেয়া হয় এবং নাগরিকদের সাথে কাজ করার সময় তাদের আরো ভদ্র ও দয়ালু হতে উপদেশ দেয়া হয়।\nঘামদি এ সিদ্ধান্তের প্রশংসা করেন যদিও তিনি একজন অনাহুত ব্যক্তি হয়ে আছেন। সউদী আরবে তার কাজ করে খাওয়ার সুযোগ নেই। বর্তমানে তিনি প্রায় নীরব অবস্থায় দিন কাটাচ্ছেন। এখনো জনসমক্ষে বের হলে তিনি অপমানের শিকার হন। তার কোনো চাকরি নেই, তবে তিনি নিয়মিত কলাম লেখেন যার অধিকাংশ দেশের বাইরে প্রকাশিত হয়।\nতার সাথে শেষ যেদিন কথা হয়, সেদিন তার স্ত্রী জাওয়াহির ঘরে প্রবেশ করেন। তার পরনে ছিল কালো আবায়া, মুখ ছিল খোলা। তিনি আমার সাথে হ্যান্ডশেক করে স্বামীর পাশে বসলেন। তিনি বলেন, পরিস্থিতি তাদের জীবনকে অপ্রত্যাশিতভাবে পরিবর্তন করে দিয়েছে। তবে স্বামীর মতই তারও কোনো দুঃখ নেই। তিনি বলেন, আমরা আমাদের বার্তা পাঠিয়েছি। সে পথে এগোনো বা বিখ্যাত হওয়া আমাদের লক্ষ্য নয়। আমরা বলেছি ধর্ম রীতিনীতি ও ঐতিহ্য নয়। ধর্ম অন্যকিছু। সূত্র : দি নিউইয়র্ক টাইমস। (সমাপ্ত)\n*নিবন্ধকার বেন হাবার্ড দি নিউইয়র্ক টাইমসের সাংবাদিক।\nঘটনাপ্রবাহ: উদার ইসলামের কথা বলে বিপাকে এক সউদী ধর্মীয় পুলিশ কর্মকর্তা


খুন হচ্ছে মহেশখালী, ভাগ্যে জুটছে না সেতু! - ChakarianewsChakarianews\nখুন হচ্ছে মহেশখালী, ভাগ্যে জুটছে না সেতু!\n:: এমডি জে.ইউ, জাহেদ ::\nকক্সবাজার জেলার মহেশখালীর আদি নাম ছিলো আদিনাথ-মহেশখালি। যে ঘাট নিয়ে নানা অনিয়মের ফিরিস্তি শোনা যাচ্ছে সেই ঘাটেরও পূর্ব নাম ছিল ‘গোরক্ষনাথের ঘাট’ কালের পরিক্রমায় বিবর্তনের ফলে তা রূপ নিল ‘গোরকঘাটা’ জেটিঘাটে। ব্রিটিশ অধিকার প্রতিষ্ঠার কিছু পরে ১৭৯৮ সালের মার্চ-এপ্রিল মাসে স্কটল্যান্ডের ডা. ফ্রান্সিস বুকানন-হ্যামিল্টন মহেশখালী ভ্রমণ করেন। ফিরে গিয়ে তিনি লিখেছেন, মহেশখালী দ্বীপের দক্ষিণ অংশে বাঘের আনাগোনা দেখেছিলেন তিনি। আরও লিখেছেন মহেশখালির পাহাড়ে প্রচুর বন্য শূকর ও হাতির উপস্থিতির কথা। পরে যা বিলীন হয়ে গেছে নানা কারণে (সূত্র: ফান শেন্দেল ২০০৮: ৪৪)।\nআর এখন যে, পাঁচ লক্ষাধিক মানুষ ও প্রাণী বসবাস করে কেউ কেউ কি তা বিলীন করার প্রতিযোগিতায় নেমেছে কিনা সেটি বুঝে উঠতে পারছি না। উন্নয়নের মহাযজ্ঞে মেগা প্রকল্প আর অর্থনৈতিক জোন কিংবা বিশ্ব বাণিজ্যিক মোড়লের কথা বলে বসতি উচ্ছেদ করে উন্নয়নের মহড়া এখন সেখানে।এসব দেখে মনেহয় মানুষ হয়ে আমরা মানুষকেই উচ্ছেদ করছি কিনা সংশ্লিষ্ট মহলের তা ভেবে দেখা দরকার। এ বিষয়ে সচেতন মহলে উদ্বেগ উৎকন্ঠা বিরাজ করছে।\nভৌগলিক ও প্রাকৃতিক কারণে মহেশখালী দ্বীপ থেকে বন্যপ্রাণী অদৃশ্য হয়েছে যা পরিবেশের ভারসাম্য রক্ষায় নেতিবাচক প্রভাব ফেলছে। এখন মনুষ্য কারণে আদি বসবাসের চিহ্নটুকু থাকবে কিনা সে বিষয়েও সন্দেহ তৈরি হয়েছে। মানুষ বসবাসে প্রাকৃতিক পরিবেশের উপাদান সমূহ যদি সম্পদ হয় তবে মহেশখালীকে মানচিত্রে তার নিজস্বরূপে টিকিয়ে রাখতে আমরা কি পরিবেশ ও বন রক্ষায় কোন ইতিবাচক পদক্ষেপ নিচ্ছি? না মহা উন্নয়নের নামে প্রকৃতিকেও খুন করার পাশাপাশি মহেশখালী নামক দেশের একমাত্র পাহাড়সমৃদ্ধ দ্বীপটিকেও হুমকির মুখে ফেলে দিচ্ছি….!\nমহেশখালীর মোট আয়তন প্রায় ৪০০ বর্গকিলোমিটার। ইতোমধ্যে প্রায় ৩০ হাজার একর জমি কয়েকটি সরকারি সংস্থার অধীনে অধিগ্রহণ করা হয়েছে। কারণ সরকার মহেশখালীকে কেন্দ্র করে দীর্ঘমেয়াদি ও বড় বড় বিনিয়োগ পরিকল্পনা গ্রহণ করেছে। সরকারের এসব বিনিয়োগ পরিকল্পনায় রয়েছে একটি সমুদ্রবন্দর, ১৩ হাজার ৫৬০ মেগাওয়াট ক্ষমতাসম্পন্ন ৯টি বিদ্যুৎকেন্দ্র, ৫টি অর্থনৈতিক অঞ্চল, একটি তরলীকৃত প্রাকৃতিক গ্যাস (এলএনজি) টার্মিনাল, জ্বালানি তেলের পাইপলাইন এবং পেট্রোলিয়াম কমপ্লেক্স স্থাপন করা। এছাড়াও বেজার কার্যপত্র সূত্রে জানা যায়, মহেশখালীতে ১০ হাজার ৭২২ একর জমি বেজা, ২ হাজার ৬৬৮ একর কোল পাওয়ার জেনারেশন কোম্পানি, ৫ হাজার ৫৮০ একর জমি বিদ্যুৎ উন্নয়ন ক্ষেত্রের (পিডিবি), ১৯২ একর জমি ইস্টার্ন রিফাইনারির, ২৫৩ একর জমি গ্যাস ট্রান্সমিশন কোম্পানির এবং ৫ একর জমি কোস্টগার্ডের মালিকানায় দেওয়া হয়েছে। বিদ্যুৎ বিভাগ কর্তৃক মহেশখালীতে ১৩২০ মেগাওয়াট ক্ষমতার আটটি কয়লাভিত্তিক ও একটি ৩ হাজার মেগাওয়াট ক্ষমতার এলএনজিভিত্তিক বিদ্যুৎকেন্দ্র স্থাপন করার কথা রয়েছে। এরই মধ্যে বিদ্যুৎকেন্দ্র তিনটি নির্মাণের জন্য কোরিয়া, মালয়েশিয়া ও চীনা প্রতিষ্ঠানের সঙ্গে সমঝোতা স্বাক্ষরও সম্পন্ন হয়েছে।\nপ্রিয় পাঠক, এবার আমরা কি চিন্তা করছি? না শুধু উন্নয়নের জোয়ার দেখছি। সামনে আমাদের কি পরিণতি অপেক্ষা করছে? আর এসব বিষয় বুঝতে কি সবাইকে পরিবেশ বিজ্ঞানী হতে হবে? কোন টেলিভিশনের যান্ত্রিক সমস্যা বুঝতে যেমন কোন মানুষকে টেলিভিশন ইঞ্জিনিয়ার হতে হয়না? তেমনি এতগুলো কয়লা আর বিদ্যুৎ কেন্দ্রে পরিবেশের কি রকম বিরূপ প্রভাব পড়বে তা বুঝতে আশা করি কারো কষ্ট হবার কথা নয়। সেই মান্ধাতার আমল হতে মহেশখালীতে নির্মল আলো-বাতাস, সাগর-পাহাড় ও প্রকৃতির সৌন্দর্য্য রূপ উপভোগ করে আসছে সাধারণ মানুষ। পর্যটকদের আনাগোনাও বেশ লক্ষনীয়। এখন প্রকৃতির এসব নৈস্বর্গিক ব্যবস্থাপনা বিনাশের আশঙ্কা দেখা দিয়েছে। আর আমরা সবাই উন্নয়ন দেখার অপেক্ষায় রয়েছি। দর্শক হয়ে গেলাম সকলে। কোনো এক সময় বুঝা যাবে আসল ঘটনা, হয়তো তখন আর কিছুই করার থাকবে না।\nশুধু যে মহেশখালী কিংবা বাংলাদেশের এ অবস্থা তা কিন্তু নয়। বিশ্বব্যাপী উন্নয়ন ব্যবসার শ্লোগানের ফলাফল স্বরূপ ‘জলবায়ু পরিবর্তন’। এর বিরূপ প্রভাব পরিলক্ষিত হচ্ছে। কারণ বিশ্ব আজ পুরোপরি রাজনীতিবিদদের হাতে নেই। ব্যবসায়িদের প্রভাব বলয়ে প্রায় প্রতিটি দেশ। যার উৎকৃষ্ট উদাহরণ প্রতাপশালী রাষ্ট্র আমেরিকার প্রেসিডেন্ট ডোনাল্ড ট্রাম্প। কয়েকদিন আগে ট্রান্সপারেন্সি ইন্টারন্যাশনাল বাংলাদেশে রিপোর্ট দিয়েছে আমাদের সংসদের ৬৩% এমপি ব্যবসায়ি। উন্নয়ন হচ্ছে দেশের। তবে ব্যবসায়ি এমপিদের চেয়ে বেশি নয়।\nপ্রকৃতপক্ষে, মহেশখালির তিনটি দ্বীপ সোনাদিয়া, মহেশখালি ও ধলঘাট-মাতারবাড়ী। এখানে মানুষের বসবাস। মহেশখালি নামক দ্বীপের প্রায় সবটুকু জায়গা পর্বতময়; যেখানে রয়েছে সুন্দর প্রকৃতি, জীব বৈচিত্র্য ও প্রাণীকুল। সেখানে যান্ত্রিক শব্দ আর রাসায়নিক বর্জ্য নিরসনের ফলে কতটা অসহায় হবে মহেশখালীর রূপ? এটা বুঝার লোকসংখ্যাও কমে গেছে। বিদেশী জাহাজ দেখে আমরা হয়তো খুশি হয়ে যাবো দিনের বেলায়। আর রাতে তার সুখ কেড়ে নীরবে বিষাক্ত হবে আমার জন্মভূমি। প্রশ্ন রেখেছে বিবেক? মহেশখালী দ্বীপে এখন জনসংখ্যা কত? আগামী ৪০/৫০ বছর পর তা কত হতে পারে? মহেশখালীতে এখন বনভূমি ও জমির পরিমাণ কত? আগামী ৪০ বছর পরে বাড়তি জনসংখ্যার চাপ কত হবে? এমনকি মানুষ বসবাসের কতটুকু আবাসস্থল দরকার হবে? কতটুকু ভূমি আমাদের উন্নয়ন প্রকল্পে দেয়া যায়? সে হিসাবটুকু বুঝতে কি আমাদের খুব কঠিন কোন অঙ্ক কষতে হয়? সহজে অনুমান করে কী এর উত্তর পাওয়া যায় না?\nতথ্য বলছে, চট্টগ্রাম উপকূলে আরও দুটি উল্লেখযোগ্য দ্বীপ রয়েছে একটি সন্দ্বীপ, আরেকটি কুতুবদিয়া। প্রকৃতির করাল গ্রাসে দ্বীপ দুটি ছোট হয়ে আসছে। পরিবেশবিদরা বলছেন, অদূর ভবিষ্যতে সাগরের জায়গা সাগর দখল করে নিবেন। কিন্তু এখন সাগর নয়, বরং মানুষেই মহেশখালি দ্বীপকে এক সঙ্কটময় পরিস্থিতির দিকে ঠেলে দিচ্ছে। আমরা জেটিঘাট ও সেতুর জন্য মানববন্ধন করি। কিন্তু যেখানে মহেশখালীতে মানুষ বসবাসের অযোগ্য হতে পারে। বিলীন হতে পারে সবুজঘেরা প্রকৃতি। সেখানে সেতু ও জেটিঘাট দিয়ে দ্বীপে কে আসবে; এটা সত্য, আমাদের উন্নয়ন যেমন দরকার তেমনি এই দ্বীপ রক্ষা করা জরুরী। বিশ্বের বহু দেশ জনবহুল এলাকায় কয়লা ভিত্তিক বিদ্যুৎ কেন্দ্র তৈরি হতে সরে আসছেন।\nঅথচ আমরা স্পষ্ট করছি না, কিভাবে দুটির ভারসাম্য রক্ষা করে উন্নয়ন করা যায়।\nসম্প্রতি, পুরাতন একটি ঘটনা বেশ আলোচিত হচ্ছে। মহেশখালী ফেরিঘাট হাজার হাজার পর্যটক ও ৫ লাখ মানুষের কাছে বিষপোড়ায় পরিণত হয়েছে। ফেরি নয়, জনগণ এখন মানববন্ধন করছে সেতুর দাবিতে। অথচ ঘাট পারাপারে জনদূর্ভোগ দীর্ঘ সময়ের। বলতে গেলে স্থানীয় এমপি ও মেয়রের নীরব ভূমিকায় মূলত এসব প্রশ্নবিদ্ধ। কেননা তাঁদের কাছে মহেশখালীর জেটিঘাট দুধের গাভী। যে গাভী দুধ দেয় বার মাস। সুতরাং বুঝার কি বাকি থাকে আর।\nনদীর নাব্যতা হ্রাস, খাল খননে দীর্ঘসূত্রিতা, ভরাট হয়ে যাওয়া সমুদ্রতটের নৌঘাট, সাধারণ মানুষের ঘাট পারাপারে সীমাহীন বাধা হয়ে দাঁড়িয়েছে। সাধারণের দুর্ভোগ লাগবে জনপ্রতিনিধিদের উল্লেখ করার মতো তেমন তৎপরতা চোখে পড়েনি। তাঁদের চলাচলের জন্য রিজার্ভ করা জলযান রয়েছে। বিষয়টি নিয়ে বারবার দেশের শীর্ষ স্থানীয় গণমাধ্যমে বিভিন্ন প্রতিবেদন, কলাম প্রকাশিত হলেও ব্যবস্থা নেয়া হয়নি; নেবে কিনা তাও বলা মুশকিল। কারণ একটাই সরকার প্রধান রাজধানী থেকে এসব দেখছেন না। যদিও উচ্চমহল বিষয়টি অবগত কথাটি কিন্তু আমার নয়। ২০১৫ সালে মহেশখালীর ইউএনও মো. আবুল কামাল জানিয়েছিলেন, জেটিঘাটে জনদূর্ভোগের বিষয়টি সরকারের উচ্চ মহলে অবহিত। তৎকালিন ডিসি মো. আলী হোসেন বলেছিলেন,‘মহেশখালী জেটি ঘাটের ভোগান্তি আমার জানা আছে। জেটিঘাট সম্প্রসারণ করে মহেশখালী-কক্সবাজার নৌপথ নির্বিঘ্ন করার চেষ্টা করব।’\nসেই চেষ্টারও ৬ বছর পার হয়ে গেছে। এখনো চেষ্টার গাড়ি স্টেশনে পৌঁছাতে পারেনি। আর গত ৬ বছরে জেটিঘাট সম্প্রসারণ করার কোনো প্রকল্প নেয়া হয়েছে, এমন তথ্যও জানা নেই। জনগণের কষ্টের কথা চিন্তা করে যারা কিছু করবেন; মূলত তাঁরাই এসব অনিয়ম আর কষ্টের কারণ হয়ে দাঁড়িয়েছেন বলে সংশ্লিষ্ট মহল মনে করেন। প্রভাবশালী এমপি, মেয়র এর বিরুদ্ধে গিয়ে কোন প্রশাসনিক কর্মকর্তা রাতারাতি মহেশখালী জেটিঘাটের উন্নয়নে হাত দেবে এমনটি ধারণা করাও অমূলক। কারণ ঘাট পারাপার হওয়া প্রতিটি মূমূর্ষ রোগী তাদের কোন আত্মীয় নয়, পরনের কাপড় অর্ধউলঙ্গ করে ট্রলারে উঠা নারীর সম্ভ্রমহানিতে তাদের বিবেক নাড়া দিয়েছে কিনা কখনো তা ভাববার বিষয়, রাতে নৌঘাটে সিগন্যাল বাতির অভাবে দুর্ঘটনায় পড়ে সাধারণ মানুষের জান মাল হারানোর বেদনায় দুঃখবোধ হয়েছে এমনটিও মনে হয় না, পর্যটক হয়রানি বন্ধ করে স্পীডবোট ব্যবহারের অনিয়ম ভেঙে ওয়াটার বাস বসানো ৫ দিনের বিষয় হলেও জনপ্রতিনিধিরা তা করতে রাজি নয়। কারণ তাদের ব্যবসা অন্যদিকে। বখাটেদের দৌরাত্ম্য, যাত্রী হয়রানি ও জর্জরিত নানা সমস্যায় তাঁরা লাভবান হওয়ায় মহেশখালী নৌঘাটের আজ এই অবস্থা বলে সচেতন মহলের ধারণা।\nঅতীতে জেটিঘাট থেকে ৩০-৪০ লাখ টাকার রাজস্ব আদায় করলেও বর্তমানে এ পরিমাণ দেড় দুই কোটি টাকার উপরে। জনগণ থেকে কতৃপক্ষ কোটি কোটি টাকার রাজস্ব আদায় করলেও জনগণ কাঙ্ক্ষিত সেবার ধারে কাছেও নেই।\n১৯৮৯ সালে তৎকালিন সামরিক শাসক এইচ এম এরশাদ সরকারের আমলে প্রায় ১ কোটি ২০ লাখ টাকা ব্যয়ে কক্সবাজার-মহেশখালী নৌরুটে ৫শ’ মিটার দৈর্ঘ্যের এই জেটি ও একই সঙ্গে জেটি সংলগ্ন আধা কিলোমিটার সড়ক নির্মাণ করা হয়। কিন্তু পলি জমে নদীর নাব্যতা হ্রাস পাওয়ায় সঙ্কুচিত হয়ে যায় নৌঘাট। ফলে যাত্রী চলাচলে সৃষ্টি হয় মারাত্মক প্রতিবন্ধকতা।\nকোন অদৃশ্য শক্তি নয়, রাজনীতিবিদদের অনাগ্রহ আর স্বেচ্ছাচারিতায় নৌঘাটের সংস্কার ও ফেরিঘাট অনুমোদন দেওয়ার পরও তা চালু হচ্ছে না, জনমনে এমনিই ধারণা। চালু হচ্ছে না কোনো ওয়াটার বাস। জনগণের সরকার আর উন্নয়নের সরকার বলে আমরা মূখে বুলি আওড়াই কিন্তু কতো সরকার আসল আর কতো গেলো। আলোর মূখ দেখেনি মহেশখালী জেটি। জানা যায়, এর মধ্যে ২০০০ সালে প্রায় ১ কোটি টাকা ব্যয়ে জেটিঘাটের ১শ’ মিটার অংশ সম্প্রসারণ করা হয়। আদিনাথ মন্দিরের পাশে তৈরি করা হলো নতুন জেটি। আজ অবধি তাও চালু নেই। নানাবিধ কারণে সুফল পাচ্ছে না জনগণ। কারণ ভাটার সময় রোগীসহ যাত্রীদের এক কোমর পানিতে নেমে যেতে হয়। জেটিঘাটে ভিড়তে পারে না নৌযান। ফলে নারী ও শিশু-বৃদ্ধদের পোহাতে হয় চরম দুর্ভোগ।\nযদি চীনের দুঃখ হয় হুয়াংহো নদী, যদি হয় বোয়ালখালীর দুঃখ কালুরঘাট সেতু, যদি হয় হাওড়ার দুঃখ দামোদর নদ; তবে সহজেই বলা যায় মহেশখালীর দুঃখ ফেরিঘাট। বহুলোক জড়ো হয়ে মানববন্ধন ও বিক্ষোভ সমাবেশ করেছে মহেশখালী টু কক্সবাজার কিংবা খুরুশকুল সেতু আর ফেরির জন্য। কিন্তু এসব কান্না কখনো কারো দৃষ্টিঘোচর হয়েছে বলে মনে হয় না।\n২০১৫ সালের নভেম্বর মাসে বর্তমান সাংসদ আশেক উল্লাহ রফিক এমপি বলেছিলেন, যাত্রীদের ভোগান্তির বিষয়টি সত্য। তার কারণ হলো বাকখালী নদী ভরাটের ফলে দু’দিকেই সমস্যা হচ্ছে। ইতোমধ্যে সড়ক ও জনপদ বিভাগ এবং নৌ পরিবহন মন্ত্রনালয়ে তথ্য পাঠিয়েছি অতি শিগগিরই মহেশখালী টু চৌফলদন্ডী ফেরিঘাট চালু হবে।’ বড় অবাক করা বিষয়, সব কিছু অনুমোদন হওয়ার পরও শিগগিরই শব্দটি শুনে সেদিন যারা আশায় বুক বেঁধেছিলেন তারাও এখন হতাশ, এর মাঝে পাঁচটি বছর পেরিয়ে গেলেও সেটি চালু হয়নি। আমরা সেই আবেগী মার্কা জনগণ হাতে প্রতিকী লাশ নিয়ে এবার এসেছি সেতুর দাবি নিয়ে। তারপরও যদি সংশ্লিষ্ট মহলের হৃদয় গলে।\nপাঠক নিশ্চয় বলবেন, এরকম একটি সেতু নির্মাণ কোন বিষয় নয়। যেখানে আজকের বাংলাদেশ পদ্মা সেতু তৈরি করছে, কর্ণফুলীর তলদেশে এশিয়ার বৃহত্তম বঙ্গবন্ধু টানেল তৈরি করছে, সেখানে নাব্যতা হারানো বাঁকখালি নদীতে মাত্র ৭ কিলোমিটারের একটি সেতুর স্বপ্ন দেখা খুবই স্বভাবিক। এটি সম্ভব হতো যদি জনগণের নার্ভস বুঝার ক্ষমতা সম্পন্ন কোন শক্ত জনপ্রতিনিধি দাবি আদায়ে অটল মনোবল নিয়ে এগিয়ে যেতেন। কিন্তু কেউ আসছেন না। জনগণ সরব হলেও বরাবরই কৌশলী মহেশখালীর জনপ্রতিনিধিরা….\nকক্সবাজারের প্রাকৃতিক এই বিপর্যয়ের কথা জাতির পিতা বঙ্গবন্ধু শেখ মুজিবুর রহমান তার ‘কারাগারের রোজনামচা’ নামক স্মৃতিকথাতে লিপিবদ্ধ করেছেন। তিনি ১৯৬৬ সালের ১১ জুন শনিবার লিখেছিলেন, ‘জানিনা সরকারি সাহায্য কতো পরিমাণ পৌঁছাবে। সরকারি সাহায্যের নমুনা আমার জানা আছে। কারণ কক্সবাজারে ধ্বংসলীলা আমি দেখে এসেছি।'(কারাগারের রোজনামচা, পৃষ্ঠা ৮৩)।\nএমনকি গত ৭ নভেম্বর সন্ধ্যায় ‘মিডনাইট সার্ভাইভাল ডেডলাইন ফর দ্য ক্লাইমেট’ শীর্ষক ক্লাইমেট ভালনারেবল ফোরামের (সিভিএফ) এক ভার্চুয়াল সম্মেলনে সভাপতির বক্তব্যে প্রধানমন্ত্রী শেখ হাসিনা বলেন, “আমাদের সমস্ত কর্মকাণ্ড এটাই প্রকাশ করে যে, আমরা সচেতনভাবে জরুরি সহযোগিতার মাধ্যমগুলো ধ্বংস করে দিচ্ছি, যা আমাদের বাঁচিয়ে রেখেছে। কাজেই পৃথিবীকে বাঁচাতে ব্যবস্থা নেওয়ার সময় আজই, আগামীকাল নয়।”তিনি বলেন, “আজ আমাদের সময়ের সব থেকে গুরুত্বপূর্ণ বৈশ্বিক চ্যালেঞ্জের মুখোমুখি হয়ে মানব ইতিহাসের সবচেয়ে গুরুত্বপূর্ণ মোড়ে অবস্থান করছি। জলবায়ু পরিবর্তনের বিরূপ প্রভাব আমাদের সভ্যতার ক্ষতি করছে, আমাদের গ্রহকে ধ্বংস করছে এবং আমাদের অস্তিত্বকেও হুমকির মুখে ফেলেছে।”\nলেখক: গণমাধ্যমকর্মী ও অনলাইন এক্টিভিটিস।


নিরপেক্ষ সরকারের দাবি না মানলে দাবি মানতে বাধ্য করা হবে | Iman24.Com\nনিরপেক্ষ সরকারের দাবি না মানলে দাবি মানতে বাধ্য করা হবে\nইমান২৪.কম: নিরপেক্ষ সরকারের দাবি না মানলে আন্দোলন করে দাবি মানতে বাধ্য করা হবে বলে মন্তব্য করেছেন বিএনপির স্থানীয় কমিটির সদস্য মওদুদ আহমদ। নির্বাচন উপলক্ষে বি. চৌধুরী ও ড. কামাল হোসেনের নেতৃত্বে গঠিত যুক্তফ্রন্ট যে ৫ দফা দাবি তুলে ধরেছে- তার প্রথমটিই হচ্ছে ‘বর্তমান সংসদ ভেঙে দিয়ে নির্বাচনকালীন নিরপেক্ষ সরকারের’ দাবি।\nকিন্তু প্রধানমন্ত্রী শেখ হাসিনা বলেছেন, তত্ত্বাবধায়ক সরকারের ব্যবস্থা ফিরে আসার আর কোনো সুযোগ নেই। এ সরকারের অধীনেই নির্বাচন হতে হবে। এ বিষয়ে মওদুদ আহমদের মন্তব্য জানতে চাইলে তিনি বলেন, কীভাবে দাবি আদায় করতে হয় তা আওয়ামী লীগের কাছেই শিখেছি। সারা দেশের মানুষ যেটা চায় সেটাই তো করতে হবে। সংবিধানে কী আছে, সেটা বড় কথা নয়। তাহলে তো ১৯৯৪-৯৫ সালে বর্তমান প্রধানমন্ত্রী কী বলেছিলেন সেটা দেখতে হবে।\nমওদুদ আহমদ বলেন, অপেক্ষা করেন একটু, আমাদের একটু মাঠে নামতে দেন। সব শান্তিপূর্ণ হবে। শুধু আমরা দেখাব বাংলাদেশের মানুষ কী চায়, কত মানুষ আমাদের দাবির পক্ষে আছে। তা একটু সুযোগ পেলে আমরা দেখাব। কিন্তু সে সুযোগ না দিলে, মাঠে নামতে না দিলে কি করবেন? জবাবে মওদুদ আহমেদ বলেন, যদি না দেয়, তাহলে আন্দোলনের মাধ্যমেই সেটা আদায় করা হবে। বাংলাদেশের ইতিহাসে যা হয়েছে- তাই হবে।


Sanjay Dutt Health Update: ভগ্ন চেহারা! সঞ্জয় দত্তের নতুন ছবিতে হইচই ভক্ত মহলে... - Sanjay Dutt Looks Weak In A Recent Pic Shared By Fan | Eisamay - Eisamay\nsanjay dutt looks weak inarecent pic shared by fan\nভগ্ন চেহারা! সঞ্জয় দত্তের নতুন ছবিতে হইচই ভক্ত মহলে...\nNivedita Daw | EiSamay.Com | Updated: Oct 5, 2020, 2:58 PM\nবলিউডে একের পর এক থাবা বসিয়েছে ক্যানসার। কোনও কোনও তারকা ক্যানসারকে বুড়ো আঙুল দেখিয়ে ফিরে এসেছেন জীবনের মূল স্রোতে, আবার কেউ হার মেনেছেন এই মারণ রোগের সামনে। এবার এই রোগের সঙ্গে লড়াই শুরু করেছেন সঞ্জয় দত্ত।\nএই সময় ডিজিটাল ডেস্ক: সম্প্রতি সামনে এসেছে সঞ্জয় দত্তের একটি ছবি, যা নিয়ে হইচই পড়ে গিয়েছে তাঁর ভক্তদের মধ্যে। ছবিতে এক ফ্যানের সঙ্গে দেখা যাচ্ছে সঞ্জু বাবাকে। ছবিতে তাঁকে নীল রঙের টি-শার্ট, গাঢ় নীল কার্গো প্যান্টস, সাদা ক্যানভাস জুতো এবং স্লিং ব্যাগ নিয়ে দেখা যাচ্ছে। তাঁর সাজপোশাক নয়, ভক্তদের প্রধান চিন্তার কারণ হয়ে উঠেছে তাঁর দুর্বল চেহারা। ছবি দেখেই বোঝা যাচ্ছে বেশ খানিকটা ওজন কমে গিয়েছে সঞ্জয় দত্তের (Sanjay Dutt)। সোশ্যাল মিডিয়ায় এই ছবি ভাইরাল হওয়ার পর থেকেই ভক্তরা সঞ্জয় দত্তের দ্রুত আরোগ্য কামনা করে পোস্ট করা শুরু করেছেন।\n#Sanjaydutt ☹ #getwellsoon\nA post shared by Silverlining-India (@silverliningindia1) on Oct 4, 2020 at 9:24am PDT\nউল্লেখ্য, গত ১১ অগস্ট সঞ্জয় দত্ত নিজেই জানান, চিকিত্‍সার জন্যে তিনি কিছুদিনের ব্রেক নেবেন অভিনয় থেকে। সেই সময়ে অসুখের বিবরণ দেননি ৬১ বছরের সঞ্জুবাবা। তবে পরবর্তী ক্ষেত্রে জানা গিয়েছিল ফুসফুসের ক্যানসারে ভুগছেন অভিনেতা। চিকিত্‍সকেরা জানিয়েছেন অ্যাগ্রেসিভ ফুসফুসের ক্যানসারে আক্রান্ত (Aggressive Lung Cancer) বলিউড সুপারস্টার।\nএই মুহূর্তে সঞ্জয় দত্তের ঝুলিতে রয়েছে ৬টি ছবি। প্রযোজকদের প্রায় ৭৩৫ কোটি টাকা লগ্নি করা রয়েছে তাঁর উপরে। এর মধ্যে Sadak 2-র মুক্তি পেয়েছে ২৮ অগস্ট। ছবিটি মোটেই দর্শক হৃদয়ে দাগ কাটতে পারেনি। Torbaaz ছবির কাজও শেষ। এটিও মুক্তি পাওয়ার কথা ওটিটি প্ল্যাটফর্মে। তবে এখনও স্থির হয়নি মুক্তির দিন। BHUJ: THE PRIDE OF INDIA-ও মুক্তি পেতে চলেছে ডিজনি হটস্টারে। এই তিনটি ছবি মুক্তি দোরগোড়ায় হলেও এখনও তিনদিনের শ্যুটিং বাকি রয়েছে KGF CHAPTER 2-র। এই ছবির ফার্স্ট লুক প্রকাশিত হয়েছিল ২৯ জুলাই। ৪ থেকে ৬ দিনের শ্যুটিং বাকি রয়েছে Shamshera ছবিরও। বাকি কিছু দৃশ্য এবং প্যাচওয়র্ক। এই ছবিতে তাঁকে দেখা যাবে রণবীর কাপুর এবং বাণী কাপুরের সঙ্গে। Prithviraj ছবির মাত্র ৪০ শতাংশ শ্যুটিং হয়েছে। এখনও বাকি সিংহভাগ অংশের কাজ।\nআরও পড়ুন: 'জানি এই ব্যথাটা! কিন্তু তুমি তো যোদ্ধা', ফুসফুসের ক্যানসারে আক্রান্ত সঞ্জয়কে বার্তা যুবরাজের\nফুসফুসের ক্যানসারে আক্রান্ত সঞ্জয় দত্ত আপাতত চিকিৎসার জন্য থাকবেন অন্তরালেই!\nউল্লেখ্য, সঞ্জয় দত্তের ফুসফুসের ক্যানসারের কথা জানার পরই তাঁর দ্রুত আরোগ্য কামনা করে পাশে দাঁড়িয়েছেন ভারতীয় প্রাক্তন ক্রিকেটার যুবরাজ সিং। ট্যুইটারে যুবরাজ সঞ্জয়কে লিখেছেন, 'তুমি চিরকালের লড়াকু। আমি জানি, এই অসুখের যন্ত্রণা। কিন্তু এটাও জানি, তুমি কতটা শক্তিশালী, জীবনে কত কঠিন সময় দেখেছ। তাড়াতাড়ি সুস্থ হয়ে ওঠো। এই শুভেচ্ছা জানাই।'\nপরের খবরএবার তাপসীর কটাক্ষের মুখে মিডিয়ার একাংশ!\nসঞ্জয় দত্ত sanjay dutt illness Sanjay Dutt Health Update sanjay dutt cancer treatment Sanjay Dutt lungs cancer\nWeb Title : sanjay dutt looks weak inarecent pic shared by fan


বাংলাদেশ কি ফের ধর্মনিরপেক্ষ হবে? অশান্তির মধ্যেই ইঙ্গিত হাসিনার - Jugasankha\nনিজস্ব প্রতিনিধি: শারদোৎসবের আনন্দ ম্লান হয়ে গিয়েছে বাংলাদেশে। গত বুধবার অষ্টমীতে দুর্গামণ্ডপ ভাংচুরের পাশাপাশি আক্রান্ত হয়েছেন বহু হিন্দু পরিবার। আর বাংলাদেশে এই সাম্প্রদায়িক হিংসার মধ্যেই ধর্মনিরপেক্ষতায় ফেরার ইঙ্গিত দিলেন সে দেশের প্রধানমন্ত্রী শেখ হাসিনা।\nসাম্প্রতিক পরিস্থিতি নিয়ে শেখ হাসিনা যে বিবৃতি দিয়েছেন, তাতে এমনটাই মনে করছে ওয়াকিবহাল মহল। হাসিনা বলেছেন, “বাংলাদেশে সকল ধর্ম, বর্ণ, সম্প্রদায়ের মানুষ একসঙ্গে বসবাস করবে। যার যার ধর্ম সে সে পালন করবে। একটি ধর্মনিরপেক্ষ রাষ্ট্রের এটাই ‘মূল মন্ত্র’।”\nএ ক্ষেত্রে বাংলাদেশের ধর্মনিরপেক্ষতার পথে ফেরার বিষয়টি আরও স্পষ্ট হয়েছে সে দেশের তথ্য দফতরের রাষ্ট্রমন্ত্রী মুরাদ হাসানের মন্তব্যে। তিনি বলেন, ১৯৭২-এর ধর্মনিরপেক্ষ সংবিধানে ফেরাতে শীঘ্রই সংসদে একটি বিল পেশ হবে। সেই বিলটি সর্বসম্মতভাবে পাশ করিয়ে নেওয়ার ব্যাপারেও আত্মবিশ্বাসী বাংলাদেশের শাসক দল আওয়ামি লিগ।\nউল্লেখ্য, ১৯৭২ সালে স্বাধীন বাংলাদেশকে ‘ধর্মনিরপেক্ষ গণপ্রজাতন্ত্রী রাষ্ট্র’ হিসেবে ঘোষণা করেন বঙ্গবন্ধু শেখ মুজিবর রহমান। কিন্তু, ১৯৭৮ ও ১৯৯০ সালে সংবিধান সংশোধন করে বাংলাদেশের জাতীয় ধর্ম হয় ইসলাম। তবে এবার কী জাতীয় চরিত্রের বদল ঘটে ‘ধর্মনিরপেক্ষ’ হতে চায় শেখ হাসিনা সরকার?\nএই সম্ভাবনা অত্যন্ত জোরালো হয়েছে পড়শি দেশে। অন্যদিকে সংখ্যালঘু হিন্দুদের মনোবল বাড়াতে প্রধানমন্ত্রী শেখ হাসিনা বলেন, “বাংলাদেশ এক অসাম্প্রদায়িক চেতনার দেশ। বাংলাদেশে সকল ধর্ম, বর্ণ, সম্প্রদায়ের মানুষ একসঙ্গে বসবাস করবে। যার যার ধর্ম সে সে পালন করবে।”\nসেই সঙ্গে তিনি আরও বলেন, “ধর্ম যার যার, কিন্তু উৎসব সবার। ধর্ম যার যার, রাষ্ট্র সবার”।\nবঙ্গবন্ধু মুজিবর রহমান বলেছিলেন, “বাংলাদেশের মাটিতে সাম্প্রদায়িকতার কোনও স্থান নেই। মুসলিম, হিন্দু, বৌদ্ধ, খ্রিষ্টান… যাঁরা যাঁরা এ দেশে বসবাস করেন, তাঁরা প্রত্যেকেই এদেশের নাগরিক। প্রতিটি ক্ষেত্রে তাঁরা সম অধিকার ভোগ করবেন।”\nসেই সূত্রেই এদিন শেখ হাসিনা বলেন, “আপনারা সবসময় নিজেদের সংখ্যালঘু মনে করেন কেন? আপনারা প্রত্যেকে এই দেশেরই নাগরিক। এই মাটিতে আপনার জন্ম। এই মাটিতে যাঁদের জন্ম, তাঁরা এই মাটিরই সন্তান। আপনারা সবাই নিজের অধিকারে বসবাস করেন।” এতেই স্পষ্ট ধর্মনিরপেক্ষতার দিকে এগোচ্ছে বাংলাদেশ। তাদের তথ্য দপ্তরের রাষ্ট্রমন্ত্রী মুরাদ হাসান বলেন, “আমরা শীঘ্রই জাতির জনক বঙ্গবন্ধু শেখ মুজিবর রহমানের প্রতিষ্ঠিত ১৯৭২ সালের সংবিধানে ফিরে যাব।”\nএ ছাড়া সে দেশের একটি সংবাদমাধ্যম সূত্রের খবর, মুরাদ হাসান আরও বলেছেন, “সামরিক শাসকরা ইসলামকে রাষ্ট্রধর্ম ঘোষণা করে বাংলাদেশের ধর্মনিরপেক্ষতার মূল আদর্শকে দুর্বল করার চেষ্টা করেছে।”\nতিনি সম্প্রতি একটি ভিডিও বার্তায় বলেছেন, “ইসলাম রাষ্ট্রধর্ম হতে পারে না। আমরা ১৯৭২ সালের সংবিধানে ফিরে যাব। আমরা সেই বিলটি সংসদে প্রধানমন্ত্রী শেখ হাসিনার নেতৃত্বে পাশ করিয়ে নেব। আমি মনে করি না কেউ এই বিলের বিরোধিতা করতে পারেন।”\nদেশের ইতিহাস না জেনে মন্তব্য করছেন, জ্যোতিপ্রিয়কে তোপ তথাগতর


মানুষের মস্তিষ্ক ও কার্যপ্রণালী - গুরুত্বপূর্ণ প্রশ্নাবলী | EduaidBD\nযে তন্ত্রের সাহায্যে প্রাণী উত্তেজনায় সাড়া দিয়ে প্রাকৃতিক পরিবেশের সাথে সর্ম্পক রক্ষা করে এবং দেহের বিভিন্ন অঙ্গের মধ্যে পারস্পরিক সংযোগ সাধন করে তাই স্নায়ুতন্ত্র । মানুষের মস্তিষ্ক স্নায়ুতন্ত্রের অঙ্গ । করোটির মধ্যে মস্তিষ্ক সুরক্ষিত অবস্থায় থাকে । মস্তিষ্ক তিনটি অংশে বিভক্ত থাকে । এগুলো হলো : ক ) অগ্রমস্তিষ্ক , খ ) মধ্য মস্তিষ্ক ও গ ) পশ্চাৎ মস্তিষ্ক ।\nমানুষের চিন্তা , চেতনা , জ্ঞান , স্মৃতি , ইচ্ছা , বাকশক্তি ও ঐচ্ছিক পেশির কার্যকলাপ নিয়ন্ত্রণ করে থাকে সেরিব্রাম । এজন্য সেরিব্রামকে গুরু মস্তিষ্ক বলা হয় । মস্তিষ্কের ৮০ % হলো সেরিব্রাম । মানুষের মস্তিষ্কের ওজন ১.৩৬ বা ১.৪ কেজি । মস্তিষ্কের একক হলো নিউরন । মস্তিষ্কে নিউরনের সংখ্যা ১০ বিলিয়ন ।\n০১ ) মস্তিষ্ক কোন তন্ত্রের অঙ্গ ? ➫ স্নায়ুতন্ত্র ।\n০২ ) চিন্তার সাথে মস্তিষ্কের কোন অংশের সর্ম্পক থাকে ? ➫ সেরিব্রাম ।\n০৩ ) ‘ স্ট্রোক ’ শরীরের কোন অংশের রোগ ? ➫ মস্তিষ্ক ।\n০৪ ) মানবদেহের সর্ববৃহৎ অঙ্গ কোনটি ? ➫ স্নায়ু ।\n০৫ ) মস্তিষ্কের সমস্ত ক্রিয়াকলাপের কেন্দ্রস্থল কোনটি ? ➫ সেরিব্রাম ।\n০৬ ) একটি পূর্ণাঙ্গ স্নায়ু কোষকে কি বলা হয় ? ➫ নিউরন ।\n০৭ ) নিউরন কোন ধরনের টিস্যু ? ➫ রুপান্তরিত আবরণী টিস্যু ।\n০৮ ) মানবদেহে সুষুষ্মা স্নায়ুর সংখ্যা কত ? ➫ ৩১ জোড়া ।\n০৯ ) কোন করোটিক স্নায়ু স্বাদ গ্রহণের কাজে সাহায্য করে ? ➫ ফেসিয়াল ।\n১০ ) কিসের মধ্যে মস্তিষ্ক সুরক্ষিত থাকে ? ➫ করোটিতে ।\n১১ ) বাকশক্তি ও চিন্তা - চেতনা নিয়ন্ত্রন করে কোনটি ? ➫ সেরিব্রাম ।\n১২ ) মস্তিষ্ক কয়টি অংশে বিভক্ত ? ➫ ৩ অংশে ।\n১৩ ) মানুষের মস্তিষ্কের পরিমাণ কত ? ➫ ১.৩৬ বা ১.৪ কেজি ।\n১৪ ) মস্তিষ্কে নিউরনের সংখ্যা কত ? ➫ ১০ বিলিয়ন ।\n১৫ ) দেহের তাপমাত্রা নিয়ন্ত্রণ করে কোনটি ? ➫ হাইপোথ্যালামাস ।\n১৬ ) মানুষের করোটিক স্নায়ু কতজোড়া ? ➫ ১২ জোড়া ।\n১৭ ) দেহের ভারসাম্য নিয়ন্ত্রণ করে কোনটি ? ➫ লঘু মস্তিষ্ক ।\n১৮ ) তথ্য ধরে রাখার ক্ষেত্রে নারী পুরুষের মধ্যে বেশি ক্ষমতাসম্পন্ন কে ? ➫ নারী ।\n১৯ ) শীত , গীষ্ম , লজ্জা , ক্রোধ প্রভৃতি অনুভুতিবোধ থাকে কার ? ➫ থ্যালামাসে ।\n২০ ) স্মৃতিকে সংরক্ষণ করে মস্তিষ্কের কোন অংশ ? ➫ হিপোক্যাম্পাস ।\n২১ ) মানুষ যখন চিন্তা করে তখন কোন অংশটি কাজ করে ? ➫ সেরিব্রাম ।\n২২ ) মস্তিষ্কের রক্তক্ষরণ ও রক্ত প্রবাহে বাধা পাওয়াকে কি বলে ? ➫ স্ট্রোক ।\n২৩ ) মস্তিষ্ক আবৃতকারী পর্দার নাম কি ? ➫ মেনিনজেস ।\n২৪ ) স্নায়ুতন্ত্রের গঠনগত ও কার্যকরী একক কে কি বলে ? ➫ নিউরন ।\n২৫ ) মস্তিষ্কের ক্ষমতা ক্ষয় পেতে থাকে কখন ? ➫ স্নায়ু কোষের এক - চতুর্থাংশ ধ্বংস হলে ।\n‘‘ বিসিএস , মেডিকেল ও ভার্সিটিসহ সকল প্রতিযোগিতামূলক পরীক্ষায় মানুষের মস্তিষ্ক থেকে আসা প্রশ্নগুলো একসাথে সন্নিবেশিত করা হলো । উপরোক্ত প্রশ্নগুলো পড়লে আশা করি সকল প্রতিযোগিতামূলক পরীক্ষায় মস্তিষ্ক থেকে আসা প্রশ্নগুলো কমন পাবেন । শেয়ার করে টাইমলাইনে রাখুন । ”\nরক্ত , রক্তের গঠন ও উপাদান\nহৃদপিন্ডের গঠন ও কাজ\nতরঙ্গ ও শব্দ - গুরুত্বপূর্ণ প্রশ্নাবলী\nতাপ ও তাপগতিবিদ্যা - গুরুত্বপূর্ণ প্রশ্নাবলী\nস্থির ও চল তড়িৎ - গুরুত্বপূর্ণ প্রশ্নাবলী


মাদকবিরোধী অভিযান অব্যাহত থাকুক\nএকেএম শামসুদ্দিন ১১ জুন ২০১৮, ০০:০০ | প্রিন্ট সংস্করণ\nচলমান মাদকবিরোধী অভিযান নিয়ে জনমনে এখনও সংশয় কাটেনি। এ অভিযানের প্রাথমিক পর্যায়ে জনমনে যে আগ্রহ সৃষ্টি হয়েছিল, এখন সে আগ্রহের পরিবর্তে আতঙ্ক বিরাজ করছে।\nযে উদ্দেশ্য নিয়ে অভিযান শুরু হয়েছিল, এই পর্যন্ত সে অভিযানের কতটুকু প্রকৃত সাফল্য পাওয়া গেছে, সবার মনে সে প্রশ্ন জাগতেই পারে। আমরা মনে করি, অভিযানের প্রস্তুতি পর্বে অভিযানের উদ্দেশ্য, কার্যকর পরিকল্পনা এবং পরিকল্পনা অনুসারে তা বাস্তবায়নের ফর্মূলা সিদ্ধান্ত গ্রহণকারী পর্যায়ে বিশদভাবে আলোচনা বা পর্যালোচনা হয়েছে।\nএ ছাড়া দেশব্যাপী অভিযানে অংশগ্রহণকারী সব পক্ষের সঙ্গে কর্মপদ্ধতি নিয়েও নিশ্চয়ই প্রয়োজনীয় সমন্বয় করা হয়েছে।\nবাংলাদেশের মাননীয় প্রধানমন্ত্রী বছরের শুরু থেকেই অন্তত তিনটি অনুষ্ঠানে বক্তব্য দিতে গিয়ে মাদকের বিরুদ্ধে তার সরকারের দৃঢ় অবস্থানের কথা ব্যক্ত করেছেন এবং তার ওই সব বক্তব্যে প্রয়োজনীয় পদক্ষেপ গ্রহণের ইঙ্গিতও দিয়েছিলেন। সম্প্রতি এক অনুষ্ঠানে জঙ্গিবাদের বিরুদ্ধে সাফল্যের কথা উল্লেখ করে প্রধানমন্ত্রী আশা প্রকাশ করেন, মাদক চোরাচালান এবং মাদক ব্যবসার বিরুদ্ধেও আইনশৃঙ্খলা রক্ষাকারী বাহিনী কার্যকর পদক্ষেপ নিতে সক্ষম হবে। মূলত এরপর থেকেই মাদকের বিরুদ্ধে অভিযান শুরু হয়।\nএ ধরনের অভিযানের পূর্বে ঢাকঢোল পেটানোর কোনো প্রয়োজন আছে? বরং ঢাকঢোল পেটালে আসল অপরাধীদের কিছুটা ছাড় দেয়া হয়ে যায়। কারণ তখন তারা গা ঢাকা দেয়ার একটা সুযোগ পেয়ে যায়। সরকার সম্ভবত এ কথা বিবেচনায় রেখে আনুষ্ঠানিক পূর্ব ঘোষণা ছাড়াই এ অভিযান শুরু করে।\nকিন্তু বাস্তবে আমরা কি দেখেছি? বিভিন্ন মিডিয়ার সূত্রে জানতে পেরেছি যে, পুলিশের কিছু অসাধু সদস্য অভিযান শুরুর আগেই তালিকাভুক্ত অনেক মাদক ব্যবসায়ীকে এ তথ্য জানিয়ে দেয়। ফলে চিহ্নিত ব্যক্তিরা খুব সহজেই বর্ডার ক্রস করে ওপারে পালিয়ে যেতে সক্ষম হয়। বিভিন্ন মিডিয়ায় এ সংবাদগুলো যখন প্রকাশ পায়, তখন স্বাভাবিক কারণেই জনমনে এ অভিযান নিয়ে এক ধরনের আশঙ্কা তৈরি হয়।\nসবচেয়ে দুঃখজনক হল, যে মিয়ানমার প্রায় দশ লাখ মুসলমান রোহিঙ্গাকে তাদের ভিটেমাটি থেকে বিতারিত করে সীমান্ত পাড়ি দিয়ে বাংলাদেশে আশ্রয় গ্রহণে বাধ্য করেছে, সেই মিয়ানমারেই আমাদের দেশের মাদক চোরাকারবারিরা নিরাপদ আশ্রয় পেয়েছে।\nধারণা করা যায়, মাদকবিরোধী অভিযানের পূর্ব প্রস্তুতি হিসেবে দেশের দায়িত্বপ্রাপ্ত এজেন্সিগুলো নিজ নিজ পর্যায়ে মাদক চোরাচালান এবং মাদক ব্যবসার সঙ্গে জড়িত বিভিন্ন স্তরের ব্যক্তি এবং প্রতিষ্ঠানের তালিকা তৈরি করেছে।\nঅভিযান শুরু হওয়ার পর মিডিয়ার বদৌলতে সংশ্লিষ্ট কর্তাব্যক্তিদের বক্তব্যে আমরা এ আভাসই পেয়েছি। আশা করি এ সমস্ত এজেন্সির তালিকাগুলো সর্বোচ্চ সতর্কতার সঙ্গে যাচাই-বাছাই করা হয়েছে। ক্রস-চেক, রি-চেকের মাধ্যমে প্রকৃত অপরাধীদের চিহ্নিত করে নিশ্চয়ই একটি চূড়ান্ত তালিকা তৈরি করা হয়েছে, যাতে একজনও নিরপরাধ ব্যক্তি এ অভিযানে ক্ষতিগ্রস্ত না হয়।\nবাস্তবে এ ধরনের কর্মকাণ্ডে জড়িত চৌকস ও দক্ষ কর্মকর্তারা উল্লিখিত ব্যবস্থাই গ্রহণ করে থাকেন যাতে সরকারের যে কোনো উদ্দেশ্য বা ভালো পদক্ষেপ দেশের জনগণের কাছে প্রশ্নবিদ্ধ না হয়। আমরা সবাই জানি চলমান অভিযান স্বরাষ্ট্র মন্ত্রণালয়ের তত্ত্বাবধায়নে পরিচালিত হচ্ছে এবং এ কথা বিশ্বাস করার যথেষ্ট কারণ আছে যে, এ চূড়ান্ত তালিকাটি স্বরাষ্ট্র মন্ত্রণালয় কর্তৃক অনুমোদিত।\nসরল হিসেবে তা-ই হওয়ার কথা। আর তা যদি না হয়ে থাকে তাহলে ধরে নিতে হবে, এ অভিযানের প্রস্তুতি পর্বে সমন্বয়ে যথেষ্ট ঘাটতি ছিল যার কিছু আলামত বর্তমানে দৃশ্যমান। আর যদি বিভিন্ন গোয়েন্দা সংস্থার প্রস্তুতকৃত তালিকা ক্রস-চেক, রি-চেক না করে আলাদাভাবে অভিযানে অংশগ্রহণকারী বাহিনীগুলোকে সরবরাহ করা হয়ে থাকে, তাহলে বলা যায়, ভুল পদ্ধতিতে এ অভিযান শুরু হয়েছে।\nএকরামের মৃত্যুর পর যে অডিও টেপ জনসমক্ষে চলে এসেছে তা পর্যালোচনা করলে অনেক প্রশ্নের সৃষ্টি হয়। এই ঘটনার পর মাদকবিরোধী অভিযান নিয়ে মানুষের আগ্রহ- আতংকে রূপান্তরিত হয়েছে। অভিযান শুরু হওয়ার পর এযাবৎ আনুমানিক দেড় শতাধিক মানুষের মৃত্যু হয়েছে। একরামের মৃত্যুর পর সংশ্লিষ্ট এক কর্মকর্তার বরাতে জানা গেল, স্বরাষ্ট্র মন্ত্রণালয়ের পাঠানো তালিকা অনুযায়ী কাউন্সিলার একরামকে গ্রেফতার করা হয়েছিল।\nএই অভিযানের স্ট্রাটেজি বা কৌশল কি ছিল তাও কিন্তু স্পষ্ট নয়। অভিযান শুরুর আগে মাদকব্যবসায় জড়িত মূল হোতা বা পৃষ্ঠপোষকদের আটক করে আইনের আওতায় আনার কি কোনো পরিকল্পনা ছিল? বিশেষ করে মাদক চোরাচালানের সঙ্গে সরাসরি যুক্ত উচ্চপর্যায়ের অপরাধীদের আটকের কোনো পরিকল্পনা ছিল কিনা, সে সংশয় থেকে যায়। আমরা মনে করি, এ সব অপরাধীর আটকের নিশ্চয়ই পরিকল্পনা ছিল। তা না হলে অভিযানটাই তো অসম্পূর্ণ থেকে যাবে। এখন প্রশ্ন হল, এ অপরাধীদের আটকের কৌশল কী ছিল?\nদুদকসহ দায়িতপ্রাপ্ত সব সংস্থার তৈরি তালিকায় তাদের দলের একজন সংসদ সদস্যের নাম থাকা সত্ত্বেও স্বরাষ্ট্রমন্ত্রী থেকে শুরু করে ক্ষমতাসীন দলের বিভিন্ন স্তরের নেতা প্রিন্ট এবং ইলেক্ট্রনিক মিডিয়ায় যে বক্তব্য দিয়েছেন, তা নিয়েও আলোচনা চলছে।\nদেশে যে পরিমাণে মাদকদ্রব্য সেবন করা হয় তার পঞ্চাশ শতাংশই ইয়াবা এবং বাকি পঞ্চাশ শতাংশের অধিকাংশই ফেনসিডিল। এই মাদকদ্রব্যের খুব অল্পসংখ্যক দেশে তৈরি হয়। দ্রব্য দুটি ভারত এবং মিয়ানমার থেকে সীমান্ত পেরিয়ে অবৈধভাবে বাংলাদেশে প্রবেশ করে। এটা আজ পরিষ্কার যে, মাদক চোরাচালানের সঙ্গে আইন-শৃংখলা বাহিনীর কিছু অসাধু সদস্য ও কিছু ক্ষমতাবান রাজনৈতিক নেতার আশির্বাদপুষ্ট মাদক ব্যবসায়ী জড়িত।\nকিন্তু এই পর্যন্ত কতজন উচ্চপর্যায়ের মাদক চোরাকারবারীকে আটক করা হয়েছে কিংবা ‘বন্দুকযুদ্ধে’ মৃত্যু হয়েছে সে পরিসংখ্যান আমাদের জানা নেই। তবে অভিযান শুরু হওয়ার পর এই পর্যন্ত যতজন মাদকব্যবসায়ী আটক কিংবা নিহত হয়েছে তার অধিকাংশ ক্ষুদ্র মাদকব্যবসায়ী, মাদকবহনকারী অথবা মাদকসেবনকারী; মাদক চোরাকারবারী বা পৃষ্ঠপোষকরা রয়ে গেছে ধরা-ছোঁয়ার বাইরে।\nবিশেষজ্ঞদের মতে জানা যায়, প্রথমেই যদি মাদকব্যবসার সঙ্গে জড়িত মূল হোতাদের টার্গেট করে অভিযান শুরু করা যেত তাহলে মাননীয় প্রধানমন্ত্রীর ঘোষণা অনুযায়ী এই অভিযানের এক সুদূরপ্রসারী ফল পাওয়া সম্ভব হতো। অথচ বাস্তবে আমরা তা দেখলাম না।\nঅপর এক পরিসংখ্যানে জানা যায় যে, দেশব্যাপী এই ব্যাপক অভিযান চলার পরও দেশের অভ্যন্তরে যে পরিমাণ মাদকদ্রব্য মজুদ আছে তা দিয়ে বর্তমান হারে মাদক সেবন করলেও আগামী ছয় মাস অনায়াসেই চালিয়ে যাওয়া সম্ভব হবে। সুতরাং এই ছয় মাসের মধ্যে চলমান অভিযান স্তিমিত হয়ে পড়লে ঘাপটি মেরে থাকা মাদকের গডফাদার পূর্বের অবস্থানে ফিরে এসে পুনরায় ব্যবসা শুরু করতে কোনো অসুবিধা হবে না।\nমাদকবিরোধী অভিযান কতদিন চলবে সরকারে পক্ষ থেকে তেমন কোনো সুনির্দিষ্ট জোড়ালো ঘোষণা আমরা শুনিনি। যদিও ক্ষমতাসীনদের কেউ কেউ মাদক নির্মূল না হওয়া পর্যন্ত এই অভিযান চলবে বলে তাদের অভিমত ব্যক্ত করেছেন।\nতারপরও এই অভিমতের উপর সাধারণ জনগণ ভরসা রাখতে পারছে বলে মনে হচ্ছে না। এরই মধ্যে গত ১ জুন সুইজারল্যান্ডের জেনেভায় জাতিসংঘের মানবাধিকার বিষয়ক হাইকমিশনারের সঙ্গে অনুষ্ঠিত এক বেঠকে আমাদের আইনমন্ত্রী আনিসুল হক বাংলাদেশে মাদক নিয়ন্ত্রণের জন্য চলমান অভিযান একটি সাময়িক ব্যবস্থা বলে উল্লেখ করেছেন।\nঅন্যদিকে মাদকবিরোধী অভিযান চলাকালেও কিন্তু সীমান্ত পাড়ি দিয়ে মাদকদ্রব্য দেশে প্রবেশ বন্ধ হয়নি! এই পরিস্থিতিতে সংশয় হয়, তাহলে কি আমাদের সীমান্ত রক্ষাবাহিনী সঠিকভাবে তাদের দায়িত্ব পালন করতে পারছে না? সীমান্ত পাড়ি দিয়ে মাদক প্রবেশ বন্ধ করা না গেলে এই অভিযান কোনোদিই সাফল্যের মুখ দেখবে না। দেশের অভ্যন্তরে মাদকের যে মহামারী চলছে তা নিয়ন্ত্রণে আনতে হলে সরকারকে তিনটি গুরুত্বপূর্ণ বিষয়ে সঠিক পদক্ষেপ নিতে হবে।\nবিষয় তিনটি হল- প্রথমত মাদকদ্রব্য উৎপাদনের উৎসমূল উৎপাটন, দ্বিতীয়ত সীমান্তে মাদক প্রতিরোধ এবং তৃতীয়ত মাদকব্যবসার সঙ্গে জড়িত গডফাদারদের বিরুদ্ধে দ্রুত আইনানুগ ব্যবস্থা গ্রহণ করা। আগেই উল্লেখ করেছি যে, আমাদের দেশে প্রচলিত মাদকদ্রব্যের মধ্যে সবচেয়ে বেশি ব্যবহৃত মাদক হল ইয়াবা এবং ফেনসিডিল এবং এ দু’টি দ্রব্যের সিংহভাগ আসে আমাদের প্রতিবশী ভারত এবং মিয়ানমার থেকে।\nবাংলাদেশকে টার্গেট করেই দুই প্রতিবেশী রাষ্ট্র আন্তর্জাতিক সীমানা বরাবর কারখানা গড়ে তুলে ইয়াবা এবং ফেনসিডিল তৈরি করছে। শুধু ইয়াবা চোরাচালানে বাংলাদেশ থেকে প্রতিমাসে ১০০ কোটি টাকার বেশি অর্থ মিয়ানমারে পাচার হয়ে যাচ্ছে। ইয়াবা এবং ফেনসিডিল তৈরির মূল উৎস বন্ধ করতে হলে এই দুটি দেশের সঙ্গে ব্যাপক কূটনৈতিক তৎপরতা চালাতে হবে। ভারতকে আমরা বরাবরই আমাদের প্রকৃত বন্ধুরাষ্ট্র হিসেবে গণ্য করে এসেছি।\nবিশেষ করে বর্তমান সরকারের সঙ্গে ভারতের ঘনিষ্ঠতা প্রশ্নাতীত। তাছাড়া বর্তমান সরকার ক্ষমতায় আসার পর ভারত আমাদের কাছে থেকে অনেক কিছু পেয়েছে। এই বক্তব্যের প্রমাণ পাওয়া যায় কলকাতা সফরোত্তর সাম্প্রতিক এক সংবাদ সম্মেলনে আমাদের প্রধানমন্ত্রীর বক্তব্যে।\nসুতরাং আমরা দৃঢ়ভাবে বিশ্বাস করতে চাই, বর্তমান সরকার ভারতের সঙ্গে কূটনৈতিক পদক্ষেপ গ্রহণ করে উভয় দেশের সমান সংখ্যক সদস্যের সমন্বয়ে টাস্কফোর্স গঠন করে সীমান্ত বরাবর মাদক উৎপাদনের কারখানাগুলো বন্ধ করতে সক্ষম হবে। আমরা আশা করি, ভারত সরকারও প্রতিদান হিসেবে আমাদের মাদকাসক্ত যুবসমাজকে বাঁচাতে উল্লেখিত কারখানাগুলো বন্ধ করার যথাযথ পদক্ষেপ নেবে। রোহিঙ্গা ইস্যুতে মিয়ানমারের সঙ্গে আমাদের সম্পর্ক কিছুটা শিথিল হলেও আন্তর্জাতিক মহলকে সম্পৃক্ত করে সঠিক কূটনৈতিক পদক্ষেপ গ্রহণ করতে পারলে সীমান্তের কাছাকাছি মিয়ানমারে অবস্থিত ইয়াবা কারখানাগুলো বন্ধ করা সম্ভব হবে বলে প্রতিয়মান হয়।\nআমাদের সীমান্ত প্রহরা আরও দৃঢ় করতে হবে। উল্লেখ্য, ভারতের সঙ্গে বাংলাদেশের প্রায় ৪০০০ কিলোমিটার সীমান্ত রয়েছে আর মিয়ানমারের সঙ্গে রয়েছে ২৫২ কিলোমিটার সীমান্ত। এই আন্তর্জাতিক সীমান্তে এমন জায়গা আছে, যেখানে অনেক ফাঁকফোকর রয়ে গেছে। এই সব ফাঁকফোকর দিয়ে অবাধে চলে মাদক চোরাচালন। এ সব সীমান্তে প্রহরা কড়াকড়ি করা কঠিন হয়ে পড়েছে দুর্নীতির কারণে। এ জন্য সীমান্ত রক্ষীবাহিনীর সদস্যদের সঙ্গে সঙ্গে সীমান্ত এলাকায় বসবাসরত সাধারণ জনগণকেও বিশেষভাবে উদ্বুদ্ধ করার ব্যবস্থা করতে হবে। একটা কথা মনে রাখতে হবে, সীমান্ত এলাকার জনগণের আন্তরিক সহোযোগিতা ছাড়া চোরাচালান বন্ধ করা সম্ভব নয়। এ ছাড়া সীমান্ত এলাকায় নিয়োজিত আইনশৃংখলা বাহিনীর সদস্যদের অর্থের বিনিময় এবং রাজনৈতিক বিবেচনায় নিয়োগ বন্ধ করতে হবে। কারণ এটা সহজেই অনুমেয় যে, এ ধরনের নিয়োগপ্রাপ্তদের মানসিক দৃঢ়তা বেশ দুর্বল থাকে। এ সব সদস্য অতিসহজেই অসাধু রাজনৈতিক নেতাদের ক্রীড়নকে পরিণত হয়। এ ছাড়া সীমান্তবর্তী স্পর্শকাতর থানা ও চৌকিগুলোতে সার্বক্ষণিক নজরদারী বৃদ্ধি করতে হবে। তা না হলে সীমান্তের স্পর্শকাতর স্থানে যদি বিপুল অর্থ খরচ করে বদলি ম্যানেজ করতে হয় তবে সে সব বদলিকৃত সদস্যরা সীমান্ত অপরাধীদের বিরুদ্ধে আইনানুগ ব্যবস্থা গ্রহণ করবে কী? বরং তারা মূলধন তুলতেই ব্যস্ত হয়ে পড়বে। এ সব জটিলতা মীমাংসা করে যদি সীমান্ত এলাকায় আইনশৃংখলা পরিস্থিতি সামাল দেয়া যায় তাহলে মাদক প্রবেশ অনেকটা নিয়ন্ত্রণে আনা সম্ভব হবে- এটা আশা করা যায়। বহুল আলোচিত উঁচু পর্যায়ের মাদকব্যবসায়ী ও পৃষ্ঠপোষকদের বিরুদ্ধে কর্তৃপক্ষকে কঠোর হতে হবে। রাজনৈতিক দলগুলোরও উচিত মাদকব্যবসার সঙ্গে জড়িত নিজ দলের নেতাকর্মীদের বিরুদ্ধে দ্রুত ব্যবস্থা নেয়া। বিশেষ করে স্থানীয় ও প্রভাবশালী অসাধু রাজনৈতিক নেতাদের সম্পর্কে রাজনৈতিক দলগুলোকে সতর্ক হতে হবে। এ ব্যাপারে দলের সর্বোচ্চ পর্যায়ে থেকে নির্দেশনা থাকতে হবে। দুদকসহ অন্যান্য নজরদারী সংস্থাগুলোকেও প্রাপ্ত তথ্যের ভিত্তিতে প্রকৃত অপরাধীদের চিহ্নিত করে তাদের বিরুদ্ধে সঠিক ও নিরপেক্ষ পদক্ষেপ গ্রহণে পেশাদারিত্বের পরিচয় দিতে হবে। আশার কথা, দুদক ইতিমধ্যে উঁচু পর্যায়ের ৩০০ মাদক ব্যবসায়ীকে চিহ্নিত করেছে এবং এদের দেশ ত্যাগের নিষেধাজ্ঞা চেয়ে সরকারের কাছে আবেদন করেছে।\nমাদকবিরোধী অভিযান একটি চলমান প্রক্রিয়া হওয়া উচিত। সময় বেশি লাগলেও এই অভিযানের ধারাবাহিকতা বজায় রাখতে হবে। মনে রাখতে হবে, আমাদের চারপাশে মাদক যতটা বিস্তৃত হয়েছে, অল্পদিনের অভিযানে এ থেকে পরিত্রাণ পাওয়া সম্ভব নয়। আমাদের কোনো কোনো নেতা এই অভিযানকে যতই সাময়িক পদক্ষেপ বলে আখ্যায়িত করুক না কেন, আমরা মাননীয় প্রধানমন্ত্রীর বক্তব্যের উপর আস্থা রাখতে চাই। সম্প্রতি প্রধানমন্ত্রী তার এক বক্তব্যে মাদকবিরোধী অভিযান অব্যাহত রাখার কথা বলেছেন। এই পর্যন্ত সব ভুলত্রুটি চিহ্নিত ও সংশোধন করে- মাদকসমস্যা পুরোপুরি নিয়ন্ত্রণে না আসা পর্যন্ত- নিরপেক্ষভাবে মাদকবিরোধী অভিযান অব্যাহত থাকবে, এটাই আমাদের প্রত্যাশা।\nগণঅভ্যুত্থানের পটভূমি তৈরি করেছিল যে আত্মদান


খালেদা জিয়ার খনি দুর্নীতি মামলার অভিযোগ গঠন শুনানি পেছাল | কালের সংবাদ\nUpdate Time : November, 17, 2020, 1:35 pm\nকালের সংবাদ ডেস্ক: বিএনপি চেয়ারপারসন খালেদা জিয়াসহ ১১ আসামির বিরুদ্ধে বড়পুকুরিয়া কয়লা খনি দুর্নীতি মামলায় অভিযোগ গঠনের শুনানি আবারো পিছিয়েছে। শুনানির জন্য আগামী বছরের ১২ জানুয়ারি নতুন দিন ধার্য করেছেন আদালত।\nএদিন মামলাটির অভিযোগ গঠন শুনানির দিন ধার্য ছিল। কিন্তু খালেদা জিয়া শারীরিকভাবে সুস্থ না থাকায় আদালতে হাজির হতে পারেননি। এজন্য আসামির পক্ষে তাঁর আইনজীবী সময় আবেদন করেন। শুনানি শেষে বিচারক সময়ের আবেদন মঞ্জুর করে পরবর্তী অভিযোগ গঠন শুনানির নতুন এ দিন ধার্য করেন।\nআসামিরা হলেন খালেদা জিয়া, সাবেক বাণিজ্যমন্ত্রী আলতাফ হোসেন চৌধুরী, সাবেক স্বাস্থ্য ও পরিবার কল্যাণমন্ত্রী ড. খন্দকার মোশারফ হোসেন, সাবেক কৃষিমন্ত্রী এম কে আনোয়ার, সাবেক তথ্যমন্ত্রী এম শামসুল ইসলাম, সাবেক ডাক ও টেলিযোগাযোগমন্ত্রী ব্যারিস্টার মো. আমিনুল হক, মো. সিরাজুল ইসলাম চৌধুরী, হোসাফ গ্রুপের চেয়ারম্যান মোয়াজ্জেম হোসেন, সাবেক জ্বালানি ও খনিজসম্পদ সচিব নজরুল ইসলাম, পেট্রোবাংলার সাবেক পরিচালক মুঈনুল আহসান, সাবেক জ্বালানি ও খনিজসম্পদ প্রতিমন্ত্রী এ কে এম মোশারফ হোসেন।\n২০০৮ সালের ২৬ ফেব্রুয়ারি খালেদা জিয়া ও তাঁর মন্ত্রিসভার সদস্যসহ ১৬ জনের বিরুদ্ধে বড়পুকুরিয়া কয়লা খনি দুর্নীতি মামলা দায়ের করে দুদক। শাহবাগ থানায় মামলাটি করেন দুর্নীতি দমন কমিশনের তৎকালীন সহকারী পরিচালক মো. সামছুল আলম।


পুত্র রথীন্দ্রনাথের চোখে বাবা রবীন্দ্রনাথ\nপ্রচ্ছদ শিল্প-সাহিত্য পুত্র রথীন্দ্রনাথের চোখে বাবা রবীন্দ্রনাথ\nপ্রকাশ : ০৬ আগস্ট ২০১৬, ১২:০৬\nগড়াই নদে রবীন্দ্রনাথ যাচ্ছিলেন বজরায় করে। পুত্র রথীন্দ্রনাথ তখন সবে নয় বছরে পা দিয়েছে। সূর্যাস্তের পর পিতা-পুত্রের সময়টা ডেকেই কাটত। সেদিন রবীন্দ্রনাথের একটি চটি জুতা নদীতে পড়ে গেল। কোনো কথা না বলে আচমকা তিনি ঝাঁপ দিলেন পানিতে। নদীতে তখন প্রবল স্রোত! বাবাকে নিয়ে রথীন্দ্রনাথ ঠাকুরের স্মৃতিকথা অন দ্য এজেস অব টাইম-এ ঘটনার বিবরণ দিয়ে বলা হয়েছে, প্রবল স্রোতে বেশ কয়েকবার খাবি খেয়ে সাঁতার কেটে তরুণ কবি নৌকায় উঠে এলেন। জুতা উদ্ধার করে রবীন্দ্রনাথের সে কী আনন্দ! বেশির ভাগ বাঙালি রবীন্দ্রনাথকে জানেন কালজয়ী সাহিত্যিক হিসেবে। কারও কাছে তিনি গুরুদেব, কারও কাছে বিশ্বকবি। তবে পুত্রের স্মৃতিকথায় উঠে আসে অন্য রকম এক খেয়ালি, আড্ডাবাজ রবীন্দ্রনাথের পরিচয়।\nদীর্ঘ সাহিত্যিক জীবনে রবীন্দ্রনাথ যেমন অনেক প্রশংসা পেয়েছেন, তেমনি নিন্দুকের তির্যক বাক্যবাণেও কম জর্জরিত হননি। কবি ও নাট্যকার দ্বিজেন্দ্রলাল (ডিএল) রায়ের সঙ্গে রবীন্দ্রনাথের বিরোধের কথা সুবিদিত। রবীন্দ্রনাথের লেখা নিয়ে প্রায়ই ব্যঙ্গ করতেন ডিএল রায়। কিন্তু প্রথম জীবনে তাঁদের দুজনের মধ্যে বেশ সখ্য ছিল। রবীন্দ্রনাথ যখন শিলাইদহে কাটাতেন, ডিএল রায় তখন কুষ্টিয়ার ম্যাজিস্ট্রেট। তিনি প্রায়ই আসতেন রবীন্দ্রনাথের শিলাইদহের বাড়িতে। আর কলকাতার ঠাকুরবাড়িতে আসতেন চিত্তরঞ্জন দাশ। তখনো ‘দেশবন্ধু’ হননি তিনি। আইন ব্যবসার ফাঁকে ফাঁকে কবিতা লিখতেন। রবীন্দ্রনাথ তাঁকে অনুপ্রাণিত করতেন। পরে তাঁদের দুজনের সম্পর্ক খারাপ হয়েছিল। চিত্তরঞ্জন দাশ তাঁর সম্পাদিত নারায়ণ পত্রিকায় রবীন্দ্রনাথের বিরোধিতা করতেন। রবীন্দ্রনাথ প্রকাশ্যে চিত্তরঞ্জনের সমালোচনা কখনো করেননি। দেশবন্ধুর মৃত্যুর পর রবীন্দ্রনাথ লিখেছিলেন, ‘এনেছিলে সাথে করে/ মৃত্যুহীন প্রাণ/ মরণে তাহাই তুমি/ করে গেলে দান।’\nশিলাইদহের বাড়িতে আসতেন বিজ্ঞানাচার্য জগদীশচন্দ্র বসুও। শীতকালে সপ্তাহান্তের ছুটি তিনি রবীন্দ্রনাথ ও তাঁর সন্তানদের সঙ্গে কাটাতেই ভালোবাসতেন। তখন তিনি জীব ও জড়ের ওপর বিভিন্ন রকম উদ্দীপকের প্রভাব নিয়ে কাজ করছিলেন। গাছেরও যে অনুভূতি আছে, এটি নিয়ে কাজ করছিলেন তিনি। এ কাজে তাঁকে খুব উৎসাহ দিতেন রবীন্দ্রনাথ। বন্ধু রবীন্দ্রনাথকেও উৎসাহ দিতেন জগদীশ।\nরথীন্দ্রনাথের মতে, শিলাইদহে অবস্থানকালেই সম্ভবত রবীন্দ্রনাথের কলম সবচেয়ে সক্রিয় হয়ে উঠত। তাঁর কাছ থেকে অভিনব উপায়ে লেখা আদায়ও করা হতো। বোন স্বর্ণকুমারী দেবীর মেয়ে সরলা দেবী তখন ভারতী সম্পাদনা করছেন। পত্রিকার জন্য মামা রবীন্দ্রনাথকে তিনি একটি ছোট নাটক লিখে দিতে অনুরোধ করেন। নাটক লিখতে ইচ্ছা করছিল না বলে রবীন্দ্রনাথ আর গা করেননি। শেষমেশ সরলা দেবী পত্রিকায় ঘোষণা দিয়ে দিলেন, পরবর্তী সংখ্যায় রবিঠাকুরের নাটক ছাপা হবে! এ ঘোষণায় রবীন্দ্রনাথ প্রথমে প্রচণ্ড রেগে গিয়েছিলেন। পরদিন স্ত্রী মৃণালিনী দেবীকে ডেকে বললেন, তিনি একটা লেখা ধরবেন। কেউ যেন বিরক্ত না করে। লেখা চলল টানা তিন দিন, বিরতিহীন। এভাবেই লেখা হলো হাসির নাটক চিরকুমার সভা। সাহিত্যিক হিসেবে রবীন্দ্রনাথ অনেক সফল ছিলেন বলে তাঁর আশপাশে গুণমুগ্ধের অভাব কখনো হয়নি। কিন্তু ব্যক্তিজীবনে তিনি ছিলেন একা মানুষ। মাত্র ১৯ বছর সংসার করে ১৯০২ সালে খুব অল্প বয়সেই মারা যান স্ত্রী মৃণালিনী দেবী। তাঁর মৃত্যুর মাত্র নয় মাসের মাথায় মারা যান মেজো মেয়ে রেণুকা দেবী। ১৯০৫-এ মারা গেলেন পিতা দেবেন্দ্রনাথ ঠাকুর। ১৯০৭-এ কলেরায় মারা গেলেন ছোট ছেলে শমীন্দ্রনাথ। মেজো মেয়ে রেণুকার মতোই যক্ষ্মাতেই মারা যান মাধুরীলতা দেবী, ১৯১৮ সালে। জীবদ্দশাতেই এই তিন সন্তানকে হারান রবীন্দ্রনাথ।\nবড় ছেলে রথীন্দ্রনাথ ও ছোট মেয়ে মীরা দেবী কেবল বেঁচে ছিলেন। রথীন্দ্রনাথ নিঃসন্তান। মীরা দেবীর দুই সন্তান—নীতীন্দ্র ও নন্দিতা। জার্মানিতে পড়াশোনা করতে গিয়ে ১৯৩২ সালে মারা যান নীতীন্দ্র। আর নন্দিতাও বিয়ের পরে নিঃসন্তান ছিলেন। অর্থাৎ বিশ্বকবির সরাসরি বংশধর বলে কেউ আর রইল না। শিল্প-সাহিত্য | আরও খবর\nমাহবুবুল হক শাকিলের ফেইসবুকে পোস্ট করা শেষ কবিতাপাইরেসি আমাদের নিজেদের লোকেরাই করে: শওকত আলী ইমনবব ডিলান এবার এড়ালেন ওবামার আমন্ত্রণবাঙালি জাতীয়তায় অবিচল মধুসূদন দত্ত


‘আমিতো কেক, আমার উপর মাছি বসবেই’ | Usbanglanews.com\nHome জাতীয়অন্যন্য\t‘আমিতো কেক, আমার উপর মাছি বসবেই’\nwritten by বাংলানিউজ March 18, 2018\n“মোহাম্মদপুর টাউন হলের সামনে আমি (জারাহ) বাসের জন্য অপেক্ষা করছিলাম। এর মধ্যে হঠাৎ করে তিনটি ছেলে এসে আমার গাল এবং আমার গলায় টান দেয়। আমি চিৎকার করে, ওদের হাত ধরার চেষ্টা করেছি। কিন্তু ওরা ঝাড়া দিয়ে দৌড় দেয়।”\nবুধবার (০৭ মার্চ) সন্ধ্যা সাতটার সময় রাজধানী মোহাম্মদপুর টাউন হলের সামনে জাহরা হাসান নামের একটি মেয়ের সাথে এই ঘটনা ঘটে।\nজাহরা হাসান ঢাকা বিশ্ববিদ্যালয়ের চারুকলার ২য় বর্ষের ছাত্রী। তিনি তার নিজের ফেসবুক পেজের ওয়ালে একটি ভিডিও আপলোড দিয়ে এই কথা গুলো বলেন।\nতিনি সমাজের সচেতন মানুষদের উদ্দেশে বলেন, আমি যখন এমন একটি অবস্থায় পরেছিলাম, আমার আশেপাশে অনেক মানুষ ছিল, কেউ কিছুই বলেনি। আমি নিজেই তাদের বললাম, আপনারা কেউ কিছু বললেন না, কেউ থামালেন না!\nতিনি ভিডিও তে বলেন, সবাই যার যার মত হেঁটে চলে গেলেন। একটা মেয়ে সন্ধ্যা সাতটার সময় দাড়িয়ে আছে, ছেলেরা আসবে টাচ করবেই, আমিতো পেস্টি কেক, আমিতো ফিরনি, আমিতো ক্ষীর আমার উপর মাছি ভিন ভিন করবেই।\nএই ইভটিজিংয়ের শিকার হওয়ার পর, কোথাও কোন অভিযোগ করেছে কিনা জানতে চাইলে জারাহ বিডি২৪লাইভকে বলেন, আমি খুব ভয় পেয়েছিলাম, তাই কোথাও কোন অভিযোগ করি নাই। এই ভিডিওটি আমি এমনি আপলোড করেছি যাতে আমার ভিডিও দেখে সমাজের কিছু মানুষ সচেতন হয়।\nমোহাম্মদপুর টাউন হলের আশেপাশে একাধিক মানুষের সাথে কথা বলে জানাযায় এলাকাটি অনেক নীরব থাকে, সন্ধ্যার পর তেমন কোন মানুষ যাতায়াত করেনা, তা ছাড়া এই এলাকার আশেপাশে অনেক নেশাখোর আড্ডা দেয়।\nমোহাম্মদপুর থানার ভারপ্রাপ্ত কর্মকর্তা (ওসি) মোঃ জামাল উদ্দিন মীর বিডি২৪লাইভকে বলেন, ইভটিজিংয়ের স্বীকার হয়েছে এমন কোন অভিযোগ আমরা পাইনাই। তবে আমরা খতিয়ে দেখবো। তা ছাড়া প্রতিদিন আমাদের একটি টিম ওখানে (টাউন হল) টহল দেয়\n‘আমিতো কেক, আমার উপর মাছি বসবেই’ was last modified: March 18th, 2018 by বাংলানিউজ\nনতুন প্রেমে মজেছেন মিমি!\nইন্টারনেটে ভিডিও ভাইরাল, চার দেয়ালে বন্দী জীবন\nআবুধাবি পৌঁছালেন প্রধানমন্ত্রী\nরাত জেগে পেঁয়াজ ক্ষেত পাহারা!\nবাড়ল গার্মেন্টস শ্রমিকদের মজুরি\nএড্রিকের কোটি টাকার মানবসেবা আর কালো চামড়ার আমাদের...\nবন্ধুর বৌ এর সাথে অনৈতিক কর্মকান্ডের চেষ্টা, নির্মম...\nধনীর দুলালী রূপসী কন্যা হোমায়রা জঙ্গি ব্যাট উইমেন’...\nসব খুলে দিয়ে জোন ভাগ করার সিদ্ধান্ত চোর...\nবিমান সচিবের বক্তব্যে যা বললেন ইলিয়াস কাঞ্চন\nপুরুষ থেকে বাঁচাতে মেয়ের বুকে গরম ছ্যাঁকা দেন মা!